
TURINYS: 1. Jakšto ir Šalkauskio parale- 
lė. — 2 Šalkauskio paskirtis mūsų tautoj. — 
3 Rytų ir Vakarų sintezė. — 4 Gyvenimo ir 
minties derinimas. — 5. Krikščionybės ir tau- 
tos vienybė. — 6. Prigimties, kultūros ir re- 
ligijos sutartinė. 7. Katalikų suderinimas 
vienoje dvasioje. 


Stasys Šalkauskis nebuvo pirmasis filoso- 
finių barų puoselėtojas mūsų tautoje. Turėjo- 
me filosofų ir anksčiau, jų visą eilę iš 18 ir 
19 amžiaus išvardina mūsų filosofijos istorikas 
Pr. Kuraitis (Tauta ir jos filosofija, Židinys, 
1939, N 4, 488). Šalkauskis nebuvo pirmasis 
filosofas ir naujai atgimstančioje mūsų tauto- 
je. Bet jis neabejotinai yra pirmas žymiausias 
mūsų tautos filosofas. 


1. Jakšto ir Šalkauskio paralelė 


Prieš Šalkauskį minties baruose stipriau- 
siai reiškėsi A. Dambrauskas — Jakštas. Apie 
jo filosofiją plačiau buvo rašęs A. Maceina (N. 
Romuva, 1938, N. 11, 13, 14). Paties Šalkaus- 
kio įsitikinimu, Jakštas “bus bene žymiausias 
minties vadas, kuris turėjo didžiausios reikš- 
mės kultūriniam lietuvių tautos išsivystymui 
tarp “Aušros' ir Lietuvos valstybės atsistaty- 
mo" (Logos '38, 5). 

Jakštas buvo mokytojas ir pačiam Šalkaus- 
kiui jo filosofinio brendimo kelyje. Tai pripa- 
žįsta pats Šalkauskis: “Prel. Dambrauskas yra 


pasireiškęs kaip mano mokytojas - vadovas 
ir Mano pažiūrų ir raštų kritikas" (t.p. 1). 

Jakštas ir Šalkauskis buvo dvi centrinės 
figūros, išvariusios giliausią minties vagą ir tu- 
rėjusios didžiausios įtakos šio šimtmečio pir- 
moje pusėje. 

Jakštas pradėjo reikštis “ Aušroje", o Šal- 
kauskis — Jakšto “ Draugijoje". “Aušra" tebu- 
vo trejų metų kūdikis, palyginus su “Draugijos? 
žurnalu, kuris Jakšto rankose brendo ir bran- 
dino mūsų tautos kultūrą per 18 metų. Šalkaus- 
kis pradėjo reikštis “Draugijoj", tačiau išsi- 
skleidė “Logos" ir “Židinio" žurnaluose. “Židi- 
nys" mūsų minties ir kultūros bręsmui vado- 
vavo 16 metų, o Logos — 20. 

Šalia žurnalų, Šalkauskis per 20 metų dar 
turėjo universitetinę katedrą, kai Jakštas aka- 
deminį darbą tedirbo palyginti trumpą laiką. 
Tačiau Jakšto skaitytojų auditorija buvo ne- 
palyginti platesnė, nes išsišakojusi į įvairias 
mokslų ir menų sritis. 

Šalkauskis ir Jakštas buvo žymiausi mūsų 
sintetikai. Jakšto sintezė nuėjo į platumas, Šal- 
kauskio — siekė gilumų. Šalkauskis be Jakšto 
nebūtų radęs dirvos, parengtos pagilintam ir 
sistemingam minties skleidimui mūsų tautoje. 
“Visas Jakšto, kaip rašytojo, pašaukimas, Šal- 
kauskio žodžiais, yra persunktas filosofine sin- 
teze, kurios jis nėra niekados suformulavęs“ 
(t. p., 4). Šalkauskis, priešingai, buvo sintetikas 
formuluotojas. 

Šalkauskis atėjo pasaulin tada, kai užgeso 
mūsų tautinio atgimimo “Aušra" (1886). Jakš- 
tas buvo įsijungęs į “Aušrą" jau nuo 1884 metų. 
Šis faktų sutapimas yra reikšmingas. Daugelio 
žvilgsnis tada krypo į tautinį atgimimą, kuris 
buvo romantiškai gražus, bei neapspręstas pro- 
to, blaškomas svetimų įtakų, audrinamas jauno 
entuziazmo. Tautai reikėjo savos filosofijos, ku- 
ri tą pasinešimą įtikslintų ir įprasmintų. 

Medikai vadovavo “Aušrai", ir ją palaido- 
jo; medikai kūrė “Varpą", ir jo minties raida 
neišlaikė balanso. Ne visada to balanso užteko 
ir jaunų kunigų vedamai “Apžvalgai" bei 'Tė- 
vynės Sargui". Reikėjo filosofų, ir Apvaizda 
kaip tik tuo metu buvo davusi Jakštą. Jakštas 
buvo ne tik tautinio atgimimo reiškėjas. Tauti- 
nį atgimimą jis rišo į organišką vienybę su 
dvasiniu tautos atgimimu. Dėl to Šalkauskis va- 
dina Jakštą ne tik “viena iš didingiausių tauti- 
nio lietuvių atgimimo asmenybių“, bet ir pir- 
muoju “tautinės filosofinės sintezės atstovu“ 
(t. p. 4). Tačiau Jakštas nebuvo sistemos žmo- 
gus. Kurti tautinės filosofijos sistemai Apvalz- 
da pašaukė kitą — Šalkauskį. 


Iš tikro, tautai reikėjo savos pagilintos fi- 
losofijos. Šitai pastebėjo Pr. Dovydaitis, pra- 
dėdamas 1921 filosofijos istorijos kursą Kauno 
Augštuosiuose Kursuose. Jo žodžiais, “lietuvių 
tauta, kurdama savo meną ir literatūrą, neap- 
seis nekūrusi ir savos filosofijos. Dėl to negali 
būti klausimo. Tai rodo natūralus dvasinis tau- 
tos sveikumas, jos imlumas, jos kūrybinė ga- 
lia... Klausimas tik, kokie bus ryškieji to filo- 
sofinio darbc požymiai, kurioj įtakoj, kieno iš 
praeities ir dabarties galvotojų vadovaujamas 
eis tas darbas... ir kiek jis atitiks mūsų tau- 
tos dvasią bei galvojimo palinkimus'' (Logos 1921 
m., n. 1-2, 36). Dovydaitis laikė teisingą Fich- 
tės pažiūrą, kad filosofiios pasirinkimas priklau- 
so nuo žmogaus, koks jis yra. Dovydaitis su- 
tiko ir su Wundtu, kad tai priklauso ir nuo 
tautos, kokia kryptimi ji bus pasinešusi. 


Filosofinė kryptis, kurią pasirinko Šalkaus- 
kis, didele dalimi. iš tikro priklausė nuo jo pa- 
ties subrendimo ir nuo mūsų tautos dvasinės pa- 
dėties. 


2. Šalkauskio paskirtis mūsų tautoj 


Šalkauskis buvo mūsų šviesuomenės atža- 
la, augusi mieste, bet jautusi gyvą ryšį su liau- 
dimi ir jos kultūra. Savo išsilavinimu jis buvo 
realiųjų ir idealiųjų mokslų atstovas — teisi- 
ninkas ekonomistas ir filosofas pedagogas. Kul- 
tūriškai jis brendo Maskvos ir Friburgo univer- 
sitetuose, taigi, buvo rytietis ir vakarietis; filo- 
sofiniu pažinimu jis buvo platonininkas ir aris- 

totelininkas, augustininkas ir tomistas. Šalkaus- 
kis buvo dviejų pasaulių Žmogus plačiąja pras- 
me, skirtas tuodu pasauliu derinti pirmiausia 
savo asmenyje. 

Tiesa, paties Šalkauskio žodžiais, kiekvie- 
nas “žmogus stovi tarpusienyje dviejų sričių — 
materialinės ir dvasinės... Žmogus faktinai yra 
savos rūšies jungiamoji grandis tarp materia- 
linio gamtos pasaulio ir nematerialinės srities, 
tarp realinės ir idealinės buvimo tvarkos“ 
(Kultūros Filosofijos Metmens, Kosmos, 1926, 
45). Šitą prigimtinį derinį Šalkauskis plėtojo 
savo asmeniniame gyvenime ir juo rėmėsi savo 
filosofijoje. Tuo būdu jo filosofinė kryptis ati- 
tiko jo natūralų žmogaus paskyrimą ir specia- 
lų jo paties pasirengimą. 

Kitas klausimas, kiek Šalkauskio filosofija 
galėjo atitikti mūsų tautos dvasią ir jos pasi- 
nešimus? Šalkauskis buvo sintetikas, tuo tarpu 
mūsų tautos dvasia kai kam atrodo esanti asin- 
tetiška. Šią tezę įdomiai bandė pagrįsti kun. 
Vyt. Bagdanavičius 1953 Lietuvybės Studijų 
Instituto paskaitose. Jo galvojimu, mūsų tauta 
“turi stiprų palinkimą suabsoliūutinti išorinės 
formos dalykus ir labai mažą sugebėjimą da- 
ryti protingą ir tikslingą sintezę“. 

Šis klausimas būtų vertas atskirų studijų. 
Sprendžiant iš mūsų inteligentijos bręsmo 19 
a. pabaigoj ir 20 a. pradžioj, tikrai būta ryškių 
asintetiškumo ženklų. Būta stipraus pasineši- 
mo atsieti naująją pažangą nuo tautos tradici- 
jos, inteligentinę kultūrą nuo liaudinės, tautinį 
realizmą nuo idealizmo arba atvirkščiai, tauty- 
bę nuo krikščionybės, religiją nuo mokslo ir t.t. 
Bet ar šie pasinešimai buvo saviti mūsų tautos 
dvasiai? Ar jie nebuvo ainešti filosofinio anar- 
chizmo, gimusio Vakaruose ir išaugusio Rusijo- 
je? 

Šalkauskiui atrodė, jog mūsų tautos dva- 
sia savyje nėra asintetiška, tik jai būdingas vie- 
nas bruožas — reaktingumas. Tauta, ypač pra- 
eityje, veikusi ne tiek pati iš savęs, kiek re- 
aguodama į kitų veiksmą. Ji atsakydavusi į 
vieną kraštutinumą kitu, tačiau šiuo atsakymu 
ji jieškojusi tam tikro balanso. Taip laiko bė- 
gyje ji susirasdavusi sintetinį sprendimą. Tokiu 
sprendimu jis laikė pirmąjį Lietuvos krikštą, 
Lietuvos statuto atsiradimą ir t.t. Šalkauskis 
galvojo, kad mūsų tauta savo padėtimi, tauti- 
niu pobūdžiu ir istorine praeitimi siekusi de- 
rinti ypač dviejų pasaulių — Rytų ir Vakarų 
— kultūras. 

„Kalbėdamas apie sintetišką mūsų tautos 
linkmę, Šalkauskis vis dėlto pripažįsta, kad 
pati sintezė dar nėra pilniau pritaikyta. Dėl to 
jo žodžiais, mums dar “reikia pasisavinti "dide- 
lės sintezės idėją, ją pamilti, iškelti į augščiau- 

(Ados Korsakaitės litografija) 


sią sąmonės laipsnį ir sutapdyti su visa savo Šalkauskis matė sintezės kelią toje filoso- 
pasaulėžiūra... Filosofija privalo paruošti tau- fijoje, kuri buvo išaugusi Rytuose ir pasiekusi 
tinei mūsų kultūrai plačios sintezės ideologiją“  augščiausią lygį Aristotelio galvojime. Ši pa- 
(Logos, N 21, N 1-2,.-25). “ tvarioji filosofija (philosophia perennis) atgimu- 

si viduramžiais, didingame Akviniečio darbe. 
Tai įvyko, Šalkauskio žodžiais, “maždaug tuo 
laiku, kai kūrėsi pirmą kartą (suvienytoji) Lie- 
tuvos valstybė... Naujais laikais, beveik vienu 
metu su tautiniu mūsų atgimimu, ši filosofija 
vėl atgimsta, kad įtrauktų į savo sintezę nau- 
jųjų amžių patyrimus" (t.p.). Dėl to lietuvių 
filosofams esąs tinkamas uždavinys panaudoti 
šią sintetiškąją filosofiją savosios tautinės kul- 
tūros reikalams. “Tarnauti šiam uždaviniui pa- 
gal savo jėgas, sako jis, ir aš esu pasiryžęs, 
eidamas į šią vietą". Toji vieta jam buvo Kau- 
no Augštieji Kursai, vėliau universitetas. Čla 
jis 1921. 1. 13 pradėjo skaityti pirmąsias savo 
paskaitas. 


3. Rytų ir Vakarų sintezė 


Pirmasis pjūvinis Šalkauskio veikalas, skir- 
tas mūsų tautinės kultūros sintezei, pavadintas 
“Dviejų pasaulių riboje“, buvo parengtas pran- 
cūzų kalba ir išleistas 1919 Ženevoje. Jo san- 
trauka lietuvių kalba buvo atspausta 1921-22 
“Romuvos" žurnale, vėliau (1933) įdėta į jo 
veikalą “Lietuvių tauta ir jos ugdymas". 


Kas tiedu pasauliai, kurių riboje Šalkaus- 
kis matė savo tėvynės kultūrinį išsiskleidimą? 
Tai Rytų ir Vakarų kultūros pasauliai. Dėl šios 
konkretizacijos (Rytų ir Vakarų) Šalkauskio 
sintezė kai kam buvo nesuprantama. Galvota, 
kad jis norįs suderinti du svetimus konkrečius 
polius, o gi mes norėjome grynai savitos sin- 
tezės, kaip Smetona sakydavo, iš savojo molio. 

Tikrumoje Rytų ir Vakarų įvardis Šalkaus- 
kio minčiai nėra esmiškas. Esmiškas yra kitas 
dalykas, būtent — gyvenimo priešybių derinys. 
Rytai ir Vakarai tėra tik priešybių įvaizdis, 
kurį Šalkauskiui gal per stipriai buvo įtaigojęs 
prancūzų mintytojas Ernestas Hello. Pagrindinė 
problema šiame lietuviškosios sintezės veikale 
yra priešybių, kaip tokių, derinimas. 


Visas gyvenimas  — prigimtinis, kultūrinis, 
religinis — yra padalintas priešybių dvejopumu. 
Priešybės sukuria trauką ir įtampą, veiksmą ir 
atoveiksmį. Iš to kyla gyvenimo įvairumas, jo 
kova, pažanga, kūryba ir tobulumas. Mokėji- 
mas balansuoti, derinti ir panaudoti priešybes 
ir yra vienas didžiausių gyvenimo menų ne 
tik atskiram žmogui, bet ir tautai. 


Priešybių derinį Šalkauskis bandė spręsti. 


filosofiškai ir tai jis darė dideliu, stačiai Dievo 
duotu talentu. Paminėkime vieną kitą jo iškel- 
tą priešybių santykį. 

Prigimtinėje srityje Šalkauskis iškelia to- 
kias priešybines būsenas, kaip aktyvumą ir pa- 
syvumą. Jis ima jas ryšyje su mūsų tautos 

istoriniais pasireiškimais. Ligi 11 a., kaip ži- 
nome, mūsų tauta slypėjo savo pasyvume. Stai- 
ga ji ėmė aktyvėti, ir per keletą šimtmečių iš- 
kilo nepaprasta savo dinamika. Po to, nuo 15724 
ji laipsniškai grįžo į pasyvią būseną, o 192. 
pabaigoj vėl metėsi į aktyvumą. 

Šį svyravimą arba bangavimą Šalkauskis 
laiko natūraliu. Jis jį randa ir žmogaus ir žmo- 
nijos gyvenime. Pasyvi būsena yra atotampa, 
aktyvi — įtampa. Įtampoje energija išliejama, 
perduodama, o atotampoje — sukraunama, su- 
sigrąžinama. Tai yra natūralus energijos apy- 
kaitos dėsningumas. Atsigręžimas į išorę ir vėl 
atsivėrimas į save, Šalkauskio žodžiais, yra nuo- 
latinis mūsų gyvenimo vyksmas. 


Antroji būsena yra akcija ir reakcija, vei- 
ka ir atoveika. Šalkauskis skiria tiesioginę ak- 
ciją ir reaktyvinę. Iš tikro, mes veikiame ne 
tik iš savęs, bet ir į ką nors reaguodami. Per- 
keldamas šį dėsnį į mūsų tautą, Šalkauskis ran- 
da, kad ji dažnu atveju yra veikusi ne veikos, 
bet atoveikos būdu. Toks yra buvęs jos atliepi- 
mas į įvairius išorinius istorinius veiksnius. 


Čia Šalkauskis primena kitas dvi priešy- 
bės — instinktą ir protą. Protas yra tiesioginės 
veiklos vadovas, instinktas — netiesioginės. Tau- 
tos instinktui atitinka liaudis, o protui — švie- 
suomenė. Šalkauskis teisingai sprendė, kad 
šviesuomenė ir liaudis, kaip dvi priešybės, na- 
tūraliai turėtų susiderinti. Bet mūsų tautoj jos 
išsiskyriusios, nebesudariusios viena antrai į- 
tempos, neskatinusios viena antros pažangai ir 
taip sužlugdžiusios mūsų tautos kultūrą. Švie- 
suomenė nuėjusi vienupusiško aristokratizmo ke- 
liu, įsiizoliavusi nuo liaudies, sustingusi ir susve- 
timėjusi. Liaudis, likusi pati viena, sudemokra- 
tėjusi, supilkėjusi, pasinėrusi savo sveiko, bet 
toli nežvelgiančio instinkto gelmėsna. 


Į šias natūralias priešybių būsenas bei veik- 
senas Šalkauskis žvelgia derinio akimis. Prie- 
šingumai, paimti atskirai, sako jis, yra lygsta- 
mi, reliatyvūs, o sudėti sandoron jie žada pil- 
nutini išsivystymą. 


Vartodamas Rytų ir Vakarų sąvokas, Šal- 
kauskis turėjo galvoje pačių priešybių santykį. 
Rytų dvasia, pasak jo, yra daugiau pasyvi, o 
Vakarų — daugiau aktyvi. Rytams daugiau sa- 
va intuicija, nuojauta, o Vakarams — realiz- 
mas, išskaičiavimas. Rytiečiai suvokia tiesą 
daugiau vaizdiniu būdu, o vakariečiai  —sąvo- 
kiniu, idėjiniu. Rytai gyvena daugiau instink- 


tu, fantazija, o Vakarai — daugiau protu ir 
valia. Rytų žmogus gamtą pergyvena, o Va- 
karų — daugiau tyrinėja. Rytų gyvenimas ne- 


šamas lyg kokio gaivalingumo, o Vakarų — 
tvarkomas, organizuojamas. 


Rytų ir Vakarų vardu Šalkauskis ima pa- 
čius priešybinius pradus. Taip jis juos ir vadi- 
na — pradais arba pirmapradėmis. Kai kuriose 
Rytų bei Vakarų tautose šie pradai yra išvysto- 
mi į kraštutinimus. Del to jų kultūra stingsta 
savo pasyvume arba lūžta saiko nežinančiame 
aktyvume. Šalkauskio sintezės mintis buvo ta, 
kad mūsų tauta turėtų išvengti kraštutinumų, 
derindama tuos priešybinius pradus. Suderin- 
ti priešybes iš tikro yra pačios idealinės sinte- 
zės reikalas, nekalbant apie jokius politinius iš- 
skaičiavimus. Tai yra daugiau kultūros pilnat- 
vės ir jos tobulumo reikalas. Šio derinio keliu, 
Šalkauskiui rodėsi, Lietuva galėtų sukurti to- 
buliausią kultūrą, nes ji būtų atsistojusi tikra- 
me, teisingame, pilnutiniame kelyje. Aišku, šis 
derinys suteiktų tautai ir didelės atsparos prieš 
Rytų ir Vakarų kaimynų kraštutinius pasineši 
mus. Bet tai būtų jau antrinis laimėjimas. 

Žiūrint politiškai, kartais gal reikėtų de- 
rinti net prieštarybes (prieštaraujančius pra- 
dus). Tačiau Šalkauskis atsiriboja nuo priešta- 
rybių, nes jos savo esme yra išsiskyrusios ir 
niekad nesuderinamos. Šalkauskis sako: “"Tau- 
tinės civilizacijos problema Lietuvoje savo es- 
me yra derinimas priešingų, bet niekada ne 
prieštaringų Rytų ir Vakarų pradų“ (Romuva 
1, 44). 

Jeigu mes tad išbrauktume tuos Rytų ir 
Vakarų įvaizdžius, Šalkauskio mintis nė kiek 
nepasikeistų. Mes matome, kokias priešybes jis 
norėjo išreikšti šiais vardais ir kokias derinti 
tautinėje mūsų sintezėje. Jo mintis buvo ta, 
kad mūsų tauta nenukryptų į vienpusišką pasy- 
vumą arba aktyvumą, teoriškumą ar praktiš- 
kumą, realizmą ar idealizmą, nesivaduotų vien 
instinktu arba vienu šaltu protu bei valia. 

Kituose veikaluose iš tikro Šalkauskis šių 
priešybinių pradų nebevadina Rytų ir Vakarų 
pradais. Jis kalba stačiai apie idealizmo ir re- 
alizmo derinį, apie principus ir pareigas, pri- 
gimtį ir kultūrą, kultūrą ir religiją, krikščio- 
nybę ir tautybę ir t.t. Pagrindinis Šalkauskio 
sintezės objektas, kuriame sueina daugelis prie- 
šybių, buvo gyvenimo ir minties derinimas. 


4. Gyvenimo ir minties derinimas 
Mintis priklauso idėjų sričiai, ir 22 yra 
daugiau teoriška. Gyvenimas yra praktiškas, 
tikroviškas. Šalkauskio žodžiais, “blogas „teore- 
tikas, kuris nenori skaitytis su praktika, ir blo- 
gas praktikas, kuris nenori pažinti teorijos“. 
Tarp teorijos ir praktikos nera principinio 
prieštaravimo. Jie vienas antro reikalauja ir, 

susiderinę, patikrina tobulą sprendimą. 
Panašiai derinamas idealizmas Ir realizmas. 
Idealizmas priklauso nuo tikslo ir principų, ku- 


riuos nustato idėjos. Realizmas priklauso nuo 
uždavinių ir priemonių, idealizmo neįkūnysi 
be realizmo, ir atvirkščiai. “Veiksmas, — sako 
Šalkauskis, — negali būti tobulas, jei nėra vie- 
no ar kito". 

Politikos gyvenime, kaip žinome, yra pa- 
sinešimai, vadinami maksimalizmo ir minima- 
lizmo arba reliatyvizmo vardu. Maksimalizmas 
siekia augščiausių tikslų, reliatyvizmas — pri- 
sitaiko prie realaus gyvenimo. Šalkauskis laiko 
nelemtu kraštutinumu remtis tiktai vienu arba 
tiktai antru. Tikrasis sprendimas, pagal jį, yra 
tas, kad maksimalumas būtų derinamas su re- 
liatyvumu. Reikia turėti programą maksimum 
ir programą minimum. Pastaroji apriboja ir 
konkretizuoja pirmąją, o pirmoji įpareigoja ir 
nustato idealines ribas antrajai. 

Šalkauskis gana kietai pasisako prieš di- 
letantinį galvojimą, kuris nepaiso tų dalykų 
derinio. “Normalus ir sėkmingas veiksmas, sa- 
ko jis, yra daug sudėtingesnis dalykas, kaip kad 
jis paprastai atrodo diletantui teoretikui ar di- 
letantui praktikui, sentimentaliam idealistui ar 
pasenusiam dvasia realistui, revoliuciniam mak- 
simalistui ar su etikos priemonėmis nesiskai- 
tančiam minimalistui" (At-kų Ideologija, 63). 

Kalbėdamas apie minties ir gyvenimo de- 
rinį, Šalkauskis sako: “Gyvenimas ir mintis 
yra nuolatinio veikimosi būvyje, ir todėl vie- 
nas kitą sąlygoja ir vienas kitą formuoja... 
Gyvenimo ir minties sąveika tik tada tegali 
atitikti tiesą, kai gyvenimas yra tobulos tiesos 


įsikūnijimo išraiška", be to, kai “mintis nu- 
stoja savo abstraktumo, gyvenimas savo ir- 
racionalumo". 


Šitam gyvenimo ir minties deriniui Šal- 
kauskis randa įkūnytą idealą krikščionybėje, 
konkrečiai — Kristaus asmenyje. “Kristaus as- 
menyje, sako jis, nėra jokio priešingumo tarp 
gyvenimo ir minties. Jame gyvenimas yra min- 
ties aidas ir mintis gyvenimo žiedas.“ Turėda- 
mas šį idealą prieš akis, jis ir pačią derinio . 
kryptį vadina logokratijos vardu. Atseit, Logos 
— Žodis — Kristus yra tas pavyzdys, bent 
krikščionims, pagal kurį siekiama šio didžiojo 
derinio. Logokratijos kryptis, pagal Šalkauskį, 
kaip tiktai išreiškiama visoje krikščioniškoje 
pasaulėžiūroje. 

5. Krikščionybės ir tautos vienybė 

Antrojo Lietuvos krikšto sukakčių proga 
(1938) Šalkauskis buvo paskelbęs straipsnį 
“Katalikiškosios pasaulėžiūros reikšmė Lietuvos 
ateičiai" (žr. “Krikščionybė Lietuvoje“ 1938). 
Straipsnis buvo parengtas po visos eilės kitų 
jo sintezės jieškojimų, ypač mūsų tavtos gy- 
venime. 

Kryžiaus Kelių detalė pranciškonų vienuolyno kieme Kennebunkporte. Pastatas J. Muloko, 
paveikslai V. Kašubos, nuotrauka V. Maželio. 


Katalikiškoji pasaulėžiūra, pagal Šalkaus- 
kį, nėra atitrauktas dalykas nuo tautos arba 
tautai pridėtas. Jo žodžiais, “visos tautos ir 
visi amžiai dalyvauja katalikiškos pasaulėžiūros 
kūryboje... Žmonija nežino jokios kitos gyvos 
pasaulėžiūros, kuri taip ilgai būtų valdžiusi ma- 
sinę žmonių mintį, kaip katalikiškoji... Kiek- 
vieno amžiaus ir kiekvienos tautos tiesa gali 
būti suimta į katalikišką pasaulėžiūrą, nes ji 
yra didžiausioji tiesos rankiotoja, kaip ją yra 
pavadinęs J. Maritainas“. 


Kokia gi šios pasaulėžiūros reikšmė mūsų 
tautai? Visų pirma, ji atskleidžia tiesos lobį 
— visuotinį, visais amžiais ir visų neišskiriant 
ir mūsų tautos, sudėtą ir dar sudėsimą. 

Antra, ši pasaulėžiūra yra vienijamoji; ji 
"turi nepaprastą galią vienyti žmones“. “Įsi- 
jungimas į tokią pasaulėžiūrinę vienybę ne tik 
atskiram žmogui, bet ir visai tautai yra dide- 
lis laimėjimas. Tokiu atveju žmogus ar tauta 
tampa didelės solidarios bendruomenės narys 
ir ima naudotis šitos bendruomenės laimėtais 
dvasiniais turtais, visuotinai reikšmingais ir gi- 
liai gyvastingais. Tautos, pavėlavusios įsijung- 
ti į šitą bendruomenę, yra praradusios daug 
brangaus laiko savo kultūriniam išsivystimui 
ir yra net susilpnėjusios grynai tautiniu atžvil- 
giu. Kaip tik tokį nuostolį teko patirti lietu- 
vių tautai“ 


Trečia, katalikiškoji pasaulėžiūra ugdanti 
tautą intelektuališkai, nes teikia jai realybės pa- 
jautimą, proto discipliną, sistemą ir metodą. 
Šioje pasaulėžiūroje susiderina tikėjimas ir 
įsitikrinimas; pagaliau, čia suseina į derinį teo- 
logija, filosofija ir specialieji mokslai. 

Šalkauskis ypatingai pabrėžia moralinę 
šios pasaulėžiūros reikšmę. Šalia realumo, ku- 
ris šiai pasaulėžiūrai būdingas, reiškiasi ir mo- 
ralinis principiškumas. Šalkauskis prisimena 
šeimų divorsus ir negimusios gyvybės klausimą. 
Nors kai kurie atvejai, pasak jo, ir kalbė- 
tų kad reikia pakeisti principą, bet kartą jį pa- 
keitus, jis nebetektų savo reikšmės. Gyvybės 
saugojimas yra principas, ir jis yra augštesnis 
už atskiro žmogaus gyvybę. Dėl to teisingas 
principas ne tik teoriškai turi būti gerbiamas, 
bet ir praktiškai saugomas. Teisingas principas 
yra nelaužytinas jau vien dėl to, „kad jis yra 
teisingas ir geras. Kartu tas principas yra gY- 
venimiškas ir gyvastingas, atseit — naudingas 
žmonių gyvenimui. Šiuo principiškumu katali- 
kiškoji pasaulėžiūra tampanti dorovės veiksniu, 
saugančiu tautą nuo išsigimimo, patvirkimo, 
nuo dorinio supuvimo. 

Katalikiškoje pasaulėžiūroje Šalkauskis ran- 
da sintezės plotį ir gylį, kryptį ir tvarką, pa- 


grindą ir prasmę. Jo įsilikinimu, ši pasaulėžiū- 
ra suderina visas vertybes, joms randa savo 
vietą ir išskiria tik tai, kas pačia dalykų pri- 
gimtimi yra išskiriama. 

Šv. Augustino jubiliejaus proga 1930 me- 
tais Šalkauskis rašė: “Mūsų žemėje nėra kitos 
jėgos (šalia krikščionybės), kuri įstengtų at- 
statyti lemtą pusiausvyrą tarp prigimties, kul- 
tūros ir religijos, kuri sugebėtų suderinti ne- 
lygstamąją asmens vertę su visuomenės pa- 
šaukimu, sustabdytų pasibaisėtiną triumfališką 
ištvirkimo eigą, kitaip tariant —-atsispirtų pa- 
saulio dechristianizacijai ir jį rechristianizuotų 
krikščioniškosios kultūros priemonėmis“ (Žid. 
1930, -N42 


6. Prigimties, kultūros ir religijos sutartinė 


Šalkauskis buvo pirmasis mūsų kultūros 
filosofas. Jis buvo vienas pirmųjų šios filosofijos 
šakos puoselėtojų bendrai pasaulyje. Šioje sri- 
tyje jis jieškojo kultūros derinio iš vienos pu- 
sės su prigimtimi, iš antrosios pusės — su re- 
ligija. Pirmuosius kultūros filosofijos apmatus 
jis pateikė “Romuvos" žurnale; vėliau juos iš- 
plėtojo savo kurse Filosofijos Fakulteto klau- 
sytojams ir to kurso santrauką išleido “Kultū- 
ros filosofijos metmenų" vardu (1926). 

Prigimties plotmėje jis ima tris galias — 
protą, valią ir jausmus. Šioms galioms, pagal 
ji, atitinka trys kultūros šakos: protui atitin- 
ka žinija (mokslas), valiai — dorovė, o jaus- 
mui — dailė, menas. Panašiai ir. religijos srity- 
je trims prigimtosioms galioms atitinka trys 
dieviškosios dorybės: protui atitinka tikėjimas, 
valiai — viltis ir jausmui — meilė. Kultūrinės 
vertybės, pagal jį, turi būti derinamos su reli- 
gijos vertybėmis, nes žinijai atitinka religinė 
tiesa bei dogminis išpažinimas, dorovei atitinka 
religijos dorinė tvarka ir d.i'ei — liturginis 
pasireiškimas bei sakramentinė veikmė. 

Žodžių, Šalkauskis randa ne tik galimą, : 
bet ir būtiną šių pagrindinių gyvenimo sričių 
susiderinimą. Prigimtis, pagal jį, yra Žmogaus 
veikimo pagrindas, kultūra yra priemonė, o 
religija — tikslas. Kultūros priemonėmis žmo- 
gus pajėgia pasiekti tik prigimtųjų tikslų, bet 
jis nepagjėgia pasiekti antgamtinių tikslų. Kul- 
tūriniam žmogaus veikimui augščiausią normą 
ir idealą duoda religija. Religija suteikia nau- 
ją prasmę prigimčiai ir naują reikšmę kultū- 
rai. Įdvasinta kultūra tašo prigimtį ir ruošia 
ją tarnauti malonės tikslams (plg Romuva, 
N 1, 51-53). 

Šalkauskis ne kartą kėlė tikrojo Rumaniz- 
mo prasmę. Jieškodamas giliausio vertybių de- 
rinio, humanizmą jis randa tik krikščionybėje. 

“Pagrindinė moderniosios civilizacijos klaida, 
sako jis, buvo ta, kad ji tikro žmoniškumo jieš- 
kojo laicizme ir sekuliarizacijoje. Atpalaiduo- 
dama žmoniškumą nuo dieviškojo prado, toji 
civilizacija pastūmė žmogų į gyvuliškumą. 
Katalikiškoji pasaulėžiūra randa tikrąjį Žmo- 
niškumą krikščioniškam ideale, kuris žmogiš- 
kąją prigimtį patobulina dieviškuoju pradu. 
Tiesa, sako jis, krikščioniškasis idealas ne visa- 
dos buvo katalikų suprantamas gyvenimiškai. 
Bet šiaip ar taip teocentrinis humanizmas yra 
vienintelė teisinga tikrojo žmoniškumo koncep- 
cija .. Krikščioniškasis humanizmas geriausiai 
atsako laiko dvasios aspiracijoms. Kaip tik su 
krikščioniškojo humanizmo laimėjimais. katali- 
kų autoritetas vis labiau auga pasaulyje ir ža- 
da katalikams reikšmingų laimėjimų“ (T. Ke- 
lias 1938 Nr. 2, 119). 


Krikščioniškojo humanizmo ugdymą ir plė- 
timą Šalkauskis matė mūsų laikų katalikškoje 
akcijoje, skelbiančioje pasaulio rechristianizaci- 
ją, ir tame socialinių problemų sprendime, ku- 
ris katalikų vykdomas tikrojo žmoniškumo link- 
me. 


7. Katalikų suderinimas vienoje dvasioje 

Šalkauskis tikėjosi, kad šiam krikščioniš- 
kajam humanizmui ugdyti mūsų tautoje la- 
biausiai pasitarnaus ir jo pastaraisiais nepri- 
klausomybės metais pradėtas gyvosios dvasios 
sąjūdis. Šį sąjūdį jis buvo numatęs visiems ka- 
talikams. “Gyvosios dvasios sąjūdis, rašė jis, 
turi būti universalinio pobūdžio. Bet kuris 
partiškumas, bet kuris grupiškumas jam turi 
būti svetimas. Kiekvienas katalikas, pritariąs 
gyvosios dvasios idėjai, turi turėti galimybę 
įsijungti į sąjūdį, nepriklausomai nuo to, ko- 
kios yra jo politinės, visuomeninės ir šiaip 
srovinės pažiūros... Kiekvienas katalikas yra 
pašauktas būti gyvosios dvasios žmogumi" (t.p. 
118). 

„„ Nuo filosofinio priešybių derinio, Šalkaus- 
kis, kaip matom, ėjo ligi gyvenimiško katalikų 
bei jų interesų suderinimo vienoje dvasioje ku- 
rią jis norėjo matyti gyvą bei gyvastingą. Jis 

kalbėjo apie katalikų netobulybes, silpnybes ir 
ydas. Pagrindinę ydą jis matė tą, kad “Lietuvos 
katalikai, jo žodžiais, nėra tikrai persisunkę re- 
ligine dvasia. Jiems trūksta religinio entuziaz- 
mo, užsidegimo, tvirto pasiryžimo, pasiaukoji- 
mo. Inercija, pasyvumas, iniciatyvos stoka, ku- 
rie apskritai apibūdina lietuvių visuomenę, reiš- 
kiasi taip pat ir lietuvių katalikų gyvenime re- 
ligijos atžvilgiu. Mažas religinis susipratimas, 
praktinis nenuoseklumas religijos dalykuose, be- 
veik visiškas neatsparumas religiją ardantiems 
veiksniams, nesugebėjimas parodyti bent kiek 
gyvesnės iniciatyvos praktiniuose religinio gy- 
venimo klausimuose, yra beveik visuotinės lie- 
tuvių katalikų žymės... Visa tai gali būti iš- 
reikšta vienu posakiu — gyvosios dvasios sto- 
ka.“ 

“Vien žmogiškąja prasme gyvoji dvasia, 
sako jis, gaivina žmogaus pergyvenimus, pri- 
pildo širdis entuziazmu, nuteikia siekti tiesos, 
paragina veikti, įgalina kurti. O ką jau besaky- 
ti apie gyvąją dvasią, kuri Šv. Dvasios įžiebia- 
ma, gaivinama, dauginama?.... Katalikas be gy- 
vosios dvasios yra negyvas katalikas, apsnūdęs 
religinėje inercijoje, nesipriešina blogiui, garbi- 
na sustingusią raidę, paskendęs gyvenimo pilku- 
moje, nesugebąs ginti savo tikybos ir parodyti 
iniciatyvos kovoje. “Be dvasios, be širdies — 
griaučiai, ne žmonės', visai teisingai sako poe- 


tas apie tokią žmonių rūšį“ (t.p. 113). 


Šalkauskio raštai kalba lyg pranašo neri- 
mu: skatina, aiškina, nurodo ir net plaka. Šal- 
kauskis ta prasme yra daugiau nei filosofas. 


Kam Šalkauskis nėra rašęs ieologinių gai- 
rių? Ateitininkams, skautams, net fizinės kul- 
tūros ugdytojams. Visur jis vedė derinio bei sin- 
tezės giją. Visur jis nešė šviesos, naujo atgimi- 
mo, gyvos dvasios žiburį. Kaip Jakštas, jo 
antkapio žodžiais, ne savo ugnimi žėravo ir ne 
savo šviesą liejo, bet didžiosios išminties bei 
gyvosios amžinos Dvasios, taip ir Šalkauskis. 
Jiedu liks patys ir šviesūs ir gyvi, net be mū- 
sų didesnio dėmesio, tik kažin, ar mūsų dides- 
niam gėriui, nes jų šviesa buvo skirta kai» 
tik mums ir mūsų laikams. r 


HENRIKAS NAGYS 


Iš spausdinamos naujos poezijos knygos 


Mėlynas sniegas 


VANDENYS 


Dykumų smėlyj atsiveria žemės akis — mėlyna 
oaze. 

Girių glūdžioj gudumoj ima juoktis upokšnis. 
Pro kietą klintį prasimuša karšto šaltinio 
strūklė. 


Naktį kalniečių sodybose tykiai čiurlena 


fontanai. 

Permatomi kaip stiklas blyškioj mėnesienoj 
fiordai. 

Pilkų vandenynų paviršiuje mirga žvaigždėta 
migla. 


Drumzliną džiunglių žolę neša atogrąžų 
potvyniai. 
Srūuva Azijos tyrais iš nuovargio mirštančios 
upės. 
Putodami puola Alpių kriokliai į slėnius žalius. 


Lietūs ir liūtys. Ledai ir mėlynas žemės sniegas. 

Žveją nuolat masina slaptinga gili sietuva: 
vanduo. 

Neramų jūreivį vilioja nežinomi toliai: banga. 


UGNYS 


Pirmąjį žaibą tau dovanojo dievai Eladoj ... 
Tu mokėjai laikyti smėlį, gėlę ir irklą. 
Jauną ugnį. Tavo ranka išbraižė akmenio sienoj 


strėlę, medžiotoją, žvėrį. Iš mirusio medžio 
šokančią liepsną. Per nugalėtą naktį ir vandenį 
lenktą valtį plukdei, Prometėjau, broli, namo. 


Kedrų giria, nepažinusi gaisro, dainavo tau. 
Stiklas, dar neatskirtas nuo motinos savo 
smilties, 


glostė tau pėdas. Krematoriumuose nedeginti 
kaulai, 


tyro vandens plaunami, gulėjo balti ant kranto. 
Vėjai ir vandenys dar tebebuvo kraujo broliai. 
Tu jiems atvežei keistą, laukinę seserį. 


Pavadink ją vardu ir palik. Mūsų rankos nemoka 
laikyti nei irklo, nei smėlio, nei žiedo. Nieko 
nemyli mūsų delnai: nei bangos, nei jaunos 

ugnies. 


Dega mūsų nelaimių laužai vandenų ir naktų 

pakraštyj. 
Naktys auga ir potvyniai užpila liepsną.. 
Sudegino lengvą luotą dievai Eladoj. 


TĖVIšKĖ 


Prietemoj tylios moterys stovi prie atviro lango: | 
dengia pečius palaidi peleniniai plaukai. 

Jievų medžiai žydi ir žiuri į žydrą vandenį. 
Teka garuodama tėviškės upė lėta Vaidmena. 


Tokia vėsi molinė asla pavargusioms kojoms. 
Pro lygų žiogų čirenimą prunkščia arkliai, 
panėrę snukius į tamsią ir tykią srovę. 

Dėdė niūniuoja dainą apie jievą jievužę. 

Glosto gera ir gaivi migla mano veidą. 
Medžių melsvi siluetai grimzta į naktį. 

Pilkos moterys stovi ir tyli prie lango. 
Atsidūsėdami aidi už girių varpai. 

LUSTIGE GESCHICHTE IR "MAŽOJI LIETUVA“ 


JONAS MAT USAS 


Imdamas į rankas Lietuvos Vakarų Stu- 
dijų Komisijos su Lietuvos Tyrimo Institu- 
tu išleistą “Mažąją Lietuvą“ (New York, 
1958, 327 psl), gyvai prisimenu tragikomišką 
lustige Geschichte. 

— Lustige Geschichte! — man drėbė į akis 
už mane jaunesnis istorikas Kauno Laisvės 
alėjoje bene 1937-38 metais. Taip jam atrodė 
mano pažiūros į Lietuvos pajūrio ir Mažosios 
arba Prūsų Lietuvos istoriją. Savo nuomonę 
anuomet labai švelniai pareikšdavau “Trimito" 
savaitraštyje, trumputėse paskaitose per Kauno 
radiją ir šiaip įvairiomis progomis. Mano jau- 
najam kolegai, baigusiam mokslą Vokietijoje 
ir skaitančiam vokiečių to meto dvasios istori- 
kų ir archeologų raštus, mano pažiūros pasiro- 
dė keistos. Jis tiesiog pasakė, girdi, aš taip ra- 
šąs, kadangi “taip reikia“, vadinasi, dėl pigaus 
patriotinio efekto. Tuo tarpu, ką aš skelbiau, 
ką rašiau, tuo buvau giliai įsitikinęs ir vokie- 
čių naujosios kartos mokslininkų ir neva moks- 
lininkų išvedžiojimus laikiau, sakysiu, smilky- 
mu jų kraštą užtvinusiam  kunkuliuojančiam 
nacionalistiniam judėjimui. 

Skirtingą pažiūrą į Lietuvos vakarų ir su 
jais susijusio Baltijos pajūrio istoriją aš išsi- 
dirbau, Vytauto Didž. universitete Kaune skai- 
tydamas apie “Lietuvos pajūrį? (2 semestrus), 
apie “Prūsų žemę“ (6-sem.) ir ruošdamas tais 
klausimais du išsamius veikalus. Kadangi rei- 
kalas ėjo apie kontroversinius dalykus, teko 
išstudijuoti juos liečią archeologiniai darbai 
(ypačiai vokiečių) ir atitinkami šaltinių rin- 
kiniai, atseit, juos nuo pradžios iki galo per- 
žiūrint, o ne vien tas vietas, kurias buvo pa- 
citavę monografijų autoriai.. Apie tokių studi- 
jų našumą ir, iš dalies, apie „besiformuojančią 
naują pažiūrą šiokį toki supratimą duos fak- 
tas, jog atradau, kad Nemuno uostas dokumen- 
taliai užfiksuotas kaip Klaipėda (XIII a. vidu- 
ry), o tik vokiečiai kryžiuočiai ją pradėjo va- 
dinti Memeliu. To nemini Rytprūsių oficialūs 
ir, sakysiu, rimti istorikai, kaip Lohmeyeris ir 
Krollmannas, visai nekalbant apie šiaip rašei- 
vas. Vienintelis Klaipėdą turi Babendererde 
kurio vardas ir disertacija (apei Rytprūsių su- 
sisiekimo praeitį) istorikams beveik visiškai 
nežinomi. 

Augščiau minėtu būdu susidarė 3 tomai 
“Prūsų Žemės Istorijos“, kurios dalis apie “Se- 

novės Prūsų Žemės Nukariavimą“ (kariniai 
faktai) buvo 1939 m. paskelbta “Karo Archy- 
ve" (viso veikalo, iš dalies dėl mokslinių in- 
trigų, nepavyko išspausdinti). Kita dalis, apie 
“Lietuviškas Gimines ir Jūrą“ išspausdinta 
“Lietuvos Aido“ dienraščio literatūros ir moks- 
lo atkarpoje (1939 m. 427-454 aEino) 

Augščiau prasitariau apie "skirtingas pa- 
žiūras“, “smilkymą nacionalistiniam judėjimui“ 
ir “mokslines intrigas“. Tai rusiškas tonkij na- 
mek na tolstoe obstojateljstvo, atseit, “švelni 
užuomina apie grubią aplinkybę“. Iš tikrųjų, 
po I-mo pasaulinio karo visa plačiai suprasta 
Lietuvos vakarų problema atsidūrė kontrover- 
sijų bangose: mat, iškilo politinės priklauso- 
mybės klausimas Klaipėdos ir, iš dalies, Ma- 
žosios Lietuvos Rytprūsių šiaurėje ir Dancigo 
ir gretimų sričių pietuose. Tad reikėjo 
įrodyti tų sričių vokiškumą. Kelią buvo nu- 
rodęs prof. Kossina, 1912 m. paskelbęs “Die 
Deutsche Vorgeschichte hervorragend nationale 
Wissenschaft". Ta linkme toliau ėjo d-rė 
Gertrud Heinrich (vėliau ištekėjusi už prof. 
dr. Hans Mortensen, istoriko-geografo), 1921 m. 
apgynusi istorinę disertaciją, kuri 1927 m. 
Berlyne išspausdinta, kaip “Beitraege zu den 
Nationalitaeten und  Siedlungsverhaeltnissen 
von Pr. Litauen“ (tam darbui atsirasti pagel- 
bėjo prof. Alb. Brackmann). I tą veiklą il- 
gainiui įsijungė visas legijonas vardų: Mar- 
tensen, Forstreuter, Hein, Essen, Groteluesch- 
en, Brackmann, Engler, Heym, Hoffmann 
Jankuhn, Killan, Schindler... Paskutiniai šeši bu- 
vo archeologai. Vokiškajam sąjųdžiui vadova- 
vo prof. dr. Hans Mortensen (geografas-istori- 
kas), prof. dr. Albertas Brackmann ir dr. Carl 
Engel (archeologas). Brackmann ir Engel leido 
tyrinėjimų seriją “Baltische Lande“ (Leipzige), 
kurios I-mą tomą “Ostbaltische Fruehzeit'“ su- 
redagavo Engel. Kita serija (su Brackmannu) 
vadinosi “Deutschland u.d. Osten“. 

Į Rytprūsių ir kaimyninių plotų mokslines 
diskusijas gyvai įsijungė lenkų mokslininkai: 
Lowmianski, Zajączkowski, Kozlowski, Handels- 
mann, Kamieniecki, Rozwadowski, Kostrzews- 
ki... Bekoriguodami vokiečių išvedžiojimus, jie 
ne vieną kartą yra užkliudę ir lietuvius lie- 
čiančias problemas (Palangos — Klaipėdos pa- 
jūris, Prūsų Lietuva, aisčių — baltų atsiradi- 
mas Pabaltyje). 


Lietuvių ir jų gyvenamų plotų  proble- 
mas yra taip pat gvildenę švedų (Moberg, 
„Nerman), suomių (Tallgren), estų (Moora), 
latvių (Šturms, Balodis) mokslininkai. 


Diskusijų apie Lietuvą bangavimas, kuris 
po 1933 metų Vokietijoje virto tikra audra, sa- 
vaime suprantama, negalėjo neatsiliepti pačia- 
me daugiausia interesuotame krašte. Ą. Salys, 
1930 m. doktorizavęsis Leipcige, savo diserta- 
cijoje apie žemaičių tarmės ploto istoriją (Die 
žemaitischen Mundarten, I, Gesch. d. žem., 
Sprachgebiets, išsp. “Tautoje ir Žodyje“, 1930, 
t. VI) yra įtakoje vokiečių mokslo naujos 
linkmės, kurios išraiška buvo jau minėtas G. 
Heinrich veikalas. Bet autorius kritikuoja kai 
kurias, nors neesmines, jojo pažiūras. Kadangi 
žemaičių ploto istorikas daro išvadas, priešin- 
gas savo profesoriui Kaz. Būgai (kurio tezė, 
kad kuršiai, slinkdami iš rytų, Baltijos jūrą 
pasiekę apie 9-tą, o žemaičiai apie 10-11-tą am- 
žių, tad reikėjo jas giliau ir plačiau pagrįsti. 
Juoba, kad žemaičių ir kuršių problema tarp 
Lietuvos ir Kryžiuočių ordino kilo 13-me šimt- 
metyje ir buvo politiškai išspręsta tik 1422 m. 
(Vytautas pirmą kartą Lietuvos istorijoje pa- 
naudojo filologinį argumentą). Būtų reikėję 
išstudijuoti Lietuvos istorijos literaliai visus 
šaltinius, ir tai nuo 13-to iki 16-to šimtmečio. 
Ypačiai būtų pravertę išspausdinti 16-to amž. 
Žemaitijos dvarų ir kaimų inventoriai, kurie 
knibždėte knibžda vietovardžiais, asmenvar- 
džiais, neretai ir lietuviškais sakiniais, taip pat 
dažnai aiškina ankstybesnę padėtį (to nepanau- 
dojimas yra didžiulė yda Rytprūsių visiškai 
visų Siedlungs-istorikų). Kai kuriais atvejais 
būtų reikėję pritaikyti teksto kritiką, atseit, 
nustatyti originalo raidę ir mintį (kalbos is- 
torikams ir kalbiniams argumentams tai pri- 
valoma). Pagaliau, vien 13-14-to šimtm. Žemai- 
tijos vietovardžiams lokalizuoti prireiktų ge- 
roko tomo. Mat, jie istorijos šaltiniuose rašo- 
ma keliais, neretai keliolika įvairių būdų, at- 
seit, kurios autorius buvo tautybės (vokietis, 
prancūzas, anglas) ir kuria kalba rašė "Uoty- 
nų, vokiečių, anglų). Labai dažnai nulemia pa- 
duoti nuotoliai, ano meto karinė — politinė 
situacija, administratyvinė santvarka ir dabar- 
tinių laikų gyvi vietovardžiai. 

Žemaičių kalbinio ploto istoriko (kad 13- 
me amž. pusėje Žemaitijos iki jūros gyvenę 
kuršiai) "šoko kritikuoti Pryšmantas, Vincas 
Vileišis, Povilas Pakarklis. Vileišis vėliau iš- 
spausdino. “Tautiniai Santykiai Maž. Lietuvo- 
je", o Pakarklis — “Vokiečių. Mokslas apie 
Mažąją Lietuvą“. Ypačiai kablus buvo pastara- 
sis, “Lietuvos Žinių“ dienrašty su dr. A. Sa- 
liu polemizavęs atvirų laiškų forma. Į ginčą 


(kad prūsai buvę lietuvių šaka, o jų kalba 
— liet. kalbos tarmė) įsijungė ir Lietuvos is- 
torijos katedros vedėjas prof. Ignas Jonynas, 
kuriam A. Salys atsikirto (“Lietuvos Aide“). 
Kiek mums pažįstama istorijos šaltiniai, Že- 
maičių tarmės istoriko išvados neatitinka isto- 
rinių faktų (palyg. mūsų str. “Vikingai, krikš 
čionybė Žemaičiuose etc.“ “Aiduose", 1958 m. 
nr. 9), be to, tos pačios nuomonės buvo Ignas 
Jonynas ir Aug. Janulaitis, yra Ad. Šapoka 
ir, atrodo, Juozas Jakštas, atseit, istorikai vie- 
naip ar kitaip sisidūrę su Žemaitijos istorija. 
Na, bet prof. A. Salys turėjo pagrindo Vilei- 
šiui, Pakarkliui ir Jonynui atsikirsti, mat, jie 
rėmėsi ne istoriniais dokumentais ir metraš- 
čiais, bet senstelėjusiomis  monografijomis ir 
šiaip veikalais. Polemikoje su Jonynu Salys pa- 
naudojo sparnuotą sakinį “prisėsti kelnes" (kad 
įrodžius, jog nebuvę nei prūsų tautos, nei kal- 
bos). Drįstame manyti, jog gerb. autoriaus čia 
norėjo pasakyti, kad augščiau minėti klausi- 
mai dar nėra galutinai išspręsti, tik priešin- 
gos nuomonės turi būti visu moksliškumu pa- 
grįstos. 


Dabar iš Žemaitijos grįžkime į Klaipėdos 
kraštą ir visą Mažąją arba Prūsų Lietuvą (ku- 
ri apėmė Rytprūsių visą šiaurryčių kampą nuo 
Labguvos (Labiau) iki žŽitkiemio (Szittkeh- 
men) už Vištyčio. Anot augščiau minėtos vo- 
kiečių pažiūros, tų vietų lietuviai nebuvę čia 
nuo amžių, bet atsikraustę 15-16 šimtmečiais, 
t.y., Imigrantai — kolonistai. O kaip apie save 
mano patys Prūsų lietuviai? Jie visi (net ir 
Prūsijos vokiečiai iki I pasaulinio karo |) 
savo monografijose ir šiaip veikaluose, kurių 
visas legijonas, skelbė rašė esą pirmykščiai ir 
nuolatiniai gyventojai (indigenous). Taip, pvz., 
visose jų išleistose lietuvių kalbos gramatiko- 
se ir lietuviškai-vokiškuose žodynuose. "Tokis 
Chr. Gottl. Mielcke (Littauisch-deutsches . . 
Woerter-Buch, Koengsb. 1800) prakalboje juos 
vadina “iš seno vietiniais“ (eingeborne); ant- - 
roje prakalboje Jenisch liet. kalboje mato Ueber- 
bleibsel der Sprache des Urvolkes an der sued- 
lichen Kueste der Ostsee. Žodyne prieš tekstą 
yra dar “Draugo prierašas“ (Nachschrift eines 
Freundes), pasirašytas “I. Kant“, atseit, visa- 
me pasaulyje garsaus filosofo, kuris, atrodo, bu- 
vo lietuvių kilimo (net ir patys vokiečiai da- 
bar linksta taip manyti, pvz., rimtame veikale 
“Die Grossen Deutschen''). Jam tautų keliavi- 
mo istorija galinti daryti išvadų “iš dar nesu- 
simaišiusios kalbos vieno seno bei pirmykščio 
tautų kamieno, kuris dabar ankštoje srityje su- 
spaustas ir kaip ir izoliuotas..." (...aus der noch- 
unvermengten Sprache eines uralten, jetzt in 
einem engen Bezirk  eingeschraenkten und 

gleichsam isolirten Voelkerstammes...). Kadan- 
gi prakalboje kalbama apie susitikimą su tos 
tautos prastais žmonėmis, net apie rankos pa- 
spaudimą, tad, atrodo, Kanto bendrauta su lie- 
tuviais, gal kiek ir kalbėta lietuviškai. 


Mums visiems žinomas Vydūnas iš Tilžės 
(tikroji pavardė Wilhelmas Storasta), visą 
amžių išgyvenęs Prūsų Lietuvoje (net ir Hitle- 
rio laikais), ne tik buvo asketinis filosofas, bet 
įsijungė į visos tautos gyvenimą. Vilniuje 1919 
m. išspausdinta jo “Litwa w jej przeszlosci i 
terazniejszosci'"" (60 psl.), o 1921 m. Tilžėje — 
“Litauische Geschichte“ (150 psl.). Taigi, tas 
pats Vydūnas, filosofas ir rašytojas, prieš pat 
II pasaulinį karą išleido “Sieben Hundert Jahre" 
(apie 700 psl.), kame jau pačia antrašte pa- 
skelbia, kad lietuviai Rytų Prūsuose gyvena 
700 metų, atseit, nuo 13-to amžiaus pradžios. 


Pagaliau Adalbertas Bezzenbergis (1851 - 
1922) Karaliaučiaus un-to profesorius, vėliau ir 
rektorius. Jo, archeologo-kalbininko-istoriko, 
nuopelnai Rytprūsių, ypačiai Maž. Lietuvos 
praeities tyrimui, yra milžiniški Beveik jis vie- 
nas padėjo pagrindus to krašto archeologijai 
arba proistorei ir įvedė naujus metodus (pvz., 
radinių cheminę analizę). Bezzenbergis visur 
ir visuomet skelbė, kad Maž. Lietuvos lietuviai 
tose pačiose vietose gyvena nuo amžių, atseit, 
yra pirmykščiai gyventojai. Dar daugiau. Štai 
ką jis 1914.1.23 parašė ir 1916 m. paskelbė: 
kryžiuočių ordinas “įžengė į Lietuvos žemę be- 
veik širdyje dabartinės Rytprūsių provincijos“; 
“tos tautos ... sienos be jokio abejo anuomet 
buvo maždaug tokios, kaip srities, kurioje šian- 
dien žmonės kalba lietuviškai — einant linija, 
kuri eina nuo Labguvos link Geldupės, nuo čia 
iš pradžių į rytus, paskui į šiaurryčius iki Dau- 
gavpilio apylinkių, o toliau supuola su Kuršo 
pietine siena“. (Prof. dr. A. Bezzenbergas, Der 
Werdegang des litauischen Volkes, žurnale 
Vierteljahrschrift fuer Sozial- und Wirtschafts- 
geschichte, Bd. XIII (1916), Berlin, Stuttgart, 
Leipzig, psl. 1). Taigi “Lietuva buvo anksti 
perskelta į dvi dalis" (wurde Litauen frueh in 
zwei Teile gespalten, tnp. p. 17). Toliau jis pa- 
sisako žinąs lietuvių svajones apie autonomiją, 
net apie lietuvių — latvių valstybę, kas, girdi, 
labai suprantama. Čia pat mini susitikimą su 
“lietuviu pirkliu iš Amerikos" (psl. 20, 40). 

Bezzenbergeris buvo ne tik vilniškės Liet. 
Mokslo Draugijos narys, bet 1922 m. išrinktas 
Liet. universiteto garbės profesorium, už ką 
padėkojo lietuviška telegrama. 

Prof. Bezzenbergerio pažiūra (priešinga 
Kaz. Būgos teorijai, esą, aisčių — baltų protė- 
vynė Dniepro augštupyje) tų visų giminių 

centrą lokalizavo prie Kuršių Marių (Zeitschr. 
f. vergleichende Sprachforschung, 44, p. 258 tol.) 
Įdomu, jog tokis teigimas esmėje derinasi į 
archeologijos-proistorės dabartinius duomenis. 


O dėl pažiūros, jog Prūsų lietuviai esą ko- 
lonistai bei imigrantai, daugių daugiausia gali- 
ma pasakyti, kad tai kol kas neįrodyta. Vokie- 
čių gausios Siedlungs-Geschichten yra aiškiai ne 
pakankamos, nors neretai operuoja archyviniais 
duomenimis. Dalykui galutinai išspręsti dar 
reiktų keleto rimtų Geschichten: 1. apie Ryt- 
prūsių, ypač M. Lietuvos, vietovardžius ir as- 
menvardžius, 2. apie Wildnis anapus ir “puš- 
čą“ šiapus sienos, 3. apie Lietuvos vakarinių 
sričių ūkinę ir administracinę situaciją, paga- 
liau, 4. apie vadinamų senprūsių ir jų kalbos 
išnykimą, tą dalyką gretinant su tautų ir jų 
kalbų likimu svetimųjų valdžioje (airių Ang- 
lijoje, lužičėnų Vokietijoje, bretonų Prancūzi- 
jos Bretanijoje, olandų Pietų Afrikoje ir t.t.). 


Po šitos įžangos, kuriai, tiesą pasakius, ge- 
riau tiktų eiti įvadu į “Mažosios Lietuvos" kny- 
gą, pagvildensime atskirus straipsnius. Bendrai 
paėmus, jie neatitinka knygos serijinį antgal- 
vį“Studia Baltica". Mat, suprantant griežtai 
moksliškai, lot. studium (vok. Forschung, angl. 
research, rus. issledovanie) reiškia tikra pras- 
me tyrinėjimą, atseit, kurio klausimo aiškini- 
mą pagal pirminius duomenis arba šaltinius, 
kuomet mokslininkas padaro individualių, ne- 
priklausomų išvadų. Šiai kategorijai daugiausia 
priartėja J. Lingio ir J. Balio rašiniai. Šiaip 
gi knygos skyriai bei straipsniai yre referuo- 
jamo pobūdžio, vadinasi, atpasakoja įvairių 
mokslininkų nuomones, kai kuomet pasisakyda- 
mi, kuri jų atrodo teisingesnė. 


Tai rašymas pagal monografijas. Tuo atve- 
ju, savaime suprantama, nepasakoma to, ko ki- 
ti mokslininkai nėra pasakę. Šis kelias, nors 
lengvesnis ir dažnai prieinamesnis, yra pavojin- 
gas ir, sakysiu, mokslui nenaudingas. Mat, vo- 
kiečių tyrinėtojai Lietuvos kultūriniame gyveni- 
me paprastai jieškojo vokiškų elementų, rusai 
— rusiškų, lenkai — lenkiškų. Ta tendencija 
mokama įbrukti net į šaltinių rinkinius. Ru- 
sai, leisdami žinomus Lietuvos istorijos “Ak- 
tus", kiek galėdami, prikaišiojo dokumentų 
apie rusiškus reiškinius. O lenkų “Akty Unji 
Polski z Litwą" jau pačia koncepcija yra ten- 
dencingas leidinys: skrupulingiausiai surankio- 
ta oficialūs dokumentai, kuriais Lenkija su- 
jungta su Lietuva. Tad lietuvio mokslininko 
švenčiausia pareiga apžvelgti visus faktus, ypa- 
čiai gi tuos, kurie pabrėžia lietuviškumą, va- 
dinasi, tai, ką svetimieji paliko patiems lietu- 
viams tyrinėti. 


VYTAUTAS REMEIKA 
PRIE KRANTINĖS 
(aliejus) 


D-rės Marijos Gimbutienės “Rytprūsių ir 
Vakarų Lietuvos Priešistorinės Kultūros Ap- 
žvalga" (pp. 11-121) eina pirmuoju straipsniu. 
Pirmiausia, nėra klausimo pastatymo arba is- 
torijos, būtent, kaip manyta archeologų ir ne- 
archeologų apie jos gvildenamus plotus iki I 
pasaulinio karo. Jei apsiriboti vien proistori- 
kais — archeologais, kodėl nepaminėta prof. 
Bezzenbergerio teorija apie aisčių — baltų pro- 


tėvynę? Nėra nei laiko, kuomet archeologijoje 
tų tautų gyvenių vietų klausimu įvyko posū- 
kis. Neminima nei tilžiškis G. Kossina, archeo- 
logijos prof. Berlyne (miręs 1931 m.), kuris dar 
1912 m. Vokiečių archeologiją paskelbė eine 
hervorragend nationale Wissenschaft, vadinasi, 
nustatė provokišką linkmę. 

Kitas trūkumas yra rėmimasis beveik iš- 
imtinai monografijomis. Vienu atveju gerb. au- 

PEIZAŽAS 


Česlovas Obcarskas 


Ėjau pasaulyje ilgom, plačiom alėjom; 

klajojau miestais ir kaimais; 

kalbėjau su žmonėm, su paukščiais ir su vėjais; 

mirgėjau tūkstančių kelionių efemeriškais 
vaizdais. 


Ir taip po neramių kelionių, rudeniui artėjant, 
aš apsistojau vienoje keistoj šalyje, 

kur žmonės buvo vieniši ir tylūs, 

kaip pati vienatvė. 

Ten džiaugsmas ir vanduo užšalę buvo 


tvenkiniuos, 
ten skambančių dainų 
daugiau išgirst nebegalėjau. 
Lapai 
nuo medžių žemėn liejos, tarytum ašaros 
didžiulės 


iš tragiškų akių skausmingų 
Taip palikau gyvent šitoj šaly. 


O metai ėjo Kaip vanduo, 

užsklęstas užtvarose, aš merdėjau. 

Sutapęs su peizažo apiblukusiom spalvom, 
tapau jo dalimi, į jį įaugau. 

Ten nesiskyrė medžiai nuo žmonių, 

nei žmonės nuo peizažo medžių. 

Ten sielvartas ir skausmas buvo tik saulėleidžio 


dalis, 
ten žmonės buvo — tik peizažas. 


Ir taip krauju savu peizažan įsiliejau, 
kaip jo žmonės ir jo medžiai, nelaimingas, 


Todėl dabar, kai pradeda peizaže lyt, 
kartu ir mano akys lietumi patvinsta; 
kai ima vėjai pūst, 

kartu ir mano mintys vėjais skrenda; 
arba kai audroje linguoja medžiai, 

ir aš su jais drauge linguoju; 

arba kai jie į tolį žengia, 

ir aš su jais drauge žingsniuoju — 

čia mano mąstymas man nepriklauso. 

Čia mano mintys ir jausmai — tai tik peizažas 
užsklęstas laiko juroj, su manim suaugęs. 


b] 

torė jas pavadina šaltiniais. Nors proistorės me- 
todai skirtingi nuo istorijos, vis dėlto manytu- 
mėm, tikra prasme jos šaltinius esant archeolo- 
ginius muziejus arba bent jų eksponatų moks- 
liškas inventorizacijas. 

Nesugretinama vokiečių archeologų išve- 
džiojimų su lenkų to amato žmonių nuomonė- 
mis. Jos ne vienu atveju žymiai skiriasi. Dak- 
tarė lenkų pažiūras mini (p. 59-60), bet tik 
retkarčiais. Ypačiai daug lenkų kasinėjama po 
II pasaul. karo. Tiesą pasakius, mūsų archeolo- 
gė nenagrinėja nei vokiečių kontroversinių 
nuomonių. Tokie išsireiškimai, kaip 'gana ten- 
dencinga knyga“ arba “daugiau (tarnauja) na- 
cionaliniams tikslams, negu mokslui“ (p. 16), 
nieko nepasako. Gal daktarę Gimbutienę gali- 
ma pateisinti, kad nemini nei vieno vienintelio 
radinio Mažosios Lietuvos ar Klaipėdos krašto 
tradicijos naudai, kadangi ji buvo priversta 
naudotis vokiečių veikalais ir neturėjo galimy- 
bės visus tų vietų radinius savarankiškai per- 
tirti. 

Negerai, kad gerb. autorė imasi aiškinti ir 
istorijos šaltinius (o gal jai buvo pavesta pa- 
rašyti ir istorinę dalį?). Tekstus paduoda ne 
originaluose, bet vertimuose, kurie kartais ne- 
tikslūs (Tacito), o kartais klaidiną (Rimber- 
tas). Tacitas nepakankamai indeksuotas (nėra 
skyriaus, nei puslapio), taip pat Ptolomėjus 
(nėra vietos), o Jordanes (mini 89 p.), Bava- 
rijos geografas ir Ibrahim-ibn-Jakub visiškai 
neindeksuoti. Nėra tekstų jokios kritikos (kaip 
paprastai elgiasi archeologai ir kalbininkai, kas 
juos nekartą suklaidino). 

Dar negeriau, kai proistorikai pagal istori- 
nius raštus ima rikiuoti priešistorinę senovę. 
Užmirštama, kad rašytinis šaltinis gal kokiais 
9570 yra protinis — dvasinis kūrinys, o ar- 
cheologinis radinys — gal kokiais 7590 rankų 
darbas. Dėl to dvasiniam produktui suprasti ir 
išaiškinti neretai priseina nustatyti jo atsiradi- 
mo aplinkybes ir įžvelgti į dvasinį procesą, 
kaip jis vyko konkretiškai kuriančiame asme- 
nyje. Vadinasi, rašytinio liudijimo negalima 
taip traktuoti, kaip iš žemės iškasamo, sakysi- 
me, kurio kasdieninės namų apyvokos daikto 
ar įrankio. 

Tai ypačiai išeina aikštėn, kai archeologai 
mėgina visiškai tikrai lokalizuoti istorinių šal- 
tinių paminėtas gimines ir tautas. Apie 10 prū- 
sų vadinamų giminių arba kilčių pirmą kartą 
iš eilės išskaičiuoja Dusburgas .14-me šimtme- 
tyje. Nors tai nėra kokis dokumentas bei ak- 
tas, o tik kronika bei pasakojimas, vis dėlto 
dr. Engelis (tai darė ir kiti prieš jį) toms kil- 
tims paskyrė apibrėžtas vietas ir nubraižė ant 
popierio. Gerb. daktarė net linkusi manyti, kad 


jos susidariusios dėl “lokalinių skirtumų" (psl. 
14, palyg. 49, 88, 111). Prideda ir prūsų kil- 
čių skeminį žemėlapį, nors nenurodo, kas jį da- 
re (p. 12, pav. 1). Kito autoriaus straipsnyje 
jis vėl paduodamas, bet šį kartą su nurodymų, 
jog tai Engelio (p. 154). 


Reikia stabtelti ties kuršiams paskirta vie- 
ta. Gerb. autorė juos lokalizuoja “į šiaurę nuo 
Nemuno deltos“ (p. 111) arba “dabart. Lietu- 
vos ir Latvijos pajūryje" (p. 13). Pagal jos že- 
mėlapį (psl. 12, pav. 1) nubrėžta beveik tiesi 
linija nuo Klaipėdos iki Ventos, už kurios į 
šiaurės vakarus pasodinti kuršiai. Žinoma, tai 
didelė pažanga, kadangi vokiečių tyrinėtojų po- 
ra (vyras ir žmona) Mortensen-Heinrich veikale 
“Die Besiedlung d. nordoestlichen Ostpreussens 
etc." (Goettingen, 1937-38, I-II) prie II-sios da- 
lies pridėtame žemėlapy kuršius nukelia iki Du- 
bysos. Abejais atvejais reikalas eina apie 12- 
13 šimtmečius. Čia brėžte pabrėžiame, jog d-rė 
Gimbutienė sprendžia “pagal 13 amž. istorinius 
šaltinius“ (p. 111). Ji pripažįsta, jog “apie “tau- 
tą' ir 'kiltį' ir jų vardus archeologiniai pamink- 
lai absoliutinių duomenų nesuteikia“ (p. 11). 


Vis dėlto gerb. autorė kuršių sienas išvedė 
ne taip, kaip reikia pagal šaltinius. Kuršiu ir 
lietuvių siena 13-to amž. pradžioje atsiremia 
Baltiją apie Šventosios žiotis, atseit, kiek ato- 
kiau į šiaurę nuo Palangos. Autorę (kaip ir 
daugelį kitų tyrinėtojų) suklaidino vadinama 
Kuršo vyskupija, įsteigta 13-to amž. pradžioje. 
Šioji iš tikrųjų užėmė visą pajūrį iki Klaipėdos. 
Bet vyskupija, kaip niekur ir niekuomet, taip 
ir šiuo atveju nereiškia, esą ji apėmė tik kur- 
šius. Tai dramatiškai paaiškėjo, kuomet ne- 
trukus Mindaugas įsteigė Medininkuose lietuviš- 
ką vyskupiją. Tuomet Kuršo vyskupas (manęs 
įsikurti Klaipėdoje ir ten pradėjęs statyti ka- 
tedrą), paliko kraštą ir buvo paskirtas Bava- 
rijos Chiemsee vyskupu, taip pat viskas nutilo 
apie Kuršo vyskupiją (matyt, Romos parėdy- 
mu, nes naujoji vyskupija apėmė beveik visą 
naujoji plotą). 


Tai yra mūsų straipsnyje “Aiduose" (1958, 
n. 9). Bet ir kiekvienas istorikas, išstudijavęs 
“Livonijos Eiliuotinę Kroniką“ (parašytą vokiš- 
kai 13-to amž. pabaigoje), “Liv-, Est-, und Cur- 
laendisches Urkundenbuch“ pirmuosius du to- 
mus ir 15-to amž. dokumentus apie Lietuvos ir 
Kryžiuočių ginčą dėl Žemaitijos ir dar kai kv- 
riuos šaltinius, taigi istorikas verčiamas tai» 
manxti. Ana, tokis šaltinių žinovas, kaip buvęs 
lenkų Vilniaus un-to prof. Lowmianskis, išlei- 
dęs du storus tomus “Studijų apie Pradžią Lie- 
tuvos Valstybės it Visuomenės" (Studja nad 
Począikami Spoleczenstwa i Panstwa Litews- 


kiego, Vilniuje I 1931, II 1932), vadinasi, susi- 
pažinęs su dr-o Salio ir vokiečių mokslininkų 
veikaliis, iki 1422 m. visoje Žemaitijoje randa 
lietuvius (“osadnictwo litewskie“ žemėlapyje). 


Žinodami d-rės Gimbutienės gabumus, mes 
neabejojame, kad, jei būtų pati pertyrusi visą 
atitinkamą archeologinę ir istorinę medžiagą, 
būtų nevienu atveju priėjusi kitokių išvadų. 


Ilį;okai užtrukome su archeologiniu straips- 
niu, kadangi jis yra vedamasis. Matyt, kiti au- 
toriai jį skaitė ir vengė paliesti tai, ko proisto- 
rikė nebuvo lietusi ar skelbusi (pvz., ar Prū- 
sų lietuviai nuo seno čiabuviai, ar kolonistai). 
Juozas Lingis rašo apie “Arklą Baltų Srityse“. 
(123-152), Jurgis Gimbutas — apie “Lietuvių 
Sodžiaus Architektūrą Mažojoje Lietuvoje“ (153 


-216), Jonas Balys — apie “Mažosios Lietuvos 
Tautosakos Bruožus"“ (217-258), pagaliau Juo- 
zas Žilevičius — apie “Mažosios Lietuvos Liau- 


dies Muzikos Bruožus'“ (259-282). 


Be to, kas pasakyta apie visus straipsnius 
įžangoje, štai kas galima pridėti. Kaip apskri- 
tai lituanistinių mokslų atstovai yra nesusipa- 
žinę su Lietuvos istorijos šaltiniais, tai tinka, 
su viena išimtimi, ir šiems autoriams. Iš tikrų- 
jų gi ten, daugiau ar mažiau, liečiama lietuvių 
visas gyvenimas. Visa bėda, kad istorijos šal- 
tiniuose tie dalykai minimi atsitiktinai, atseit, 
kalbant visai kitokiomis temomis, dėl to prisi- 
eina juos nuo pradžios iki galo kruopščiai per- 
žiūrėti. Sakysime, vienoje 14-to amž. kronikoje 
yra paminėta latvių moterų tautiniai drabu- 
žiai. 15-to amžiaus Dlugošas užsimena apie Vil- 
niuje buvusias gėles, o 16-to amž. dvarų inven- 
toriuose paminėti jų vardai, iskaitant ir rūtą 
(Jablonskio redaguotame “Lietuvos Archyve“). 
Čia pat kai kurioms vietoms karveliams yra 
skaičiai ir karvelidės. O ką tarti apie lietuvių 
senovinę religiją, neišstudijavus visiškai visų 
mūsų istorijos šaltinių, negalima nei svajoti. 
Religinių dalykų pilna nors ir dvarų invento- 
riuose, net archyvų ir bibliotekų inventoriniuo- 
se aprašymuose (sakysime, Vilniaus, carų lai- 
kais). 


J. Lingis, bene pirmas iš lituanistų, panau- 
dojo rusų išleistą milžinišką rinkinį “Akty“', 
Jablonskio “L. Archyvą" ir “Lietuviški Žodžiai 
etc." Bet, atrodo, būtų pravertę taip pat “Opi- 
sanie Rukopisnago Otdelenija Vilenskoj Publič- 
noj Biblioteki", vyp. 1-5, Vilna 1893-98 m. ir 
car “Opisį Dokumentov Vilenskago Centraljna- 
go Archiva...", 1-10 vyp. Vilna 1901-13. Čia yra 
tiedviejose įstaigose buvusių dokumentų gana 


smulkios santraukos. Pagaliau gal būtų praver- 


tę Codex Diplomacus Prussicus ir kiti Rytprū- 
sių istor. šaltinių rinkiniai: A , Da 

NUSIDĖJĖLIO TRAGIK A 


PAGAL DOSTOJEVSKIO VEIKALA 
“NUSIKALTIMAS IR BAUSME* 


ANTANAS MACEINA 


1. Nuodėmingos minties pergalė 


Nuodėmė yra pasiryžimas grįži atgal. Ji 
pertraukia žmogaus buvimą, padalina jį į dvi 
esmingai skirtingas dalis ir virsta nauja pra- 
džia, pradžia ne vieno kurio atskiro nusiteikimo, 
ne vieno kurio atskiro veiksmo, ne vienos kurios 
gyvenimo srities, bet viso buvimo. Nuodėmin- 
ga būtis pasidaro kitokia, negų nenuodėminga. 
Nuodėmės išnirimas žmogaus sąmonėje ir jos 
virtimas jo paties sumanymu darosi savotiškai 
panašus į kūrybos dieną, kada žmogus pirmą 
kartą atsistojo pasaulyje ir kada jo akyse pasiro- 
dė nuostaba, taip giliaprasmiškai išreikšta My- 
kolo Angelo “Adomo sukūrime“. Iš Dievo pirš- 
to, tarsi iš elektrinio būties poliaus, iššokusios 
buvimo kibirkšties paliestas, Adomas atveria 
akis ir nustemba, kad jis yra ir kad jis žino, jog 
jis yra. Būtybių begalybė atsistoja  prie- 
šais jį. Jis pasijunta esąs drauge su jomis. Kaž- 
koks bendras pagrindas jungia ji su visu tuo 
ką regi nustebusios jo akys. Jo žvilgis yra dar 
netvirtas, nes jis nežino, kur sucrtosiąs. Tačiau 
jame jauti ir padėkos, ir garbinimo, prasi- 
dedančios meilės. Adomas išeina iš savęs, kad 
būtų drauge su visu pasauliu, kaip jo būties 
dalininkas ir sykiu kaip jo sąmonė. 


Paverskime visas šias pirmojo Žmogaus nuo- 
taikas priešginybėmis ir gausime nusidėjėlio 
nuostabą. Nusidėjėlis atitraukia savo ranką nuo 
ištiesto dieviškojo piršto. Jis atsigręžia į save. 
Jis paneigia buvimą drauge, paneigia savo da- 
lyvavimą bendrajame būties pagrinde ir nuodė- 


D-ro J. Gimbuto straipsniui yra įdomių 
duomenų “Livonijos Eiliuot. Kronikoje" ir dar 
keliose, kame suminėta Lietuvos sodžiaus išvaiz- 
da 13-me ir 14-me šimtmečiuose. Be to, dvarų 
inventoriuose tiksliai aprašoma namai, 

Tautosakos skyriui būtų labai ir labai pra- 
vertę istorijos šaltiniai. Pvz., ką tik paminėta 
kronika (rašyta 13-to šmt. pabaigoje). Beje, nors 
gerb. autorius gana kruopščiai surašė veikalus 


336 


mingu savo žingsniu mėgina susikurti nepri- 
klausomą pagrindą, pagrindą tik sau vienam. 
Tad ir yra anoji pradžia, anoji pirma jo naujo 
buvimo diena. Nusidėjėliui ji kelia nuostabos, 
kaip ir Mykolo Angelo Adomui. Ji supurto jo 
prigimtį, nes pirmas žingsnis į nebūtį yra nema- 
žiau sukrečiantis, negu į būtį. Sumanymą per- 
žengti save Raskolnikovas nešiojosi jau kuris 
laikas. “Ši mintis nebuvo vakarykštė“. Jis ją 
buvo išsiugdęs jau senokai. Apie ją jis buvo net 
kalbėjęs su mirusia savo sužadėtine. Tačiau visa 
tai dar buvo tik teorija, tik atitrauktas svarsty- 
mas apie “augštesnį žmogų“ ir apie jo "teisę". 
Tačiau skaitydamas motinos laišką, kuriame ji 
aprašo sunkią savo padėti ir numatomas jos 
dukters Dunios vedybas su Lužinu, Raskolni- 
kovas pajunta, kad jis turi ką nors daryti, nes 
šios vedybos jo seserį pražudys, kadangi Luži- 
nas ją veda ne iš meilės, bet tiktai tam, kad 
turėtų gražią, visados dėkingą, nusižeminusią 
ir klusnią vergę, išgelbėtą iš skurdo ir gal net 
iš gėdos. Ir šią akimirką Raskolnikovas atsime- 
na vakarykštį savo pasikalbėjimą su Marmela- 
dovu, kuris pasakė: “Kiekvienas žmogus turi 
galėt kur nors eiti". Tada anas senas sumany- 
mas atsistoja prieš jo akis kaip tasai kelias, 
kuriuo jis gali eiti. Jis pasisiūlo Raskolniko- 
vui kaip priemonė surizgusiam Dūnios klausi- 
mui išspręsti. Iš teorinių svarstymų jis dabar nu- 
sileidžia į gyvenimiškas sritis. Teorija virsta jo 
paties būtimi. Raskolnikovas apsisprendžia grieb- 
tis tikrovinio žygio, kuris padarytų jį anuo 
“augštesniu žmogumi", anuo Napoleonu. 


apie Prūsų lietuvių tautosaką, bet nepaminėjo 
Vydūno vieno straipsnio: Wilhelm Storost, “Wie 
die Litauer ihre Volkslieder singen“", išsp. “Das 
Litauen-Buch, eine Auslese a. d. Zeitung der 10. 
Armee", 1918 m., puslapiuose 39-41. Čia autorius 
2prašo savo girdėtas dainas ir patyrimus, be to, 
duoda vienos dainos gaidas. To straipsnio nė- 
ra nei muzikos skyriuje, kuris eina paskutiniuo- 
ju. 


Šią valandą senoji mintis kaip tik sukre- 
cia visą jo būtybę. Ji pasirodo “jam nebe kaip 
sapnas", kaip anksčiau, bet apsireiškia “nauju 
piktu ir visiškai nepažįstamu pavidalu“. Ji at- 
sistoja prieš jo dvasią kaip pradžia. Ligi tol 
ji buvo kažkur anapus jo paties. Ji buvo lyg ir 
ne jo. Dabar ji atsiduria pačioje jo būtyje, kaip 
šiosios būsena. Ano sumanymo turinys Raskol- 
nikovui buvo seniai žinomas. Šiuo atžvilgiu jis 
nepaiyrė nieko naujo. Tačiau nauja jam buvo 
šio turinio sutapimas su jo paties būtimi. Tai, 
kas pirmiau buvo tik atitraukta idėja, dabar 
įsikūnijo Raskolnikovo būtyje. Tai ir buvo ta- 
sai piktas bei nepažįstamas pavidalas, kurį ši 
mintis įgijo. Pirmiau ji buvo tik žaismas, todėl 
nekalta ir nepavojinga, kaip ir anam smuklės 
studentui, kuris teoriškai taip pat sakėsi galįs 
senę palūkininkę užmušti be jokio sąžinės grau- 
žimo, bet kuris čia pat šios teorijos atsisakė, 
kai tik karininkas pamėgino ją nuleisti į jo pa- 
ties būtį. Šitaip anksčiau ta pačia mintimi žaidė 
ir Raskolnikovas. Bet dabar ji virto jo valios 
apsisprendimu, todėl perkeitė jo būtį, nes valia 
visados keičia žmogų jos prisiimto dalyko įta- 
koje. Raskolnikovas pamatė, kad pasiryžimo aki- 
mirką jis pasidarė kitoks; kad atsidūrė kito- 
kiame kelyje; kad pradėjo kitaip būti. Ir “jam 
pasidarė tamsu akyse“. 


Čia mes susiduriame su pirmu nusidėjėlio 
pergyvenimu būtent su jo baimės jausmu. 
Jau pati mintis, kokiu nors būtį ardančiu veiks- 
mu įrodyti sau “augštesniojo žmogaus“ galią, 
kėlė Raskolnikovui nerimo, kuris iš viršaus 
apsireiškė net kasdieninių dalykų baime. Saky- 
sime, eidamas pas senę užstatyti laikrodžio, 
jis bijojo susitikti šeimininkę ant laiptų. Tiesa, 
šis susitikimas jam niekad nebuvo malonus. 
Raskolnikovas buvo labai neturtingas, neturėjo 
kuo užsimokėti šeimininkei už kambarį, ir kiek- 
vieną kartą, ją susitikęs, turėjo išklausyti “gra- 
sinimų ir skundų", turėjo pats “atsiprašinėti ir 
meluoti". Tai buvo grasu ir net priklu. Bet nuo- 
dėminga mintis šį nemalonumą pavertė žymiai 
gilesniu pergyvenimu. Dostojevskis pasakoja, 
kad Raskolnikovas “jau kuris metas buvo pakel- 
tos ir įtemptos nuotaikos"; kad “jis bijojo kiek- 
vieno susitikimo, ne tik susitikimo su šeimi- 
ninke". Jam atsirado kažkoks kitoks baimės 
jausmas, žymiai gilesnis, negu paprastas kas- 
dieninis noras vengti nemalonumo. Tai paste- 
bėjo ir pats Raskolnikovas. Laimingai išvengęs 
šeimininkės ant laiptų, jis gatvėje lengviau atsi- 
duso ir sykiu nustebo, kiek jo baimė buvo di- 
delė. “Aš noriu imtis tokio dalyko, o sykiu bi- 
jau tokių mažmožių", prisipažino Raskolni- 
kovas. Ir čia pat iškėlė sau klausimą, kuris at- 


skleidė tikrąjį jo baimės turinį. “Įdomu, — klausė 
jis pats save, — ko žmonės labiausiai bijo? Naujo 
žingsnio, naujo žodžio - štai ko jie labiausiai bi-- 
jo“. Šiuo atsakymu Raskolnikovas parodo, kad 
jo baimė buvo susitelkusi ne aplinkui šeimi- 
ninkę ir ne aplinkui kurį susidūrimą su žmonė- 
mis, bet aplinkui aną naują žingsnį ir naują 
žodį, kuriam jis ryžosi ir kurio tikrovinių pa- 
vidalų jis pradėjo jieškoti. Eidamas pas palū- 
kininkę užstatyti laikrodžio, jis pajuto, kad šis 
žingsnis kaip tik virs jo jieškomu pavidalu 
anai senai minciai įkūnyti, kad jis bus kaip tik 
tasai tikrovinis žygis, kuris turės jį iškelti ana- 
pus paprastųjų Žmonių, anapus utėlių srities ir 
pastaiyti į napoleonų karalystę. Todėl jis ir su- 
drebėjo. Todėl jame ir pašoko baimė, gilesnė 
už kasdienini nenorą susidurti su šeimininke. 
Tai buvo bzimė naujo žingsnio ir naujo žodžio. 


Bet ar pats naujumas jame šią baimę kėlė? 
Naujas žingsnis būties keliu ir naujas žodis 
kurybos srityje yra pats didžiausias džiaugsmas 
ir potraukis. Baimė atsiranda tik tada, kai šitas 
žingsnis yra naujas žingsnis atgal, ir kai šitas 
žodis yra naujas garsas nebūties tuštumoje. Tuo- 
met juodu abu atliepia klaikiu aidu ir sukelia 
žmuguje baimės jausmą. Mūsų dienų egzisten- 
cinė filosofija yra nemaža kalbėjusi apie baimę. 
Pagrindinė jos išvada yra tokia: “Baimė ap- 
reiškia nebūtį“.! Ši išvada turi dvejopos pras- 
mės. Visų pirma baimės buvimas žmoguje pa- 
rodo, kad jis nuolatos būna nebūties akivaizdoje, 
kad nebūtis įsijungia į jo būti kaip neišven- 
giamybė. Iš kitos pusės, baimės atsiradimas, pa- 
žadintas kurio nors atskiro veiksmo, parodo, 
kad šis veiksmas naikina žmogaus būtį ir veda 
ji keliu atgal. Šia prasme baimė yra tikroji ir 
neišvengiama nuodėmės pilydovė. Savo valia 
atsisakydamas eiti būties keliu, nusidėjėlis tuo 
pačiu pasuka atgal į nebūtį ir savaime pajaučia 
šaltą jos dvelkimą. Tada jame ir kyla baimė. 
Nuodėmė ir baimė yra susijusios savo esmėje. 
Baimė yra nuodėmės paregėjimas nebūtinio nuo- 
dėmės pobūdžio, jos traukos žemyn, jos svorio 
atgal. Dar daugiau, mes drįstame teigti, kad 
baimė kaip nebūties apsireiškimas, visa savo 


pilnatve atsiskleidžia tiktai nuodėmėje. Nuolati- 


nis mūsų buvimas nebūties akivaizdoje yra, be 
abejo, nuolatinė galimybė nebūti. Tačiau šita ga- 
limybė čia yra tik bendroji: ji yra žmogiško- 
sios būties galimybė apskritai. Bet kai nuo- 
dėmingu mostu mes paneigiame savą kelią į 
Absoliutinę Būtį, tuo pačiu pasisprendžiame už 
šitą galimybę ir bendrąjį jos pobūdį jau paver- 
čiame asmeniniu mūsų reikalu. Nuodėmė yra 
pasisakymas už galimybę nebuti. Tai nebū- 
ties teigimas. Todėl šios nebūties apsireiškimas 

baimėje čia ir pasidaro ypatingai ryškus. Au- 
tentiška baimė atsiskleidžia tik nuodėmėje, nes 
tik čia atsiskleidžia ir autentiška, tai yra mūsų 
pačių prisiimta, nebūtis. Žmogus už nebūtį gali 
apsispręsti tiktai pats. Niekas kitas iš viršaus 
jam primesti jos negali. Nuodėmė kaip tik ir 
yra šitoks apsisprendimas, ir baimė - šio apsi- 
sprendimo apsireiškimas. Todėl N. Berdiajevas 
teisingai teigia, kad “baimė yra nuodėmingo gy- 
venimo pagrindas“.? Ji esanti drebančios ir puo- 
lusios kreatūros būsena".? Pirmasis jausmas, 
kurį Adomas turėjęs pergyventi po nuodėmės, 
ir buvęs pasak Berdiajevo, baimė. Iš tikro, tasai 
nuogumo pajautimas, kurį taip prasmingai kelia 
aikštėn Šventraštis, buvo ne kas kita, kaip bai- 
mės apraiška. Ir pirmųjų Žmonių pastangos pa- 
sislėpti buvo ne kas kita, kaip noras jieškoti 
atramos daiktų pasaulyje. Šitaip įvyko ne tik 
Adomui. Šitaip įvyko ir Raskolnikovui, nes ir jo 
pirmas jausmas, žengiant laiptais pas senę, buvo 
baimė; ir jis paskui, kaip netrukus matysime, 
stengėsi jieškoti užuovėjos tarp daiktų ir žmo- 
nių nuo ano nebūties dvelkimo. Šitaip įvyksta 
ir kiekvienam nusidėjėliui, nes nuodėmė yra ke- 

lias į nebūtį, o baimė yra šio kelio sušvitimas 
dvasios akims. 

Baimė apreiškia nebūtį. Taciau kokia yra 
šio apreiškimo prasmė? Km žmogui yra reika- 
linga žvelgti į nebūties bedugnę ir sudrebėti jos 
akivaizdoje? — Atsakymą į šiuos klausimus duoda 
Raskolnikovo sapnas, kurį jis sapnavo, užsnūdęs 
po krūmu Petrovo saloje. Sapne jam atrodė 
kad jis tebėra dar mažas vaikas ir su savo tėvu 
stovi gimtojo savo miestelio gatvėje. Iš smuklės 
išsiveržė būrys žmonių, jau gerokai įkaušusių, 
ir vieno iš jų, Mikolkos, buvo kviečiami sėsti 
į vežimą, pakinkytą labsi liesa ir menka kume- 
laite. Visiems buvo aišku, kad toks silpnas gy- 
vulėlis pilno žmonių vežimo patraukti negalės. 
Bet Mikolka nenusileido. Jis kvietė visus sėsti, 
o pats pasiėmė botagą ir pasiruošė kirsti. Du 
jauni vyrukai taip pat išsitraukė po botagą, 
pasiryžę padėti Mikolkai. Kumelsitė įsiręžė ir 
pradėjo tempti, linkdama po trijų botagų smū- 
giais. Bet jos jėgos greitai išsibaigė. Tada Mikol- 
ka nusviedė šalin botagą ir iš vežimo išsitraukė 
rungą. “Jis ją užmuš!" — pratarė kažkas. “Mano 
nuosavybė!" — atšovė Mikolka ir iš visų jėgų 
smogė kumelaitei per strėnas. Ši susverdėjo, bet 


vėl pašoko ir dar mėgino vežimą Lenoti 2 Kirs 
viltiKPTibaisti/ ją)?! pradėjo šaukti vienas iš 
važiuojančiųjų. Mikolka metė rungą, pasilenkė 
į vezimą, išsitraukė geležinę dalbą ir pradėjo ja 
kvoti kumelaitę. Ši neišsilaikė ir parvirio. “Už- 
muškit ją!" šaukė įdūkęs Mikolka. Keletas 
jaunuolių griebė, kas pakliuvo, ir pradėjo mušti 
stimpantį gyvulėlį. Mikolka kirto geležine dalb“. 
Rasxolnikovas, kuris jau ir pirmiau buvo savo 
tevą Klausęs, kodėl žmonės muša šią vargšę ku- 
melaitę, dabar nebeišlaikė. Verkdamas jis buo)“ 
arkliui ant kaklo, “apkabino jo negyvą, kruviną 
galvą, bučiavo akis ir lūpas... paskui staiga pašo- 
ko ir įdūkęs puolė suspautais kumščiukais Mi- 
kolką". 


Bet čia įsikišo tėvas apraminti. “Tėveli,ko- 
dėl jie užmušė tą vargšą arkliuką? —- klausė 
verkdamas. Tėvas priglaudė jį prie krūtinės, 
Raskolnikcvas pradėjo trokšti, gaudyti oro, su- 
suko ir atsibudo, visas permirkęs prakaitu. “Ačiū 
Dievui, kad tai buvo tik sapnas!" — atsiduso ir 
pakilęs nusvyravo namo. 


Ir vis dėlto tai buvo daugiau, negu tik sap- 
nas. Tai buvo žmogiškosios būties atsakymas į 
Raskolnikovo pasiryžimą. Mikolka, kuris užmu- 
ia kumelaitę, yra Raskolnikovas, pasiryžęs uUž- 
mušti senę. Jis tai supranta ir pats, čia pat po 
sapno pastebėdamas: “O Viešpatie! Argi iš tikro 
aš pagriebsiu kirvį ir sutriuškinsiu jos galvą? 
Ar iš tikro as slidinėsiu po šiltą, lipnų kraują, 
išlaušiu užraktus, vogsiu ir drebėsiu; susitepęs 
krauju slėpsiuos; su kirviu... o, Viešpatie, ar iš 
tikro?" Mikolka yra Raskolnikovo įsikūnijimas. 
Tai, kas klostėsi šiojo pasąmonėje, sapne įgijo 
ryškų pavidalą ir atsistojo priešais Raskolnikovo 
dvasios akis: Mikolkos pavidale jis paregėjo pats 
save. Bet sykiu čia jam atsivėrė ir antroji jo 
būties pusė. Dostojevskis labai prasmingai sapne 
padaro Raskolnikovą dar jaunu berniuku, dar 
nekaltu vaiku, kuriam gaila viso to, ką Žmonės 
naikina ir kankina. Šis vaikas yra simbolis 
pirmykštės, jokiomis teorijomis neaptemčintos ir 
nepaklaidintos žmogiškos būties, kuri savaime 
žengia Absoliutinės Būties linkui. Ji jaučia aną 
bendrąjį pagrindą, kuriame visa laikosi: ir kū- 
dikis ir vargšė kumelaitė. Ji tad jaučia gailestį 
viskam, kam tik tenka pakelti buvimo smūgius. 
Tuo tarpu Mikolka yra simbolis racionalistinės, 
persimąsčiusios ir todėl paklydusios būties. Jis 
jau yra atitrūkęs nuo ano bendrojo pagrindo. 
Šalia jo stovinčią būtį jis pergyvena nebe kaip da- 
lyvę aname bendrame pagrinde, bet kaip daik- 
tą, kuris yra jo žinioje ir valdžioje. Todėl Mi- 
kolka nuolatos ir pabrėžia, kad kumelaitė yra jo 
nuosavybė, jo turtas, taigi jis galįs su ja elgtis, 
kaip tinkamas. Šios dvi tos pačios žmogiškosios 


būties pusės Raskolnikovo sapne kaip tik ir iš- 
eina aikštėn. Pats Raskolnikovas čia suskyla ir 
apsireiškia dviem pavidalais: Mikolkos,. kuris 
nori žudyti ir naikinti, nes būtis esanti jo nuosa- 
vybė ir jis esąs augštesnis už būtį; vaikiuko, 
kuris gailisi ir verkia ir net puola Mikolką, nes 
jaučia ryši su būtimi, jaučia savo dalyvavimą 
joje ir savo atsakingumą už jos likimą. Naivus 
nekaltumas ir išdidus nusigrįžimas, gailestin- 
gumss ir žiaurumas čia prasiveržia iš tos pačios 
sielos ir sukuria sapną kaip simbolį visos žmo- 
giškosios dramos, vykstančios kiekvienoje pri- 
gimiyje. Raskolnikovo sapnas yra visų mūsų 
sapnas. Tai išraiška kovos, kuri vyksta mumyse 
ir kurią mes ypatingai pajaučiame tada, kai mė- 
giname stabtelii būties kelyje arba net pasukti 
atgal. Tuomet mes suskylame: viena pusė—-ta- 
sai nekaltas kūdikis mumyse - nustebusi žval- 
gosi, ką čia mes darome; ji rauda dėl mūsų veik- 
smų; ji mus puola ir smerkia. Antra pusė - ta- 
sai apsvaigęs, išdidus Mikolka mumyse - aklai 
eina savo apsisprendimo keliu, visa mindžioda- 
ma ir žudikiškais savo mostais rodinėdama savo 
pranašumą. Tarp šių dviejų pusių kyla didelės 
rungtynės. Nusileisti nenori nei Mikolka mumy- 
se, nes jis yra apsvaigęs, nei kūdikis mumyse, 
nes jis savaime suvokia pražūtį, į kurią 1nus 
Mikolka traukia. Ir tai visa anaiptol nėra tik 
sapnas. Tai tikrovinė mūsų prigimties kova. 
Tai kova už kelią priekin ar už kelią atgal, už 
būti ar už nebūtį. Tai BRamleto dilema ant 
prarajos kranto. 


Čia tad glūdi giliausia prizmė baimės, ap- 
reiškiančios mums nebūtį. Baimės prasmė yra 
pažadinti musų vidaus rungtynes; pažadinti ne- 
kaltąją būties pusę kovai su apsisprendimu ženg- 
ti atgal. Baimė, atverdama mūsų akims nebū- 
ti, nori išjudinti bei sukrėsti sną kūdiki mumy- 
se, kad jis sugniaužtų kumštis ir pulių Mikol- 
ką mumyse. Ji nori įkvėpti šizm kūdikiui drą- 
sos ir jėgos. Ji nori, kad jis ištverių būties kely- : 
je. Apsisprendimas žengti atgal neišvengiamai 
veda mus į nebūtį. Todėl baimėje savaime at- 
bunda mūsų noras išsilaikyti būtyje, mūsų 
noras gelbėtis iš nebūties grėsmės. Baimė virs- 
ta mūsų įspėjimu. Todėl nors savimi baimė atve- 
ria nebūtį, tačiau savo prasme ji yra gilus bu- 
ties jausmas. Nuodėminga ryžtis sukrečia žmo- 
gų ir jame pažadina baimės jausmą tam, kad 
jis paregėtų nebūties šiurpą ir būtų paskatintas 
pasitraukti nuo šios bedugnės. Raskolnikovo ato- 
dūsis po sapno “O, Viešpatie, ar iš tikro?" —yra 
kiekvieno žmogaus atodūsis nuodėmės akivaiz- 
doje. Tai atodūsis kūdikio mumyse, atodūsis ne- 
kaltosios mūsų būties, reginčios nebūties prara- 
ją ir todėl ligi paskutinio akimirksnio netikin- 

čios, kad mes užsimerksime ir į ją krisime. Bai- 
mė verčia mus atidaryti akis kuo plačiausiai ir 
žvelgti į nebūtį kuo giliausiai. Šiuo atžvilgiu 
ji yra mūsų šviesregystė nebūties akivaizdoje. 
Ji yra mūsų būties šviesosvaidis į nebūties tam- 
sią gelmę. Čia glūdi jos prasmė. Baimė apreiš- 
kia mums nebūtį todėl, kad mes atšoktume nuo 
jos atgal. 

Bet kūdikis mumyse yra nesykį bejėgis. 
Nesykį jis gali tik raudoti ant Mikolkos darbo 
griuvėsių. Nesykį jis tik gali prisispausti prie 
Tėvo krūtinės ir pradėti trokšti. Rungtynės tarp 
būties ir nebūties dažnai išsisprendžia nebūties 
naudai. Nuodėminga ryžtis savo jėga traukia 
mus tarsi krumpliaratis, pagavęs mūsų drabu- 
žių skverną. Ir mes einame paskui ją. Mes eina- 
me ligi visiško sudužimo. Kas tad įvyksta nu- 
sidėjėlio sieloje, kai nuodėminga mintis laimi 
jame pergalę? 

Aprašinėdamas vieną iš krizių, kurias turė- 
jo iškęsti Raskolnikovas užmušęs senę palū- 
kininkę, Dostojevskis palygina jį su žmogumi, 
“kuriam pūliuoja pirštas“. Palyginimas yra gi- 
lios prasmės. Tai yra nurodymas į centrinę nuo- 
dėmės padėtį žmogaus buvime. Virtusi veiksmu, 
nuodėmė savaime paglemžia po savimi visą žmo- 
gaus dėmesį, visus jo pergyvenimus, visas jo 
mintis, tarsi votis, kuri nuolatos tvinksi, kurią 
nuolatos skauda ir kurios todėl niekad negali- 
ma pamiršti. Pasiryžęs nuodėmingųu žygiu sta- 
tyti savą pasaulį, žmogus savaime visas šiame 
žygyje susitelkia ir visas jam atsideda. Nuodė- 
me virsta jo buvimo centru, kuris viska į save 
traukia ir aplinkui save telkia. Paslėpęs iš senės 
pagrobtus daiktus svetimame kieme po akmeniu, 
Raskolnikovas “grįžo išsiblaškęs ir piktai aplin- 
kui save dairydamasis. Visos jo mintys sukosi 
aplink vieną pagrindinį tašką, ir jis pats jautė, 
kad tai iš tikro buvo pagrindinis taškas ir kad 
jis dabar, kaip tik dabar, buvo su šiuo tašku vi- 
siškai vienas". Tai ir buvo anoji naujo buvimo 
pradžia. Nusigrįžęs nuo Absoliutinės Būties, 
žmogus pasilieka vienų vienas su savo pradiniu 
tašku, vienų vienas su nebūtimi. Kaip anksčiau 
Absoliutinė Būtis stovėjo centre ir buvo di- 
džiausias žmogiškosios būties rūpestis, taip da- 
bar jos vietą užima nebūtis. Žmogus yra tokia 
būtybė, kad jis visados žvelgia tolyn Jis visa- 
dos turi turėti ką nors priešais save. Jis turi į 
kur nors eiti, nes jis iš esmės būna pakeliui. 
Neturėdamas Absoliutinės Būties, kaip galinio 
savo kelionės taško, Žmogus žvelgia į nebūtį 
kaip į pradinį savo kilimo tašką. Atsisakęs žy- 
giuoti priekin, jis eina atgal. Kiekvienu tačiau 
atveju jis nestovi vietoje: jis eina ir rūpinasi 
nes tai yra esminis žmogaus apsisprendimas. Mus: 

dėmės aiveju šis rūpestis susitelkia aplinkui 
ją pačią. Nuodėmė virsta žmogiškosios būties 
skauduliu, reikalingu nuolatinio puoselėjimo ir 
nuolatinės atidos. 


Nebūties atsistojimas žmogaus buvimo cent- 
re apsireiškia visai priešingomis išvadomis, negu 
Dievo centriškumas. Kol žmogus keliauja Ab- 
soliutinės Būties linkui, tol jis yra susijęs su 
visomis būtybėmis: jis jaučiasi taip, tarsi jas 
visas neštų savo kelyje į Viešpatį. Jis jaučiasi 
ne tik kaip pasaulio valdovas, bet sykiu ir kaip 
jo tėvas, kuris būtybėmis rūpinasi, jas myli ir 
už jas atsako. Kažkokia gili visuotinė simpatija 
riša Žmogų su pasauliu tada, kai jis pats yra 
susirišęs su Dievu. Jeigu šv. Pranciškus Asyžie- 
tis gamtos daiktus galėjo vadinti savo broliais 
ir seserimis, tai cia buvo kažkas daugiau, negu 
tik poetiški žodžiai. Čia buvo žmogiškojo buvi- 
mo drauge išplėtimas ir į pasaulinę būtį. Dievas, 
kaip visos būties pagrindas, yra pergyvenamas 
bei pajaučiamas kiekvienoje būtybėje. Žmogus 
visur randa bendrą plotmę, kuri jį jungia su bet 
kuriuo kūriniu, būtent: dieviškasis šūksnis, 
kuris visa iškėlė iš nebūties tamsos. Visi tad 
mes - ir sesuo saulė ir brolis vilkas - esame pa- 
šaukti ir nuolatos šaukiami. Visi esame pa- 
šaukti to paties Dievo. Visi jame laikomės, kaip 
saknys dirvoje. Todėl visi esame jungiami šių 
būtinių ryšių, šios bendros kūriniškumo žymės 
į vieną didžiulę Viešpaties Karalystę. Tiesa, 
žmogus yra pastatytas šios karalystės sargu. 
Jis yra Dievo atstovas pasaulyje Jo vardas 
ir Jo paveikslas. Užtat jis dar labiau šia kara- 
lyste rūpinasi ir dar labiau ją myli. Ryšys su 
Dievui virsta ryšiu su kiekvienu net ir men- 
kiausiu padaru. Rūpestis Absoliutine Būtimi ap- 
sireiškia bei įsikūnija rūpestyje mažiausiu mūsų 
broliu. 

Visai priešingai žmogus elgiasi tada, kai jis 
nuo Absoliutinės Būties nusisuka, kai pasiryžta 
kurti savą pasaulį ir kai šį pasiryžimą pradeda 
nuodėmingais žygiais vykdyti.  Nusigrįžimas 
nuo Dievo virsta nusigrįžimu ir nuo pasaulio. 
Nuodėmė ne tik atsistoja žmogaus buvimo cent- 
re, bet ji paneigia visa kita. Visa kita pradeda 
nebeturėti reikšmės. Dar daugiau, visa kita pra- 
deda nusidėjėliui nebebūti. Viskam jis pasidaro 
abuojas, išskyrus, be abejo, nuodėmę. Aplankęs 
lovoje gulintį Raskolnikovą ir išgirdęs šiojo žo- 
džius “ aš noriu būti vienas, vienas“, Zosimo- 
vas suvokia, kad “kažkas nepajudinamo, kažkas 
slėgiančio" spaudžia Raskolnikovo sąžinę. “Ar 
tu pastebėjai, — sako Zosimovas Rozumichinui, 
— koks šaltas jis yra viskam, išskyrus vieną taš- 
ką, kurį palietus jis tuoj pašoksta? Ir šitas taš- 
kas yra žmogžudystė“. Iš tikro, Raskolnixovas 


visiškai nekreipia dėmesio, kas aplinkui Jį darosi. 
Beeidamas per tilią, jis pastebėjo, kaip viena 
moteris perlipo per atramas ir krito į upę. Kilo 
visuotinis sąmyšis. Buvo pašauktas valtininkas, 
atsirado policija ir žmonių būrys. Bet “Raskol- 
nikovas stebėjo visa tai nuostabiu abuojumo ir 
nesidomėjimo jausmu“. Kalbėdamasis sykį su 
motina ir seserimi apie šiosios sužadėtuves su 
Lužinų, Raskolnikovas priminė, kad kadzise ir 
jis buvo isimylėjęs ligūsią mergaitę ir ksd tai 
buvęs “pavasario sapnas“. Raskolnikovo sesuo 
Dūnia mėgino paneigti, kad tai buvęs tik pava- 
sario sapnas. Tačiau Raskolnikovas “neišsirdo 
jos Zodžių arba nesuprato. Paskendęs giliame 
susimąstyme, jis priėjo prie motinos, pabučiavo 
i2 15 vel »grižosį savo. vietą“; ' Tuir dabar ją 
tebemyli'", - pasakė susijaudinusi motina. Bet 
Raskolnikovas jau buvo pamiršęs, avis ką Cia 
kalbama. “Ją? Dabar? Ak, taip! Jūs k>1ba'e apie 
ją!'- pradėjo, galop susivokęs. -““Ne! Džbar vis- 
kas jau lyg kitame pasaulyje“. Ir pzsižiūrėjęs 
dėmesingai į šalia jo sedinčias moteris, jis pri- 
dūrė: “Man rodos, kad aš ir į jus žiūriu iš iūks- 
tančio verstų". Tai yra pats geriausizs nusidė- 
jėlio būsenos apibūdinimas. Nusidėjėlis stebi 
daiktus iš tukstančio verstų atstumo. Jis vaikšto 
po pasaulį taip, tarsi šio visiškai nebūtų. Visi 
ankstesnieji ryšiai, net meilė, nutrūksta ir su- 
irsta. Žmogus pasilieka vienas su savo nuodėme. 
Ir jis nori būti su ja vienas. Jis nori šią voti 
kvaršinti ir mygti, todėl pyksta, jeigu ji kas 
nors nuo šio skaudulio atitraukia. Nuodėmės 
atsidūrimas žmogaus buvimo centre ir visų bū- 
tybių nustūmimas į buvimo pašalį yra pirmas 
dalykas, kuris išeina aikštėn, nuodėmingai min- 
čiai laimėjus pergalę Žmogaus dvasioje. 


2. Paneigimas buvimo drauge 


Tai, kas kadaise įvyko ties rojaus vartais, 
yra būdinga kiekvienam nuodėmingam žings- 
niui. Kai užmušė Kainas savo brolį Abeli, pasi- 
rodė Dievas ir paklausė žudiką: “Kur Abelis, 
tavo brolis?“. Tada Kainas atsakė: “Nežinau! 
Argi aš esu savo brolio sargas? (Gen. 4.9). Kai 
Raskolnikovas, ugdydamas mintį užmušti senę, 
padėjo nugirdytai ir išniekintai mergaitei apsi- 
ginti nuo ją lydinčio donžuano, staiga jis pajuto 
kišąsis ne į savo reikalą. “Tegul jis pasilinks- 
mina su ja!'' - sušuko jis policininkui, o paskui 
priekaištavo pats sau: “Kodėl aš čion įsimaišiau? 
Kam čia man reikėjo padėti? Ar aš turiu tam 
teisę? Tegul jie gyvi susiryja - kas man rūpi!" 
Ar šiuose žodžiuose negirdime to paties Kaino? 
Kainas buvo ne tik pirmas žmonijos piktadaris, 
bet sykiu ir nusidėjėlio simbolis. Todėl jis yra 
gyvas per amžius. Jis atgyja kiekviename nuside- 


dančiame žmoguje, ir kiekvienas nusidėjėlis pa- 
kartoja nemirštamus jo žodžius: “Argi aš esu 
savo brolio sargas?". Nė vienas nusidėjėlis ne- 
benori būti savo brolio sargu. M.Heideggeris 
labai prasmingai vadina žmogų “būties sargų"? 
Žraogiškoji egzistencija, pasak jo, esanti “ sar- 
giškumos, vadinasi, rūpestis būtimi“.s Tai yra 
sena biblijinė idėja, išreikšta pirmuose Švent- 
rašcio puslapiuose. Sukūręs žmogų, Dievas 
apgyvendino jį Edeno sode, “kad jį įdirbtų ir 
sergėtų" (Gen. 2,15) Būti sargu yra pirmykš- 
tis žmogcus paskyrimas. Viešpats pašaukė jį iš 
nebūties, kad jis būtų drauge su kitomis būty- 
bžėmis, bet drauge ne paprasto stovėjimo šalia 
jų, be! rūpinimosi jomis prasme. Žmogus turi 
gyvanti, jei čia vėl panaudosime Heideggerio po- 
saki, “ būties ariumoje". Jis turi būti “ bū- 
ties kaimynas".* Jis turi atsakyti už būtį. Todėl 
rūpinimasis ja, jos saugojimas ir puoselėjimas 
yra pirmykščiai žmogiškojo buvimo veiksmai. 
Buti drauge žmogui reiškia sergėti būti. 


Bet štai Kainas paneigia šį esminį savo sar- 
giškumą. Jis ne tik fiziškai nužudo savo brolį, 
bet iš esmės išsižada sargo pareigų bei paskir- 
ties. “Argi aš esu savo brolio sargas?"-į Dievo 
klausimą jis atsako taip pat klausimu, kuris 
tačiau reiškia ne prisipažinimą prie savo sargiš- 
kumo, bet gilų jo paneigimą. Kainas nėra savo 
brolio sargas. Jis ne tam pasaulyje yra, kad bū- 
ti sergėtų. Būtimi jis nesirūpina. Jis jos nepuo- 
selėja ir neprižiūri. Jis nebebuna drauge. Kaino 
kelu eina ir Raskolnikovas klausdamas pats 
save “kas man rūpi?“ ir taip pat atsakydamas 
neigiamai. “Tegul jie gyvi susiryja! Tegul jis 
pasilinksmina su ja!“ Tegul nugirdytą ir išnie- 
kintą mergaitę dar sykį išniekina ją sekąs don- 
žuanas! Kas Raskolnikovui rūpi. Jis nėra šios 
mergaitės - sesers sargas. Jis jos nesloboja. Jis 
jos neprižiūri. Jis nebebūna drauge. Tuo p3- 
čiu keliu eina kiekvienas nusidėjėlis. Pasišcvęs 
napoleoniškai peržengti pats save, nusidėjėlis vi- 
sų pirma nusikrato savo sargiškumu būties at- 
žvilgiu. Nuodėmingu savo veiksmu jis sunaiki- 
na tą ar kitą būtybę— gyvybę, nekaltybę, meilę, 
tiesą - ir į būties klausiantį šauksmą “kur yra...? 
išdidžiai atsako: “Nežinau! Argi aš esu sargas?". 
Iš tikro, nusidėjėlis nebėra sargas. Aną pirmykš- 
te pareigą jis paneigia, paneigdams tuo būdu ir 
buvimą drauge. Nusidėjėlis buna vienas... Jo 
buvimas nebėra sargiškumas, vadinasi, rūpestis 
būtimi, bet nusigrįžimas nuo jos, jos išvijimas 
iš savo dėmesio centro, jai durų užtrenkimas į 
savo vidų. Nusidėjėlio buvimas yra tiktai buvi- 
mas šalia, bet nebo buvimas drauge. 


Kokiais ženklais reiškias šis sargiškumo 
paneigimas? Kokiais tonais nusidėjėlio gyveni- 


341 


me prabyla ši šiurpi melodija:nebūti būties 
sargu? 

Savo sargiškumo paneigimas visų pirma su- 
ardo nusidėjėlyje laiko vienybę. Jau minėjome, 
kad Raskolnikovas savo metu mylėjo nesveiką 
mergaitę ir norėjo ją vesti, bet ji mirė. Taip pat 
minėjome, kad kai jo motina sykį paklausė, ar 
jis ją ir dabar tebemylįs, Raskolnikovas atsakė: 
“Ne! Dabar viskas jau lyg kitame pasaulyje“. Ir 
šis jo atsakymas yra nepaprastai būdingas. Juo 
Raskolnikovas nori išreikšti anaiptol ne papras- 
tą praeitį, kurią mirtis nusinešė ir kuri daugiau 
nebegrįš. Tokią prasmę mes išgirstume iš ne- 
kaltų mylėjusio žmogaus lūpų. Tačiau Raskol- 
nikovo lūpose šie žodžizi įgyja ypatingos pras- 
mės. Jis reiškia, kad tarp anos kadaise buvusios 
meilės, ano “pavasario sapno“ ir dabarties įsi- 
terpė kaltė, kuri padarė, kad visa praeitis atsi- 
dūrė “lyg kitame pasaulyje“. Kaltė nutolino 
praeitį už šios tikrovės ribų. Ji atkirpo ją nuo 
dabarties. Ji padarė, kad praeitis virto tiktai 
praeitimi, tiktai buvusia, bet jau nebeesančia. 
Nors laiką mes ir skirstome į praeitį, dabartį 
ir ateitį, tačiau šiuo skirstymu anaiptol nepa- 
neigiame jo nuolatinumo. Laikas visados žmo- 
guje yra visas. Ir praeitis ir ateitis glūdi dabar- 
tyje. I tai atsirėmę, mes keičiame praeiti ir patys 
kintame ateities įtakoje. Mes laikome laiką sa- 
vose rankose. Tačiau nuodėmės atveju jis kaip 
tik iš mūsų išsprūsta. Nuodėmėje praeitis pasi- 
daro nebe mūsų. Nuodėmingoje dabartyje nebė- 
ra nekaltos praeities. Nuodėmė virsta mūsų bu- 
vimo laike cezūra. Tai, kas prieš kaltę buvo 
dabar, kuo mes nuolatos gyvenome, kas mums 
buvo brangu ir sava, visa tai kaltė nukelia į 
gryną praeitį, tarsi į kitą pasaulį, iš kurio ne- 
bėra kelio atgal į šią nuodėmingą žemę. Todėl 
ne mirtis nunešė Raskolnikovo meilę į anapus, 
bet jo nuodėmė. Ne mirtis ją padarė pavasario 
sapnu, bet jo kaltė. Todėl Raskolnikovo sesuo 
Dūnia, išgirdus, kad šis savo mirusią meilę va- 
dina pavasario sapnu, sako: “Ne, tai nebuvo tik 
pavasario sapnas“. Dūnia žino, kad tai buvo 
tikra meilė ir tikras apsisprendimas. Todėl jai 
atrodo lengvapėdiška visa tai pavadinti pavasą- 
rio sapnu. Tačiau ji nesupranta tikrosios šio 
posakio prasmės, nes nežino, kad jos brolis jau 
yra nusiksltėlis. Pavasario sapnas buvo Ras- 
kolnikovo meilė ne tuo atžvilgiu, kad ji būtų 
buvusi netikra, negili, tik aistros blykstelėji- 
mas, tik kūninis įsižiebimas. Ne! Pavasario sap- 
nas ji pasidarė tik dabar, kada kaltė nustūmė 
ją į nebegrižtamą praeiti, kada Raskolnikovas, 
nebegalėjo ja gyventi ir ją laikyti sava, ksda 
mirusi mylimoji jam galutinai mirė. Raskol- 
nikovo kaltė nužudė jo meilę, nužudė ją jo 

dvasios gelmėse. Jo gyvenimas pasidarė per- 
pjautas: dalis, buvusi prieš kaltę, virto nebe jo 
gyvenimu. Nuodėmė, kaip sakėme, visados yra 
pradžia. Ji pradeda naują žmogaus istoriją, pa- 
neigdama tai, kas buvo. Laiko vienybė tuo būdu 
suirsta. Kaltė sunkiu šešėliu užliūliuoja praeitį ir 
ją palaidoja. “Dabar viskas jau lyg kitame pa- 
saulyje!'* Šie Raskolnikovo žodžiai yra nusidėjė- 
lio atsisveikinimas su mirusia savo praeitimi. “Ir 
taip seniai!", nors tai buvo dar tik vakar, tik 
šiandien, tik prieš valandą. Bet nuodėmė yra 
buvimo cezūra, ir kas pasilieka anapus šio su- 
stojimo, yra buvę “taip seniai", be galo seniai, 
nebegrįžtamai. Peržengimas į kitą istoriją yra 
įvykęs, ir senoji istorija sustoja, nes tilto tarp 
šių dviejų žmogaus istorijų - prieš nuodėmę ir 
po nuodėmės - nėra ir negali būti. 

Praeities nutrūkimą laike atitinka visokių 
ryšių nutrūkimas ir su daiktais ir su žmonėmis. 
Nusidėjėlio buvimas pasidaro solipsistinis. Ras- 
kolnikovo pastaba savo motinai ir seseriai, kad 
į jas žiūri jis “lyg iš tūkstančio versių“, kaip 
tik ir išreiškia šią solipsistinę būseną. Daiktai 
ir Žmonės pasitraukia nuo nusidėjėlio, kadangi 
jis atsisako būti jų sargu. Jie pabėga nuo jo ir 
palieka ji vieną. Sargiškumas jungia žmogų su 
būtimi. Jis padaro, kad žmogus gyvena pasau- 
lio gyvenimu ir serga jo rūpesčiais. Nuodėmė, 
paneigusi sargiškumą, tuo pačiu paneigia šį vi- 
dinį ryšį, padarydama pasaulį žmogui be galo 
svetimą ir be galo tolimą. Viskas nutolsta nuo 
žmogaus už tūkstančio verstų. Žmogus pasilie- 
ka tuštumoje. Būties dykuma yra erdvė, ku- 
rioje nuodėmė jaučiasi karalienė. Nužudęs senę 
ir kiydinėdamas gatvėmis, Raskolnikovas bu- 
vo taip išsiblaškęs arba, jei norite, taip su- 
sitelkęs, kad negirdėjo, kaip vežikas jam 
kelis kartus įspėjamai šūktelėjo, ir atsibudo, tik 
gavęs botagu per nugarą. Bet ir į smūgį jis nie- 
ko neatsakė, tik sugriežė dantimis. Atsišliejęs į 
tilto atramą, jis pamatė ponią, lydimą mažos 
mergaitės, stovinčią prie pat jo ir jam sakančią: 
“Imk dėl Kristaus meilės!"'. Raskolnikovas pa- 
ėmė. Tai buvo dvidešimt kapeikų. Suspaudęs 
pinigą, jis paėjo keletą žingsnių ir tuoj pamiršo, 
ką turi saujoje. Tik vėliau, mosterėjęs ranka, 
pajuto, kad saujoje yra kažkoks kietas daiktas". 
"Atgniaužęs ranką, pažiūrėjo sustingusiu žvilgiu 
i pinigą, paėmė jį ir nusviedė į vandenį". Tai 
buvo nusigrįžimo mostas, nusigrįžimo nuo visko, 
su kuo tik žmogus yra susijęs. Raskolnikovui “at- 
rodė, kad dabar jis nukirpo tarsi žirklėmis bet 
kokį ryšį, kuris jį jungė su pasauliu; kad jis 
nuo visko šį akimirksnį atsiskyrė" Tą patį Ras- 
kolnikovas pergyveno ir grįžęs iš Sonios, ku- 
riai prisipažino užmušęs senę. Jis sustojo vidury- 


VYTAUTAS REMEIKA 

je savo ankšto, į karstą panašaus kambarėlio, 
apžvelgė pageltusius sienų apmušalus, dulkes 
ant kanapos; paskui priėjo prie lango, pasistiebė 
ant galų pirštų ir ilgai bei atidžiai žiūrėjo į kie- 
mą. Kairėje langai buvo atdari. Ant palangių sto- 
vėjo gėlių puodai, kabėjo išdžiaustyti skalbi- 
niai. Visa tai jam buvo gerai žinoma. Bet šian- 
dien šie daiktai atrodė jam svetimi. Ir “niekad 
dar jis nesijautė taip baisiai vienišas". Vienat- 
vė, “tarsi rūkas", leidosi ant jo ir savimi jį supo. 
Tuštuma grasė jį praryti. Buvimas drauge buvo 
suardytas. Tolimesnis Raskolnikovo gyvenimas 


virto nebe sargo pareigų ėjimu, bet beprasmių 
klaidžiojimu šiame už tūkstančio verstų nuto- 
lusiame pasaulyje. Savo kūniškumu daiktai buvo 
čia pat: reikėjo tik ištiesti ranką ir juos paimti, 
kaip jis paėmė aną dvidešimtį kapeikų. Tačiau 
pačia savo būtimi jie pasidarė Raskolnikovui 
svetimi: jie buvo nebe jo. Jie degino jam del- 
nus savo palytėjimu, kaip ir anas ponios jam 
įspraustas pinigėlis. Todėl jis bėgo nuo visų šių 
daiktų, o negalėdamas nuo jų pabėgti kūniškai, 
stūmė juos nuo savęs priešišku savo žvilgiu ir 
savo širdies neapykanta. Pasaulis nebebuvo jo 

tsviškė, jo buveinė, ir jis nebebuvo josios sar- 
gas. Pasaulis virto jo kalėjimu, ir kiekvienas 
akmuo rodė jam savo sunkumą. 


Tas pat buvo ir su žmonėmis. Ne tik į mo- 
tiną ir seserį Raskolnikovas žiūrėjo iš tūkstan- 
čio verstų. Ir visi kito jo artimieji bei pažįsta- 
mieji pasidarė jam svetimi. Dar daugiau, susi- 
dūrimas su žmonėmis žadino jame kažkokią ne- 
drąsą: anas “augštesnis žmogus", anas Napole- 
onas pasijuto, “kad šią akimirką jis kuo ma- 
žiausiai buvo nusiteikęs kam nors pasaulyje, 
vistiek kam, pažvelgti į akis". Jis mėgino užeiti 
pas savo draugą Razumichiną, norėdamas tuo 
parodyti kad viskas pasiliko po senovei. Bet vos 
spėjęs prabilti, tuoj pastebėjo, kad čia jam ne- 
vieta. “Klausyk, —kalbėjo Raskolnikovas savo 
draugui, aš atėjau pas tave, nes be tavęs nepa- 
žįstu nieko, kas man padėtų, pradėti... nes tu 
esi geresnis, negu kiti, kitaip sakant, išmintin- 
gesnis ir gali spręsti. Bet dabar matau, kad nie- 
ko nebereikia, visai nieko...jokios pagalbos ir 
užuojautos... Aš pats vienas... gana! Palikit mane 
ramybėje!"'. Senasis draugiškumas buvo nuodė- 
mės nukirptas. Razumichinas nieko negalėjo pa- 
dėti Raskolnikovui, nes šis jau buvo perėjęs i 
kitokią istoriją. Juodviejų buvimo plotmės ne- 
bebuvo tos pačios. Tas pat pasirodė ir Raskol- 
nikovo pasikalbėjime su atvykusiomis jo ap- 
lankyti motina ir seserimi. Motina tuojau norė- 
jo pradėti pasakotis savo vargus. Bet Raskolni- 
kovas ją nutraukė, pastebėdamas: “Gana, mama! 
Mes juk dar turime laiko išsikalbėti!“. Bet čia 
pat jis suvokė, kaip “baisiai jis pamelavo, nes 
jis ne tik kad neturės jokios progos išsikalbėti, 
bet negalės niekad, su nieku ir apie nieką kal- 
bėtis“. Ir šitas jausmas jį taip prislėgė, kad “aki- 
mirką jis visiškai užsimiršo", kur esąs ir ką 
darąs. Nusikaltimas įsiterpė tarp jo ir jo arti- 
mųjų ir jį nuo jų visiškai atskyrė. Todėl kiek- 
bienas pokalbis ateityje suvaržytas.  Kiek- 
vieną žodį stebės ir seks nuodėmė iš centrinio 
savo guolio ir užčiaups jam lūpas, kai tik jai 
kas nors nepatiks. Širdies atverti nebebus gali- 
ma. Susidūrimas su žmonėmis bus pažadintas 
tiktai reikalų, tik kasdienybės, bet ne ano gilaus 
noro būti drauge su kitu. Nuodėmė ne tik pa- 
verčia pasaulį kalėjimu, bet ji suardo ir socia- 
linį jausmą. Ji pakerta šaknis anos visuotinės 
meilės, kuri žmones jungia į bendruomene ir 
padaro juos vienas kitam artimus bei brolius. 
Žmonės, kaip ir daiktai, pradeda nusidėjėlį kan- 
kinti ir slėgti. Jie pasidaro jam sunkūs pačiu 
savo buvimo šalia jo. Nusidėjėlis pamato, kad 
jis nieko iš jų gauti nebegali; kad jų pagalba 
jam yra nereikalinga." Palikite mane ramybėje! 

— šie Raskolnikovo žodžiai gali būti užrašas ant 
kiekvienos nuodėmingos buveinės. 


Nutrūkimas ryšių su daiktais ir su žmonė- 
mis savaime pažadina nusidėjėlyje vienatvės 
pasiilgimą ir norą nuo visko pabėgti. Paneigęs 
savo sargiškumą, žmogus palieka būties ben- 
druomenę, nes jon jis buvo pastatytas, kad būtų 
sargu. Šiuo atžvilgiu kiekvienas nusidėjėlis eina 
to paties Kaino pėdomis. Atšovęs Viešpačiui, 
jog nežinąs, kur dingęs Abelis, Kainas buvo 
Dievo prakeiktas ir pažymėtas ypatingu ženklu, 
kad sutikęs jo kas 08 neužmuštų. Tada išėjo 
Kainas į pasaulį ir “apsigyveno kaip pabėgėlis 
į rytus nuo rojaus“(Gen.4,16). Šis pastarasis 
Šventraščio posakis yra nuostabiai gilus. Kiek- 
vienas nusidėjėlis yra pabėgėlis, ir kiekvienas 
pabėgimas yra nuodėmė. Žmogaus susijimas su 
bendruomene - su šeima, su tauta, su žmonija- 
yra toks gilus, kad jį sunaikinti gali tik nuo- 
dėmė. Tik nuodėmė gali išstumti žmogų iš bu- 
vimo drauge: iš bendros laimės ar nelaimės, iš 
bendro vargo ar džiaugsmo, iš bendros kančios 
ir bendro atsakingumo. Kiekvienas. žygis, kuris 
ardo šį buvimą drauge, yra nuodėmingas. Kiek- 
vienas žmogus, kuris arba kitą iš šio buvimo 
išplėšia arba pats iš jo išsiplėšia, yra nusidėjėlis, 
yra pabėgėlis, apsigyvenąs “į rytus nuo rojaus“, 
nuo anos savos tėviškės, kurią dėl kaltės privers- 
tas palikti. Nuodėmė ir pabėgimas nuo bu- 
vimo drauge yra esmingai susiję. Štai dėl 
ko Šventraštis Kainą ir vadina pabėgėliu. Jis 
užmušė savo brolį, jis suardė savo buvimą 
drauge, jis išstūmė pats save iš bendruo- 
menės ir virto klajokliu. Erdvinis jo atsiskyri- 
mas į platų pasaulį buvo tik išraiška vidinio jo 
atsiskyrimo per nuodėmę. Šituo keliu eina ir 
kiekvienas nusidėjėlis. Kiekviena nuodėmė yra 
paneigimas buvimo drauge, kiekviena tad stu- 
mia nusidėjėlį tapti pabėgėlių, vadinasi, atsi- 
skirti nuo kitų ir užsisklęsti savo vienatvėje. 
Kai Raskolnikovui negaluojant ir gulint lovoje, 
susirenka būrelis jo draugų pabūti sykiu su juo 
ir paplepėti, Raskolnikovas nebeišlaiko ir pra- 
deda šaukti: “Palikit mane! Ar jūs paliksite 
mane galų gale vieną! Aš jūsų nebijau! Aš da- 
bar nieko nebijau! Šalin nuo manęs! Aš noriu 
būti vienas, vienas!“ Tas pats pasikartoja, Ras- 
kolnikovui kalbantis su motina ir seserimi, kai 
buvo sprendžiama tolimesnė jų ateitis. Raskol- 
nikovas staiga pajunta nenugalimą norą pasi- 
likti vienas. “Aš norėjau pasakyti..., kad būtų 
geriau, jegu mes kurį laiką atsiskirtume... Aš 
apie jus mąstysiu, nes aš jus myliu. Palikit ma- 
ne! Palikite mane vieną! Aš nutariau vistiek 
kas su manimi atsitiktų, ar aš žūčiau ar 
ne, bet aš noriu būti vienas. Pamirškit mane 

visiškai! Geriau . . . jus pasišauksiu. Bet da- 
bar palikit mane... kitaip... aš pradėsiu jūsų ne- 
kęsti; aš tai jaučiu...sudiev!"'. Net ir nutaręs 
prisipažinti ir jau eidamas į policiją, Raskolni- 
kovas tebejautė, kad “jam buvo baisiai nema- 
lonu susidurti su žmonėmis"! Žmonių bendruo- 
menė jį slėgė, jis mėgino iš jos pabėgti. Jis mė- 
gino pasilikti vienas su savimi ir su savo pasau- 
liu. Vienatvės troškulys yra apraiška nenoro 
būti būties sargu. Vienatvė atveria aną tuščią 
būties dykumą, kurioje karaliauja nuodėmė. Ir 
nusidėjėlis trokšta šios dykumos, nes joje tikisi 
galėsiąs pasistatyti naują savo buveinę, kaip 
Kainas į rytus nuo rojaus “pasistatė miestą“ 
(Gen. 4,17). Amžinas pabėgėlis ir klajoklis žmo- 
gus negali būti. Jis turi vėl kur nors prisirišti, 
jis turi kur nors jaugti, įleisti šaknis. Todėl jis 
ir statosi naujas buveines anoje vienatviškoje 
dykumoje. Todėl jis ir bėga nuo žmonių, kad 
jam nereiktų kęsti jų svetimumo ir nuolatos 
jausti pabėgėlišką savo būseną. Pabėgėlis užsi- 
miršta tik dykumoje. Dykuma yra antroji pabė- 
gėlio tėvynė. Vienatvės ilgesys yra šios dyku- 
mos ilgesys ir sykiu troškimas vėl pasijusti gy- 
ventoju. Paneigęs buvimą drauge, nusidėjėlis 
iškrinta iš bendruomenės, atsiduria tuštumoje ir 
čia kaip tik mėgina statytis miestą, vadinasi, 
vel iš naujo įsikurti, vėl iš naujo grįšti į ben- 
druomeninį savo buvimą. Atsisakęs būti būties 
sargu, jis tampa nebūties kaimynų, nebūties 
sargu ir imasi nebūtį sergėti dar pavydžiau, negu 
būtų sergėjęs būtį. Būti drauge ir būti sargu 
yra esminis žmogaus apsprendimas, kuris neiš- 
nyksta nė nuodėmėje. Nuodėmė tik duoda šiam 
apsprendimui kitokį turinį ir kitokią prasmę. 
Užuot sergėjęs būtį ir buvęs su ja drauge, nusi- 
dėjėlis turi sergėti nebūtį ir pasilikti vienas su 
savo nuodėme. Vienatvės troškulys kaip tik ir 
yra šio perkreipto buvimo drauge prasiveržimas. 


Bet kaip tik čia darosi aišku ir kitas nusi- 
dėjėlio pergyvenimas, kurį galima pavadinti 
daiktų ir žmonių troškuliu. Nuodėmę padaręs 
žmogus pasijunta nuo visko atsiskyręs, išsijun- 
gęs iš bendruomenės, bėgąs nuo savo artimųjų 
ir sykiu—norįs būti tarp daiktų ir tarp žmonių, 
norįs maišytis minioje, norįs viską matyti, gir- 
dėti, lydėti. Tai priešingas jausmas vienatvės 
troškuliui. Bet jis yra nusidėjėlyje taip lygiai 
stiprus, kaip ir pirmasis. Vienatvės troškulys 
stumia nusidėjėlį į būties dykumą. Daiktų Ir 
žmonių troškulys veda jį į būties pilnybę, į aną 
senąjį pasaulį, kurį jis savo nuodėme paneigė 
ir paliko. Nuodėmę daro žmogus vienas. Net ir 
turėdamas bendrininkų, jis vis dėlto jaučia, kad 
tai yra nepadalinamas jo turtas. Todėl po jos 
nusidėjėlis ir bėga nuo žmonių ir nori pasilikti 


pats vienas toli nuo viso pasaulio. Tačiau esmi- 
nis apsprendimas būti drauge jį grąžina nuola- 
tos atgal. “Žmogus gėdisi, bet grįžta", šis Ra- 
zumichino posakis išreiškia iš tikro nuostabų 
nusidėjėlio svyravimą pasaulio bei žmonių at- 
žvilgiu. Raskolnikovas, nepaprastai trokšdamas 
vienatvės ir visus vyte vydamas nuo savęs, vis 
dėlto “brovėsi į minią ir žiūrėjo visiems į akis". 
Jis net “sustojo prie didelio moterų būrio“. Jį 
domino iš smuklės sklindanti daina, triukšmas, 
juokavimai. Dostojevskis prasmingai atkreipia 
mūsų dėmesį į tai, kad “Raskolnikovas nebuvo 
prie minios pripratęs“. Jis jos vengė ir mielai 
pasilikdavo vienas savo kambarėlyje. “Bet da- 
bar jį kažkas traukė į žmones. Jame atrodė 
vyksta kažkas nauja, ir jis juto savyje žmonių 
troškulį". Jau sakėme, kad eidamas į policiją pri- 
sipažinti jis nenorėjo susidurti su žmonėmis. Ir 
vis dėlto “lyg tyčia jis vis ėjo ten, kur daugiau- 
sia žmonių buvo“. Čia pat Dostojevskis paaiški- 
na, kad Raskolnikovas “viską būtų atidavęs už 
tai, kad galėtų būti vienas; bet jis pats jautė, 
kad nė vieną akimirką jis neturi būti vienas“. 
Jis jautė, kad jam reikia kabintis į visą aplin- 
ką, kaip į atsvarą prieš atsivėrusią nebūtį. To- 
dėl Raskolnikovas spraudėsi ne tik per žmonių 
spūstį rinkoje, kad pajustų jų bent fizinį artumą, 
bet jis nuėjo dar sykį į nužudytosios senutės 
kambarį ir viską atidžiai ten apžiūrėjo. Jis ma- 
tė, kad kambariai yra naujinami. Ir tai jį nu- 
stebino nes, jis “tikėjosi visa rasiąs taip, kaip, 
tada buvo palikęs“. Jis tikėjosi, kad nuodėmė 
bus pakeitusi tik jį patį, bet palikusi pasaulį to- 
kį, koks buvo anksčiau. Tačiau senutės kamba- 
ryje jis pajuto, kad nuodėmingas jo žygis pra- 
siveržė ir į aplinką; kad senoji vieta nebebuvo 
ta pati: “sienos buvo nuogos, jokių baldų, keis- 
ta!''. Tuščio kambario simboliu Dostojevskis kaip 
tik ir išreiškia tą didį perversmą, kurį nuodė- 
mingas žygis padaro pasaulyje. Nuodėmė bu- 
tį apiplėšia. Ji apnuogina ją, ji suskurdina ją, ji 
suardo aną seną jaukumą, kuris buvo tarp susi- 
gyvenusių savyje daiktų ir žmonių. Nusidėjėlis 
stebisi, matydamas visas šias pakaitas. Jis ste- 
bisi iš jo darbo išaugančiu nauju pasaulių 
ir pradeda jo nebekęsti. Senutės kambario sie- 
nos buvo išmušamos iš naujo. Raskolnikovas 
“žvelgė į išmušalus priešišku žvilgiu, tarsi jam 
būtų skaudu, kad čia taip viskas pakeista". Jam 
iš tikro buvo skaudu. Jam buvo skaudu matyti 
anąžlugusią būtį, kurią suardė jo kirvio smu- 
gis. Jis gailėjosi senojo gyvenimo ir jo jieš- 
kojo.Jis nuėjo į kitą kambarį, kurio sienų iš- 
mušalai dar buvo tie patys; apžiūrėjo vietą, kur 
kabėjo ikonos; grįžęs prie durų patraukė tris 
kartus varpelį. Varpelis tas pat ir skambėjo tuo 

pačiu geležiniu balsu. Prarastos būties jieškoji- 
mas yra priežastis, kodėl nusikaltėlis grįžta į 
savo nusikaltimo vieta, kodėl jis savaimingai 
braunasi tarp žmonių, žiūri akiplėšiškai į akis ir 
juos kalbina; kodėl jam atrodo, kad “jis kabinasi 
už visko".Žmogaus prigimtis purtosi prieš atsi- 
veriančią nebūtį ir mėgina grįžti atgal - į būtį. 
Šita tad giliausia būties apspręsta prigimtis ir 
stumia nusidėjėlį į daiktus ir į žmones. Ji paza- 
dina jame daiktų ir žmonių troškulį. Nebūties 
pasaulis pradeda žmogų dusinti. Būties dykumo- 
je nusidėjėlis pradeda trokšti. Išmąstęs ligi galo 
mintį, kokiu būdu žmogus gali peržengti pats sa- 
ve, Raskolnikovas pradėjo nebeišsitekti šiame 
napoleoniškame buvime. “Jis norėjo bent vieną 
akimirką pakvėpuoti kitame pasaulyje". Todėl 
ėjo į smuklę, nežiūrėdamas jos nešvaros; mėgino 
padėti nugirdytai mergaitei; rūpinosi suvažinė- 
tu Marmeladovu ir tt. Tai buvo pačios būt'»+ 
sauksmas. Suardytas buvimas drauge buvo mė 
zinamas atstatyti bent šitokiais viršiniais veiks. 


nais, bent kūniniu susilietimu su pasauliu. Bu- 
vimas drauge nusidėjėlio būsenoj virsta pastan- 
ga bent kūniškai susiliesti su būtimi, nes dvz- 
siniai saitai čia yra jau žlugę. Negalėdamas būti 
drauge su kitais, nusidėjėlis mėgina būti bent 
šalia kitų. 

Čia tad ir yra pagrindas, kodėl nusidėjė- 
lis vienatvės trokšta ir sykiu jos bijo; kodėl jis 
žmonių nekenčia ir sykiu jų jieško; kodėl jis 
pasijunta nuo visko atsiskyręs ir sykiu visko ne- 
paprastai ilgįsis. Noras pakvėpuoti kitame pa- 
saulyje, pasaulyje paliktame ir suardytame, kaip 
tik ir pažadina šią šiurpią priešginybę nusi- 
dėjusio žmogaus dvasioje. 


1 M. Heidegger, Was ist Metaphysik?, 29 p. Frank- 
furt a.M. 1949. 2 De la destination de Yhome, 227 p. 
Paris 1935. 3 Op. cit“ 228 p. Op cit ibdž> 1 Der 
Mensch ist der Hirt des Seins". Ueber den Humanismus, 
29p. Frankfurt 6 Op. cit. ibd. 7 Op. cit. 26 p. 5 Op. 
Ci 298P- 

(Bus daugau) 


ANTANAS GUSTAITIS 


UŽRAšAS 
ANT ŽINOMOJO LIETUVIO KAPO 


Užgimęs užaugo, užaugęs paseno, 

Tarp lopšio ir karsto taurelėm stukseno, 
Daug matė, girdėjo, kalbėjo, galvojo, 
Daugiausia gi — plojo, kai kitas kovojo. 


O priešų tėvynės taip baisiai nemėgo, 
Kad bėgo, ir bėgo, ir bėgo, ir bėgo. 
Pabėgęs kentėjo, kentėjo, kentėjo, 
Kol jau neiškentęs per jūras atėjo. 


Atėjęs čia narsiai ant kranto sustojo, 
Ką buvo pasakęs, kartojo, kartojo, 
Vis veržės į Vilnių, į protėvių pilį, — 


Ir galvą paguldė už automobilį. 

Priesaika 


Petras Kalkys dirbo, lošė kortomis ir gėrė. 
Ir ką jis daugiau galėjo daryti, nes jis buvo 
be kojos, o jo pilkame veide buvo didelis ran- 
das. Nepasakytume kad dėl to jis būtų buvęs 
negražus, tačiau būti be kojos buvo pakan- 
kama priežastis nerasti merginos, ar keliau- 
ti ligi artimiausios nuo darbovietės ar namų. 
Bet tai man neturi reikšmės. Aš jį tebe- 
mėgstu ir šiandien, nes jis mano vaikystės drau- 
gas. 

Jis buvo trejetą metų už mane vyresnis ir 
man buvo autoritetas. Petras mokėjo iš bertole- 
to druskos, sumaltos anglies ir sieros padaryti 
paraką, o iš šovinio tūtelės — revolverį. Išeidavo 
už miestelio į žydų kapines ir šaudydavo. 
Jis pirmas įlipdavo į varpinę ir kartais sugauda- 
vo varną. Mes lakstydavome žiemomis, susitik- 
davom. Anksti pavasarį mus išsiveždavo kaili- 
niuoti ūkininkai ganyti jų karvių. Rudenį mus 
parveždavo kaip pėdus ant užganytų grūdų mai- 
šų, ir mes džiaugdavomės, kad esame namie ir 
kad nebereikia anksti rytais keltis. Reikia pa- 
sakyti, kad mes nekęsdavom ūkininko. Jis derė- 
davosi su mūsų tėvais dėl atlyginimo, jis bardavo 
mus, kai nepastebimai karvė įsilinkdavo į vasa- 
rojų, jis buvo mūsų laisvės priešas. Mes nesupra- 
tom, kad kalta santvarka. Mus globojo ūki- 
ninkas, ir jis mums atrodė visų mūsų nelaimių 
kaltininkas. 

Žiemomis mes, tie buvę piemenys ar pus- 
berniai, pasidalydavom įspūdžiais, kuris ūkinin- 
kas buvo geresnis, mes pykdavom ant jų, saky- 
davom nebeisią tarnauti, tačiau pavasariais mus 
tėvai tiems patiems ar kitiems parduodavo. 

Praėjo metų eilės. Esi laisvas, tačiau nebe- 
gali matyti saulėtekių ar saulės laidų, nematai 
šokančios ilgakojės kielės ir nebegirdi švilpiant 
volungės. Tuos dalykus vaikystėje matei daug 
kartų, tačiau trūko laisvės jais grožėtis. Dabar 
žvelgi į tuos metus ir, rodos, norėtum išgirsti 
vėjo šlamėjimą alksnyne tylią vasaros pabaigos 
dieną ir pergyventi vienas lauke perkūno tran- 
kymąsi. Tačiau sentimentalumas yra žmogaus 
priešas, ir todėl vėl mes grįžkime prie Petro 
Kalkio kojos. 

Nors ir labai nenorėtum, tačiau reikia pa- 
sakyti, kad mes, vaikai, svajodavom apie laimę 


ALOYZAS BARONAS 


ir kuo būsime, kai užaugsime. Kalkio tėvas buvo 
miręs kažkada seniai, ir jis gyveno su motina, 
sudžiūvusia ir pamaldžia. Ji ravėjo daržus, ne- 
šė žydams vandenį, žiemą verpė ūkininkams li“ 
nus ir vilnas. Turėjo mažą namuką, o tai jau 
buvo laimės dalis, apie kurią mes dar vaikai, 
kalbėdavom. Mano tėvas buvo mūrininkas, žie- 
momis teko gyventi iš vasaros uždarbio, tačiau 
aš ir mano brolis buvome geriau už Kalkį ap- 
rengti. Tad maniau, kad didžiausia žmogaus 
laimė yra būti laiškanešiu, bet Kalkys buvo rea- 
lesnis. Jis kartą, žiūrėdamas į mano naują švar- 
kelį ir grubios odos naujus batus, tarė: 

-Aš būsiu mūrininkas. 

Praėjo vaikystė. Piemenys pavirto pusber- 
niais. Mūsų vietas ganyklose užėmė kiti netur- 
tingi vaikai. Augom mes ir problemos, keitės 
laikas ir mintys apie laimę. Mane išsiuntė tėvas 
į apskrities miestą mokytis šaltkalvystės, vėliau 
pradėjau dirbti fabrike ir aš rečiau besutikda- 
vau Kalkį, kuris iš pusbernio išsimušė į bernus. 
Tačiau jis ir tada nuoširdžiai tebenorėjo siekti 
tos pačios laimės — būti mūrininku. Vis manė 
susitaupyti, įsigyti dviratį, pinigų ir, vis eida- 
mas paskui plūgą, švilpė kartu su vėjais ir vo- 
lungėmis. 

Miestely gyveno ūkininkas Brazdžius. Jis 
buvo turtingas ir šykštus. Jo sodyba buvo graži, 
o laukai buvo už miestelio. Namas buvo dengtas 
skarda ir jo languose kabėjo užuolaidos. Mes 
maži norėdavome pažvelgti, kas yra už jų, tačiaų 
tik daug vėliau tai padarė Kalkys. Brazdžius 
buvo šykštus, jis vyte vijo centą, ir tai gal bu- 
bo jo laimė. Jį žmonės vadindavo činčibaru, tai 
kažkokia karti medžiaga, kuri, kaip vėliau su- 
žinojau, auga Australijoje ir vartojama vais- 
tams gaminti. Niekas nenorėdavo pas jį ber- 
nauti, nes jis spausdavo prie darbo ir prastai 
maitindavo. Brazdžius buvo tikras buožė, kokių 
Lietuvoje pasitaikydavo, šalia ir žemę ir žmogų 
mylinčių ūkininkų. : 

Ir Kalkys nenorėjo tarnauti pas jį, bet Čin- 
čibaras Brazdžius turėjo vieną gerą ypatybę: 
jo sodyba buvo toj pačioj gatvėj, kur Kalkio na- 
mukas. Kalkys galvojo, kad tam tikra prasme 
tai labai patogu, nes dažniau galės aplankyti 

motiną, prižiūrėti namuką ir konkrečiau pasva- 
joti laimę, mūrininkyste vadinamą. 

Kalkys pradėjo tarnauti. Jis buvo jaunas ir 
stiprus, tačiau dar per jaunas tam darbui, kurį 
reikėjo dirbti. Svarbiausia, kad jo buvo daug. 
-Kalkio sąnariai kumpo, rankos ir kojos tirpdavo, 
Meidas, nugairintas saulės ir vėjo, įgavo kažko- 
kio sukietėjimo „(ir nušiurimo, lyg pjūklu iš- 


VYTAUTAS REMEIKA 
BERNIUKAI SU SVIEDINIAIS 
(aliejus) 


pjauta ir neobliuota lenta. Motina tai matė ir 
pasakydavo: 
-Petriuk, užkankins jis tave. Mesk ir išeik. 
-Ne, - sakydavo Petras žiūrėdamas pro ma- 
žą langą, -aš ištarnausiu. Tai paskutinieji me- 
tai, nes šauks į kariuomenę. Jei nereiks dėl to, 


kad tu našlė, tada eisiu mokytis mūrininkystės, 
mama. 


Buvo vasara. Trumpanaktė. Lijo lietūs ir 
augo žolė. Giedojo vieversiai, liejosi rasa ir pra- 
kaitas. Skambėjo dainos, dalgiai ir keiksmažo- 
džiai. Skubėjo dangumi debesys, besileidžianti 
saulė spindėjo upelio veidrodėlyje ir melžėjų 
kibiruose, skambėjo naktimis lakštingalos ir ri- 
šamų arklių grandinės. 

Vidury Brazdžiaus laukų stovėjo daržinė, į 
kurią kartais suvarydavo gyvulius, kartais įvež- 
davo šieno vežimą, jei matydavo, kad prieš 
lietų nepasieks sodybos, priešpiečius valgydami 
pasislėpdavo nuo saulės. Netoli buvo žydų ka- 
pinės, o dar truputį už jų miškas, Girele vadi- 
namas. Jis tęsėsi siaura juosta tolyn, kažkur įsi- 
jungdamas į didžiuosius miškus. Kalkys tebetu- 
rėjo tą patį vaikišką norą šaudyti. Jis taip pat 
tebegamindavo paraką ir taip pat vamzdį už- 
kišdavo popieriu ar pakulom. Prie daržinės sie- 
nos prikabindavo sąsiuvinio lapą ir taikydavo į 
ji arba papildavo šratų į pastogėj besimušančius 
žvirblius. 

Nuskambėjo rugiapjūtės dainos, ir liūdnos 
rugienos pakvipo rudeniu. Laukai pasidarė pilni 
graudulio ir daug platesni. Buvo žengiama rug- 
sėjin, žvaigždžių rieškučias bebarstančiam. 

Kalkys kartojo pūdymą. Širmas ir geras 
arklys lengvai traukė plūgą. Basas paskui jį 
sekė Kalkys, o paskui jį ėjo kovarniai, ir jų 
sparnai žvilgėjo, kaip drėgna vaga. 

Pažvelgęs į pusiaudienio saulę, Kalkys 
sustojo. Jis pastatė gale arimo arklius ir nuėjo 
į daržinę. Ten iš sienos plyšio ištraukė savo 
pistoletą ir, užkimšęs jį popierium ir šratais, 
išėjo į lauką. Švietė vagos pusiaudienio saulėj 
ir kovarnių sparnai. Kalkys ilgai taikė į vieną 
arčiausiąjį. Drikstelėjo šūvis, timptelėjo plūgą 
arkliai, ir pakilo, nevikriai plasnodami, paukš- 
čiai. Pro šalį buvo daugiau vietos ir Kalkys, ei- 
damas į taikymo vietą, galvojo, kur buvo klai- 
da. Tačiau iš už daržinės kampo išėjo Brazdžius. 
Jis basas, švarios drobės baltiniais apsivilkęs, 
rankoj laikė lazdą, kuri, kaip ir jo galva, 
kretėjo, kai jis šaukė: 

-Pusgalvi, arklį nušausi. Tu nedirbi, tu val- 
kiojies, Dieve brangiausias. Gyvuly, tu ėdi ir 
miegi. Aš tau algos nemokėsiu, aš tave išvysiu. 

-Aš pats galiu ir išeiti, - pasakė ramiai Kal- 
kys ir, įsikišęs pistoletą į namų audeklo kelnių 
kišenę, nuėjo arklių link. 

-Aš tave išvysiu, aš tave išvysiu, tu arkly 
neraliuotas. Dieve brangiausias, susimylėk ant 
tokių gyvulių — drebino žilą galvą ir lazdą 
Brazdžius ir keikė, pasišaukdamas Dievo ir 
nelabuosius talkon. 

Kalkys arė tylėdamas. Senis Brazdžius vis 
burbėjo, vaikščiojo po lauką, rėkė dėl kai kurių 


nelygių vagų ir pagaliau į pavakarę, eidamas 
namo, pasakė: 

-Žiūrėk tu man. Aš tave policijai atiduosiu 

-Atiduok,- pasakė Kalkys, drebėjo visas iš 
apmaudo ir nuoskaudos, norėjo trenkti seniui į 
pasmakrę ir nueiti lauku, kaip buvo matęs kaž- 
kada sovietiniam filme, tačiau jis bijojo. Jis ne- 
bijojo, bet buvo kažkoks keistas paklusnumo 
instinktas, įgyvendintas per eilę metų tų, kurie 
apsprendžia tavo ateitį. Kalkys tyliai sekė ark- 
lius ir, sukandęs dantis, tramdė savyje pyktį. 
Ir jam atrodė, kad nieko daugiau jis šiuo metu 
nenorėtų, o tik tai, kad galėtų atsisėsti senio 
Brazdžiaus vietoj ir dešimteriopai pakartoti vi- 
sas nuoskadas, kurias Brazdžius buvo padaręs 
jam. Jis tai įsivaizdavo, padedamas revoliu- 
cinio filmo, ir nebuvo taip skaudu. Tos mintys 
buvo lyg šaltas vanduo ant nudegintos vietos. 

Vakare nukinkė prie daržinės arklius, pri- 
rišo dobilienoj ir pėsčias parėjo į miestelį. 

Brazdžiaus namo kitame gale gyveno tei- 
sėjas. Ten buvo trys švarūs kambariai, kurių jam 
ir jo senai Žmonai pilnai užteko. Kartais Kalkys 
sutikdavo teisėją, ir šis visada ištardavo pasi- 
sveikino žodį. Teisejas buvo senas ir išdžiūvęs, 
atrodė piktas ir nesimpatingas, tačiau Kalkys 
jam jautė pagarbą vien už tuos pasisveikinimus, 
į kuriuos stengdavosi kaip galint mandagiau 
atsakyti, nevykusiai palenkdamas ant nudegusio 
sprando negrakščią galvą. 

Kai grižo į kiemą Kalkys, teisėjas su žmo- 
na sėdėjo sodelyje ant suolo ir kalbėjosi. Teisė- 
jas rankoj laikė knygą, kurią jis, matyt, nese- 
niai skaitė. Oras buvo ramus. Nuskambino baž- 
nyčios varpai, kažkur nudardėjo miestelio rinka 
ratai, prašūkavo gatve vaikai, sukeikė merga, 
varydama į tvartą karves. 

Vakarienę virtuvėj valgė jis, merga ir Braz- 
džiaus penkiolikos metų sūnus Povilas, kuris bu- 
vo išvytas ar priverstas išeiti iš gimnazijos, 
už kaž kokius neaiškius reikalus su mokyklos 
žurnalu. Rudenį jis turėjo važiuoti į technikos 
mokyklą. Su tuo sūnumi Kalkys beveik drauga- 
vo. Jis nebuvo toks kietas kaip senis tėvas, ne- 
gerbė pinigo ir atrodė, kad viską lengvai išmė- 
tys, ką tevas krovė, save ir kitus išnaudodamas. 
Su Povilu pakalbėdavo apie šaudymus, plėši- 
kus, moteris ir tolimus kraštus. binė 

Kalkys ir merga srėbė žirnienę sriubą vos 
užbaltintą, žilą, kaip sakydavo samdiniai, o čia 
pat sėdėjo Povilas ir gėrė pieną, užkąsdamas py- 
ragu. Šito skirtumo Kalkys nepavydėjo. Jam 
tada atrodė, kad žirnienė stipriau. Jeigu tik 
duodavo neblogos sriubos, pakankamai duonos ir 
gabalą mėsos, nejausdavo alkio. Jam atrodė, 
kad nuo pyragaičių darosi bloga ir šleikštu. 

Kumpis su krienu, naminio alaus stiklu užgertas, 
buvo karališkas valgymas. Po vakarienės Kalkys 
pastebėjo, kaip sode su ieisėju kalbasi policinin- 
kas. Tai nebuvo pirmas kartas, ir Kalkys nieko 
nepagalvojo, bet, ji pastebėjęs policininkas pri- 
ėjo artyn ir tarė: 

-Prašom užeiti į policiją. 

Kalkys krūptelėjo. Policijos niekada nemė- 
go. Žmogus, buvęs policijoj, jam atrodė sergąs 
užkrečiama liga, kurio reikia vengti. Policija tik 
mušeikom, arkliavagiam ir komunisiam. 

-Einam, dabar. Paaiškinsiu raštinėj. 

Abu ėjo iš kiemo. Kalkys stengėsi eiti ly- 
giagreičiai su policininku, kad niekas nepama- 
nytų, jog jis varomas. Ir jie prietemėjant abu 
išėjo pro vartus. Kalkys jaudinosi, atrodė, trūko 
oro, ir jis giliai jį traukė. Gaivus diemedžių kva- 
pas gaivino, lyg būtų išėjęs iš tvankios smuklės 
į vėsios vasaros naktį. 


Policijoj degė lempa. Elektros stotis vas2- 
ros metu neveikdavo. Prie lango sėdėjo budintis 
policininkas ir nuobodžiai žiūrėjo į miestelio pil- 
ką ir tuščia aikštę. 

-Tu laikai revolverį be leidimo,-pasakė at- 
vedusis. -Mes gavom skundą. 


-Taip, bet tai vaikiškas, pakulom užkem- 
šamas,-Kalkys pasakė ramiai. 


Jam policijos raštinė visai nepasirodė tokia 
baisi. Kambary buvo pora stalų, ilgas suolas ir 
keletas kėdžių ir atrodė panašesnis į smuklę, 
negu į vietą, iš kur ateina visi įsakymai. 


-Gerai, bet ir tokiu nešaudyk, - tarė poli- 
cininkas, kažką braižė ir patylėjęs pasakė: -Vai- 
kiškas ar ne, nešaudyk. Nes kai suimsim po 
raštiško skundo, tada vistiek gerai nepraeis. Ir 
tokiu galima nušauti, ar sužeisti, ar trobą padegti. 


Po dešimties minučių Kalkys ėjo namo. 
Nebijojo, bet jį ėmė apmaudas. Brazdžius skundė 
dėl niekų, dėl niekų turėjo eiti į policiją, su kuria 
sakėsi neturėsiąs reikalų visą gyvenimą. Jis at- 
sigulė daržinėj ant šieno ir ilgai niršo. Galvojo, 
kad paims Brazdžių už apikaklės ir daužys jam 
antausius, kol tas pasakys, jog duos gerai val- 
gyti, nesuks algos, užmokės gerais grūdais, o 
ne pasturlakom, nesikabins dėl nieko. Jam ši 
mintis buvo saldi ir, rodos, užteko to kvailo 
svajojimo kerštui. 

Rytą Brazdžiuvienė jį pakėlė saulei tekant, 
kaip buvo įprasta. Brazdžius stovėjo kieme. So- 
de čirškė žvirbliai, pakluonėj garavo prūdas, ir 
jame kurkė vieniša varlė. 

Brazdžius nematė tos romantikos, jis piktai 
net žili plaukai kratėsi, užpuolė Kalki: 

-Tave po policiją tampo. Matyt, ką nors 
vogti užsimanei. Šaudai, uždegti nori. Išvysiu, 
kad po akim nematyčiau. 

Kalkys lėtai raivėsi. Jis buvo apsipratęs su 
tuo, o antra, jis dar buvo miegūstas. Minutę jis 


pagalvojo, kad tikrai gali išvaryti, nes sun- 
kieji darbai nudirbti, ir ką jis veiktų, jei išva- 
rytų. 


Bet staiga jį užliejo pyktis: 

-Ne, dėde, nieko nepavogiau. Tu pats tai 
nuo visų suki. Įmanytum, gyvam kailį nuner- 
tum. 

-Ką, aš suku?-nustebo Brazdžius, net jo 
žodžiai užsikirto. Jis vapėjo, mosikavo rankomis 
ir atrodė, kad kris, tačiau šūktelėjo staiga, lyg 
pagavęs oro: -Ką aš suku, vagių? 

-Neduodi valgyti, vagi samdinių sveikatą 
ir miegą, visi taip sako, -pakariojo Kalkys daz- 
nai girdėtus žodžius. 

-Tu vagis, plėšikas. 

Vaginimas įžeidė iš naujo Kalkį. Jį užpuolė 
graudulys ir pyktis. Jis prisiminė visas nuoskau- 
das. Argi jis todėl visada kaltas, kad neturtin- 
gas. Kalkiui sprogo širdis. Jis dabar norėjo verk- 
ti. Slėgė nuoskauda, ir todėl pasakė: 

-Aš nenoriu pas Činčibarą tarnauti. Apkar- 
to jau,- ir nuėjo vartelių link. 

Kai parėjo į savo trobelę, motina dar tik 
kėlėsi: | 

-Kur tu dabar nuo ankstaus ryto?-paklau- 
sė ji. 

-Su Činčibaru susibariau. Išėjau. Nebegaliu. 
Ėdė ir ėdė kasdieną,-ramiai aiškino, žiūrėda- 
mas pro lango kryžminį į geltonplaukes saulė- 
grąžas. Ant jų didelių lapų spindėjo rasa, ir at- 
rodė, kad jos prausėsi. 

-Negerai padarei, reikėjo baigti vargti, bet 
nesakau, kad grįžtum,-tarė motina.-O ką veiksi? 
Ar sumokės? 


Išeik,-rėkė Brazdžius. 


-Padieniais eisiu. O sumokėt turi. 


Tačiau Brazdžius nemokėjo. Jis sakė, kad 
Kalkys pats išėjo — paliko darbymetyje ūkį. 
Tai įstatymais draudžiama. Brazdžius visus į- 
statymus, kurie gynė jo turtą, žinojo. Tačiau Kal- 
kys nuėjo pas šunadvokatį, šis parašė už tris 
litus prašymą, ir Brazdžius vėliau rudenį atsi- 
dūrė teisme. Kalkys stovėjo prieš daug kartų 
matytą teisėją, ir atrodė, kad šis toks pat, kaip 
ten ant suolo po obelim, ramiais pavakariais. 
Kalkys mąstė apie tuos pasisveikinimus ir susi- 
tikimus su teisėju ir netikėjo kalboms, kad tei- 
sėjai gali būti neišmintingi ar paperkami. 

Brazdžius rimtai ir nuosekliai dėstė ir be- 
veik įrodė, kad už viską kaltas bernas, kad 
ūkiui pridarė nuostolių, bet, nežiūrint tosijis 


Kalkiui duosiąs tris centnerius rugių.  Kalkys 
priešinosi, tačiau teisėjas tuos tris centnerius 
ir tepriteisė. 

Po pusvalandžio prie Kalkių trobelės Braz- 
džius išmetė tris maišus suplėkusių grūdų, ir jo 
sąžinė buvo rami kaip nuplaktas šuo. 

Aš tada buvau namuose. Mane tėvai nu- 
siuntė pas Kalkį pasiklausti, kaip baigėsi teismas. 
Diena buvo rūškanota. Krito geliantis rūkas. 
Daržuose virkščiais ir sudžiūvusiais stagarais 
ramiai ir įkyriai zliaukė vanduo. Mažos gatvelės 
grioviai buvo pilni vandens, o prie jų sustoję 
apgenėti medžiai liūdnai purtė savo drėgnas 
galvas. 

Buvau jau paaugęs, man atrodė, kad visa 
Kalkio trobelė sumažėjusi. Visi daiktai buvo 
įgavę mažesnes formas, lyg susitraukę į savo 
skurdų apipavidalinimą, kad kuo mažiau kliūtų 
ir kuo ilgiau galėtų būti neišmesti iš to mažo 
kambario. Ant lango vazonėlyje augo vėšlios 
gėlės ir kambarį darė dar tamsesnį. Aš maniau, 
kad verkia tik moterys, vaikui ir išgėrę. Bet 
tad apamačiau, kaip Kalkys storom plaštakom 
šluostė savo ir motinos ašaras. 


-Vaikeli, vaikeli, nedovanos jam Dievas, nei 
Brazdžiui, nei teisėjui -raudojo motina,-už tavo 
vargą. Į ką tu buvai panašus, taip tave varė 
dirbti-sakė ji vis ir, rodos, nematė manęs. 
Tačiau Kalkys iš graudulio perėjo į pyktį: 

-Ne, Dievas gailestingas, gal dovanos, bet 
aš nedovanosiu. Neverk mama,-kalbėjo jis, jo 
akys degė, o veidu riedėjo ašaros, skaidresnės 
ir retesnės negu lango stiklu. -Neverk, mama, 
aš prisiekiu, tau, kad atkeršysiu, jei ne seniui, 
tai jo vaikui. Už tave ir už save, mama. Mirsiu 
neužmiršiu. Pamatysi. 

-Bjaurybė. Dievas nedovanos,-sakė motina. 

Buvo liūdna, ir visa tai derinosi prie dienos, 
pažliugusios gatvelės ar pašiurpusių, apdrasky- 
tomis skaromis, medžių. 

-Sakiau, neverk. Aš vistiek kam nors iš jo 
giminės nulupsiu odą, jei ne jam pačiam,-pasakė 
Petras. 

Mes išėjom į prieangį ir pro atviras duris 
žiūrėjom, kaip didėjo gatvėj balytės, kaip 
drumstė jas šonais užliejantis vėjas, sugarba- 
nodamas kaip avinėlių nugarėles, apsiblaususį 
paviršų. 

Ėjo žiema. Kalkys kapojo malkas žydams, 
padieniavo ir vertėsi. Žiemą mirė motina, ir 
Petras jos laidotuvėm išleido paskutines „San- 
taupas. Pavasariop mirė teisėjas. Jį palaidojo su 
iškilmėm, ant kapo miestelio inteligentai pasakė 
tuziną prakalbų. Kalkys, pamatęs iškilmingas 


laidotuves, spjaudė. Mirtis atėmė progą atker- 
šyti už nepalankiai išspręstą bylą. Teisėjo ka- 
pą apdėjo gėlėm, tačiau po nakties jos buvo 
išdraskytos ir kapo žemės suverstos. Policija 
suėmė Kalkį, bet šis liudininkais įrodė nekaltu- 
mą. Teisėjui kas nors kitas bandė atlyginti. Vie- 
na puse visose bylose būdavo vis nepatenkinta. 
Po to Kalkys rado ant slenksčio padėtą laikraš- 
tį, kuris kvietė mušti buržujų.Perskaitė ir nu- 
metė. Sutiko, kad reikia kovoti, bet nekentė 
visa to, kas įstatymu buvo draudžiama. Jam 
motinos lūpose bolševikas buvo keiksmažodis. 


Ramiai ėjo mažo miestelio dienos. Jame ne- 
buvo fabrikų, žmonės turėjo daug laiko, o maža 
pinigų. Bet staiga ir šis ramus gyvenimas su- 
bangavo. Atėjo bolševikai. Kalkys metė mūri- 
ninkystės amato pradžiamokslį ir nuėjo dirbti į 
koperatyvą. Jis nešiojo dėžes ir važiavo arkliais 
į apskrities miestą prekių, kurių beveik nebebu- 
davo. Kvietė tarnauti į paštą ir policiją, bet jis 
nėjo. Jis nekentė Brazdžiaus ir tų, kurie jį mažą 
ganyklose kūlė, jis su skauduliu, su kažkokia 
graudžia, širdį užgniaužiančia romantika prisi- 
mindavo laukus, mėšlavėžį ir po prakaite išmau- 
dytos rugiapjūtės vėsų upelio vandenį. Jis prisi- 
minė visas nuoskaudas ir palaimintas valandas. 
Tačiau kam jis dabar galėjo keršyti. Jis įsiti- 
kino, kad motina buvo teisi, kad bolševikas tik- 
rai yra keiksmažodis. Kalkys pamatė, kad ko- 
muna nebuvo tokia tiesa, kokią jis savo varganoj 
ir žiaurioj širdy nešiojo, kokią buvo grubiu pro- 
tu išmąstęs. 

Vieną vasaros pavakarį, grįžęs iš koperaty- 
vo sėdėjo ant namų slenksčio. Jis mąstė apie 
ateitį. Sakė duosią žemės. Ar jis galėjo ją imti? 
Jam buvo nesuprantama ir keista. Žemė buvo 
brangi. Dėl vienos vagos palei ežią bylinėjosi 
gaspadoriai. Atrodė kažkas netaip. Tas paskelb- 
tas dalinimas. Tai buvo plėšimas. Motina buvo 
teisi. 

Ir tą pavakarį leidos saulė, skambėjo var- 
pai, lingavo daržely našlaitės ir kregždės rėka- 
vo, vydamos saule besidžiaugiančią musę. Kal- 
kys sėdėjo ant slenksčio ir galvojo, kad būtų 
gera iškirsti didesnius langus ir uždengti skar- 
da stogą. Ir apie vienas akis svajoje. Žemės ūkio 
mokyklos mokinės. Jis žiūrėdavo kiekviena pro- 
ga į ją, ir ji tai žinojo. Ir nusišypsodavo ji, nes 
gera žmogui patikti. Ir taip svajojant atėjo 
Brazdžius. Jis atsistojo prie nepasikeliančio nuo 
slenksčio Kalkio ir tarė: Ž 

-Matai, aš sakau, gal tau tada ir skriauda 
buvo. Mums irgi sunku. Va, sakau, gal tegu 
užmirškime viską, aš tau karvę duosiu ir dar 
šieno vežimą pridėsiu. Ir vilnos audeklo rie- 
timėlį. e 

Kalkys mąstė. Jis neatsakė iš karto. Jis 
žvilgterėjo į patvoryje siūbuojančias dilgines, 
mojuojančias savo nuodingais dantimis, jis pr1- 
siminė teismą, teisėją, atvežtus grūdus, iš kurių 
motina kepė susmegusią duoną, ir krauju, lyg 
upelių drumzlės, nutekėjo buvusios skriaudos 
atsiminimas. Jis buvo prisiekęs motinai, kad at- 
keršys. Dabar tas žmogus, išsigandęs, šlykščiai 
lenda, bijodamas keršto. Bet juk jau visiems 
atkeršijo bolševizmas. Brazdžių baimė veja kaip 
šunį. Jis laižosi. Kalkiui buvo priklu, bet nejautė 
jokio keršto troškulio. Tai visa buvo seniai. Ne- 
bėra motinos, nebėra teisėjo, bėra tik netikra 
ateitis ir šis drebantis senis. 

-Taip, tu man skolingas, aš neužmiršau, — 
tarė staiga atsistodamas Kalkys, net Brazdžius 
žengė žingsnį atgal. — Aš nenoriu karvės, Tu 
man arklį. Širmąjį. Su juo aš galėsiu uždar- 
biauti. 

Brazdžius pradėjo mykti: 

-Kaip arklį? Juk man reikia. 

-Gerai, eik namo, nieko nenoriu.—Kalkys 
nusispjovė ir pažvelgė į dangų. Jis buvo mėly- 
nai pilkas. Taip, kažkur tose begalinėse erdvėse 
yra dangus. Ten yra Dievas, ir jo motina ten. 
Ir ką jie pasakytų, jei taip dabar Brazdžiui jis 
sumaltų snukį. 

-Gerai,-išsigando Brazdžius,-duosiu arklį, o 
tu mane, kai reikės, užtarsi. 

„ -Ne, neužtarsiu, nes aš nei skundžiu, nei už- 
tariu- pasakė kažkaip graudžiai Kalkys, net 
Brazdžius įtartinai pažiūrėjo. 

Kitą dieną Brazdžius prie Kalkio vartų pri- 
statė širmį, pakinkytą į šieno vežimą, ir nuėjo. 
Ir jam staiga senio pagailo. Tačiau žinojo, kad 
vistiek dar daug ką iš Brazdžiaus atims, o antra, 
Brazdžius juk turėjo atsilyginti. 

Kalkys vežiojo prekes ir žmones. Arklį jis 
mylėjo labiau kaip žmogų, nes jis tegalėjo tik 
kentėti. Jis galėjo būti pliekiamas botagu ir 
vilkti ratus, sukandęs dantis, ir mirti ant grin- 
dinio, nepavilkęs vežimo. Arklys Kalkiui buvo 
samdinio brolis. 

Nuskambėjo komunistų prakalbos ir karo 
šūviai. Nuskrido dangumi lėktuvai, kaip audros 
debesys. Kažkur toli dundėjo, bet miestelyje bu- 
vo ramu. Galvotrūkčiais išbėgo bolševikai, o 
kurie neišbėgo, tie mirė. Žmonės, kurie kartais 
užmušdavo rusą arkliavagį, negailėjo bolševikų. 
Arkliavagis prieš bolševiką buvo tik vaikas, at- 
imąs iš mažesnės sesers žaislus. Atėjo vokiečiai. 

Po kelių dienų pas Kalkį atvyko Brazdžius. 
Jis, matyt, jau tikėjo, kad frontas nebesugrįš. 
Buvo 'diena dulkina, karšta ir šviesi. Brazdžius 
pravėrė trobos duris ir, jų neuždarydamas, tarė: 

-Parvažiuok, vagie, širmį namo. Bolševikų 
nebėra Lietuvoj. 

-Aš tave užmušiu, - šoko artyn Kalkys, - aš 
tave seniai turėjau užmušti,-rėke jis, akis įbe- 
dęs į žilą kretančią Brazdžiaus galvą, ir nulei- 
do rankas 

Dabar buvo per vėlai. Jis nurijo didelį skaus- 
mo krešulį, lyg didelį kąsnį pusiau prinokusio 
obuolio, sprangiai ir su prievarta, skaudant prie- 
širdžiui ir sprogstant akims. Kalkys prisiminė 
verkiančiai motinai duotą pažadą, kad jis atker- 
šysiąs. Ir mintyse atsiprašė jos. Jis buvo pra- 
leidęs lengvą progą. Dabar pažadėjo pasitaisyti 
ir ramiai tarė: 

-Pats atvažiavai ir pats gali išvažiuoti. 

Brazdžius apsisuko. Iš paskos išėjo Kalkys, 
parodė ratus ir arklį ir vėl įėjo į vidų. Jis atsi- 
sėdo ant suolo. Pro atviras duris veržėsi musės 
ir tūpė ant stalo. Gulė ant langų ir zirzė, nega- 
lėdamos išskristi. Kieme čirškė žvirbliai ir dėl 
kažko mušėsi dulkėse. Nuo rūtų apvalaus kelme- 
lio, lyg gražiai apkirptos galvos, ėjo kartus kva- 
pas. Siūbavo jurgino jauna, nepražydusi galva, 
o varnalėšos tingiai, lėtam vėjuje, purtė nuo 
savo gyslotų lapų dulkes. 

-Mama, aš pasižadu atkeršyti, jei ne Brazd- 
žiui, tai jo sūnui, kalbėjo ašarodamas Kalkys 
ir spaudė dideles ir grubias rankas. 


Niekada nieko nebuvo padaręs motinai blo- 
ga. Kartą išdaužė mokykloj langą ir tada ver- 
kė, nes motina turėjo užmokėti du litus, savo 
dienos uždarbį. Jis tada jos atsiprašinėjo ir taip 
pat atsiprašė jos ir dabar. O buvo skaudu, nes 
jos nebebuvo, ir vienatvės beviltiškumas spau- 
dė. lyg nešamas ąžuolinis karstas, kurio tega'i 
atsikratyti, tik pasiekęs kapus. 

Laikas ėjo skubiai ir lygiai. Mažas miestelis 
nejautė Europoj karo. Kalkys ir toliau dirbo 
koperatyve, nešiojo dėžes ir jautėsi pakenčiamai. 
Galima sakyti-puikiai, jeigu nebūtų galvojęs tap- 
ti mūrininku, nes koperatyve jam atrodė lai- 
kinas, jokio mokslo neraikalingas ir todėl ne- 
pastovus darbas. 


Praėjo dvi vasaros, rudenys ir žiemos. Bu- 
vo pavasaris. Kažkur virš dirvų ir klonių skrai- 
112 lėktuvai ir sviediniai ir balti vienadienini 
'Irugeliai. Senis Brazdžius pats arė dirvą. Sūnus 
Iražką veikė mieste, vis maisto siuntinių papra- 
šydamas. Pavasaris ėjo gražiai. Dygo ir stiepėsi 
žolė, upelis tekėjo vis lėčiau ir lygiau, lietaus 
šuorai palaistydavo laukus, vėjas supo grakš- 
taus liemenio šviesiaplaukę svėrę. 

Brazdžius arė. Nuo žydų kapų ir miškelio 
ateidavo šlamėjimas ir gaivus vėjas. Iš paskos, 
kaip visada, sekė paukščiai. Brazdžiui buvo liud- 

na. Jam vis rūpėjo, kaip baigsis visi karai, ir 
sėdamas vis mąstydavo, ar jis dar pjaus. Ši pro- 
blema dažnai atimdavo ne vienam norą dirbti, 
ir tik amžinas įpratimas išvarydavo į laukus. 
Vakare senis nukinkė arklius, suvedė juos į dar- 
žinę, pririšo ir padėjo pernykščių dobilų. Sau- 
lė buvo arti laidos, rausvai ir aštriai spindėjo 
miestelio stikluose ir stoguose. Senis apsigrįžo 
prie daržinės durų, dar kartą žvilgterėjo į ark- 
lius ir jau norėjo eiti, bet staiga krūptelėjo ir 
vos neapalpo. Nuo sumestos praeitų metų krū- 
vos šieno ėjo trumpu odiniu apsirengęs vyras ir 
šūktelėjo: 


-Seni, palauk. 

Brazdžius sustojo. Jo akys agpultos tūks- 
tancių raukšlių, buvo išplėstos, tačiau jis tema- 
te, kad vyras turėjo per petį persimetęs automa- 
tini šautuvą. Brazdžius neįsižiūrėjo net jo veido. 
Net nematė, ar kada nors kur nors matytas. 
Brazdžius labai bijojo. 

-Seni, -tarė vyras, prieidamas žingsnį artyn, 
tačiau jis dar buvo mažiau matyti, nes jį užsto- 
jo durų šešėlis, -nebijok, tavęs nekarsime, nors 
mes ir bolševikai. Rytoj, eidamas į čia, atneši 
tris kepalus duonos, paltį lašinių, pora puodynių 
sviesto ir radijo aparatą su baterijom. Ir nie- 

kam apie tai nesakyk. Kitaip žinai, -pagrasė au- 
tomatu,- visą šeimą ir trobas sudeginsim. Mes 
niekų veltui nekalbam. Rytoj ateisim atsiimti. 
Atmink, kad esam pora metų išbuvę miške. 

Tik dabar Brazdžius įsižiūrėjo, kad tai mies- 
tely pora mėnesių buvęs policininkas, padėjęs 
bolševikams žmones vežti į Sibirą. Senis bijojo, 
ir jis būtų viską pažadėjęs. 

-Gerai, atnešiu ir čia padėsiu,- tačiau jis ma- 
tydamas, kad vyras jo nešauna, įgavo drąsos ir 
ėmė derėtis,-va, kad duonos ir lašinių daug ne- 
turim. Vokiečiai atima. 

-Gerai, tada nieko nereikia, -atsakė vyras 
su šautuvu. 

-Aš nesakau, kad neatnešiu, bet vokiečiai 
mūsų irgi neglosto. 

-Kadangi ginčijiesi, tai pridėsi dar skilandį 
ir kumpį. Dabar raitas jok namo, kad rytoj tu- 
rėtum kuo atvežti. 

Brazdžius atkabino arklį ir išėjo pro duris. 
Jis nesėdo ant jo, o ramiai vedė ir mąstė. Saulė 
buvo jau nusileidusi, staiga temo. Miestelis buvo 
tamsus, ir Brazdžiui pirmą kartą, einant šiais 
nuo vaikystės žinomais takais, buvo baisu. 

Senis bijojo, tačiau jis buvo činčibaras, ir 
todėl šykštumas ir nepaykanta nugalėjo baimę. 
Jis nuėjo į policiją ir viską papasakojo. Jaunas 
policijos viršininko padėjėjas liepė nugabenti ko- 
kį nors maišą, nors ir akmenų, ir palikti. 

Brazdžius kitą dieną įsidėjo porą kepalų 
duonos į maišą ir nuvežė į daržinę. Ten jis vėl 
arė dirvą ir jau po pietų nukinkė arklius ir iš- 
jojo namo. Senis, bijojo. Buvo šviesu, giedo- 
jo, kaip visada, vieversiai, ir lojo šunys, miestely 
skambėjo varpas, bet senis bijojo. Buvo kažko- 
kia keista diena. 

Policijos viršininko padėjėjas paėmė pora 
savo vyrų ir pakalbino dar pora miesto ūkinin- 
kų ir Kalkį. 

-Žinot, mes toj daržinėj juos susemsim, ne- 
žiūrint, kiek jų beateitų. Sugulsim iš vakaro 
vagose ir grioviuose apie daržinę. 

-Už šito velnio šykštuolio Brazdžiaus puo- 
dynę sviesto aš turėsiu gulėti purve, suk ji vel- 
niai, ne, -pasakė Kalkys. 

-Juk čia kova su bolševikais, su jų partiza- 
nais,- pyktelėjo padėjėjas. 

-Žinoma, tam šykštuoliui aš pats kada gal- 
vą nuimsiu. Šlykštus buožė, bet bolševizmas dar 
biauresnis. Tai mano motinos ir mano paties 
žodžiai. Gerai, aš tą vietą puikiai pažįstu. 

Kalkys jau anksčiau apsaugai buvo gavęs 
šautuvą. Jis kartais išvykdavo pašaudyti. O šau- 
dyti jis mėgo. Ir ginklas jam patiko. Nereikėjo 
nei bertoleto druskos, nei sieros, nei pakulų. | 

Sutemus visi išėjo. Kalkys atsigulė netoli 
žydų kapų po krūmokšniu. Kiti penki atsigulė 
vagose ir grioviuose. Naktis buvo tamsi. Mėnu- 
lis tekėjo vėlai. Pūtė nuo kapų vėjas. Buvo gūdu. 
Šlamėjo medžiai, kažkur skambėjo daina ir gran- 
dinės, gulė ant pečių šaltas rūkas. Kalkys galvo- 
jo apie daugelį dienų, kada jis taip gulėjo pievo- 
se, o jo kūnas traukė vėsumą. Dabar buvo kaž- 
kaip kitaip, asmeniškai laisviau ir geriau, bet 
kažkodėl netaip. Jam neatrodė, kada taip buvo 
bloga, nors kentė rudenio lietų, pavasario šalnas 
ir širdy nuskaudėdavo piktas žodis. 

Jis išgulėjo po žvaigždėmis visą naktį. Kal- 
kys jautė nuovargį. Jis atsigręžė į miestelį. 
Bandė įžiūrėti bažnyčios bokštą. Virš jo degė 
mažoj debesų properšoj žvaigždė. Ir miestelio 
gale taip pat viena. Mažytė. Vis žibanti. Ir stai- 
ga Kalkys atsistojo. Jis nuėjo prie kitų ir parodė 
mažą švieselę. Aptemdytame mieste ji buvo lyg 
blizganti saga, lyg per lentos iškritusią šaką pra- 
siveržiąs spindulys. 

Vyrai apskaičiavo, iš kurio namuko ėjo švie- 
sa. Lango užuolaida buvo truputį pradengta. Se- 
nį nusivarė į policiją ir parai užrakino. Be abe- 
jo, senis buvo perspėjęs. Policijos viršininko 
padėjėjas paskambino apskrities viršininkui, ta- 
tačiau vokiečiai liepė patiems susitvarkyti. 

Kitą vakarą vėl visi sugulė tose pačiose 
vietose, po vasarėjančiu dangumi ir palšais de- 
besimis. Žemė buvo drėgna ir keistai kvepėjo. 

Po vidurnakčio iš žydų kapų išėjo du šešė- 
liai. Jie beveik ramiai slinko daržinės link. Kal- 
kys jautė, kaip jį krėtė drebulys. Jis nesupra- 
to, kas jį purtė. Spaudė šautuvą ir laukė. Drau- 
gai turėjo pradėti, plėšikams išeinant iš darži- 
nės. Kai žengė vyrai tuo trumpu nuo kapų ligi 
daržinės keliu vienas jų Kalkiui atrodė kaip ne- 
seniai pas Baltrėną tarnavęs rusų belaisvis. Še- 
šėliai iš kapų tačiau nėjo pro daržinės duris. 
Jie, matyti, vienoj sienoj anksčiau buvo atlupę 
lentą. Kai jie su pora maišų išėjo iš daržinės, 
nuskambėjo šūviai. Pora šviečiančių nubrėžė ži- 
bančią ir nejaukią sekundžių liniją. Ir staiga vėl 
buvo ramu po tuo palšų pavasario dangum. Dar 
beveik ramiau negu pirma. 

Kalkys pašoko ir ėmė skubiai bėgti darži- 
nės link. Iš kapų nuskambėjo sausas automato 
traškėjimas, kaip kosulys. Ir vėl visa staiga nu- 
tilo, lyg jokio garso nebuvo, o tik kažkur pasą- 
monėj atsikartojo girdėtas garsas. Kalkys nepa- 
juto, kaip atsisėdo. Kojoj jautė keistą tirpimą, 
o palietęs blauzdą, pirštus sušlapo gličiu krau- 
ju. Dešiniam skruoste jautė aštrų nubrėžimą. 
„ Atbėgę vyrai nunešė Kalkį. Po poros' dienų 
Jam nupjovė koją, kuri buvo suaižyta sprogs- 
tamos kulkos. a 


-Nebegalėsiu būti mūrininku— pasakė šyp- 
sodamasis Kalkys, — ir va, praradau koją, gel- 
bėdamas to prakeikto Činčibaro turtą. Tačiau 
kaip bebūtų kartus činčibaras, bet bolševikas 
kartesnis. Kapitalistinis išnaudojimas tik žai- 
dimas prieš bolševikų vergiją, suk velniai. 

Ir kada aš Kalkį aplankiau ligoninėj, pa- 
sakiau jau: 

-Tu neturtingas, tu galėjai komisaru būti. 

-Ne, komisaru būti reikia būti ne vargšu, 
bet beširdžiu. Vot, Brazdžius galėjo komisaru 


būti, suk velniai, toks žmogaus kietumas. Dėl 
to kietumo ir koją praradau. 


Nuėjo vasara. Šviesi. Nulijo lietūs krikšto- 
liniai, nusidraikė rudenio voratinkliai, nusnigo 
žiema, nuskambėjo kažkur šūviai ir rogių var- 
peliai. Tą žiemą ir mirė Brazdžius. Jis į ūkį 
teišeidavo tik vidudienį. Baimė jį sugraužė. Ir 
kada laidojo Brazdžių, Kalkys stovėjo ant ko- 


peratyvo slenksčio pasirėmęs lazdomis ir sakė 
vedėjui, rodydamas į pravežamą karstą: 

-Va, kad gyvas būtų, tai ta lazda užduo- 
čiau. Dabar jau ne tik neatkeršijau, kaip moti- 
nai pažadėjau, bet dar ir koją jo šykštumui pa- 
aukojau. O tiek jis man prakaito ir ašarų ištrau- 
kė 

Paskui vėl į Lietuvą atėjo bolševikai. Kal- 
«ys pabėgo nuo jų, kaip ir daugelis. Ir jam buvo 
lengviau bėgti, nes jis buvo be kojos. Jį visi pa- 
veždavo ir negriebė vokiečiai į darbus. 

O dabar toli nuo namų, nuo Brazdžiaus lan- 
kos, nuo mažytės pirkelės slenksčio, nuo anų 
drėgnų ir gyvybe kvepiančių dirvų. Amerikon 
atvykęs Kalkys pragerdinėjo laiką ir pinigus. 
Ir jis laisvą, o ir nelaisvą laiką prasėdi bare. 

Aš pažįstu Kalkį. Ir teisingai visi šaukia, 
kad jis nemoka gyventi. Jei mokėtų, argi būtų 
praradęs koją už tą, kurį sau ir savo motinai 
buvo prisiekęs užmušti. 

KNYGA APIE LIETUVĄ 


Alfred Erich Senn— THE EMER- 
GENCE OF MODERN LITHUANIA. 
Columbia U. Press, New York 1959 
(Russian Institute Studies), XIV-272, 
56. 

Viršelio  atlapuose aiškinama, 
kad “šios amerikiečiams mažai ži- 
nomos nedidelės Pabaltijo šalies iš- 
kilimas nepriklausoma valstybe at- 
spindi du svarbius moderniąją istori- 
ją dominančius dalykus: nacionaliz- 
mo augimą ir Rytinės Europos politi- 
nį susigrupavimą" (panaudota ''al- 
liance"— gal vieton alignment). 

Autorius įvade, pažymi kad Lietu- 
va “kaip tautinė valstybė iškilo iš 
sąmyšio, kuris sekė Rusijos imperijos 
sugriuvimą 1917 m.'', ir kad “ši studi- 
ja mėgina nupasakoti, kaip Lietuva 
tapo valstybe." 

Studijos schemą vaizduoja turi- 
nio padalinimas į skirsnius: I. “Lie- 
tuviško nacionalizmo išsivystymas; 
II. “Nuolatinė ir Tvirta Sąjunga," 
1917 rugsėjis — 1918 lapkritys; III. 
“Mums Nereikia Stambios Kariuo- 
menės", 1918 lapkr.-1919 sausis; IV. 
“Stovimos Vietos Užpakaly Prie Sie- 
nos", 1919 sausis — balandis; V. “Su 
Savo Sostine Vilniuje", 1919 balan- 
dis—birželis; VI. “Didesnioji Konfe- 
rencijos Politika," 1919 birželis—rug- 
pjūtis; VII. “Sovietinis Žaltys", 1919 
rugp.—spalis; VIII. “šauni Izoliaci- 
ja", 1919 spalis— 1920 sausis; IX. “Ne- 
priklausoma Lietuvos Valstybė", 1920 
sausis—gegužis; X. Lietuva kaip Tau- 
tinė Valstybė. Galop — Chronologija; 
1917-1920 Lietuvos nacionalistinės ir 
komunistinės vyriausybių asmeninė 
sudėtis; 19 psl. Bibliografijos Indek- 
sas, 2 žemėlapiai. | 

Skirsnių pavadinimai, imti iš 
paskirų pasisakymų ir šabloninių šū- 


kių, veikalo pirmieji ir paskutinieji 
žodžiai—rodo pastangas mokslinius 
metodus panaudoti eilinio skaitytojo 
cmalsumui sužadinti ir surasti įvykių 
skiriamuosius etapus. Pasirinkimas 
pagrįstas grynai įvykiais pačiame 
krašte. Manding, reikėjo atžymėti, 
kad Lietuva pasidarė “tarptautiniu 
klausimu" 1918 m. kovo mėnesį (tam 
duomenys surinkti mano disertacijo- 
je apie “Valstybinių Santykių Už- 
mezgimą tarp Lietuvos ir J.A.V. 

Autorius nurodo, kad jo studi- 
joms—ir matyt, disertaciją rašant— 
vadovavo (rusiškų reikalų institute) 
prof. Philip E. Mosely. Dėkojama 
profesoriams Oskarui Haleckiui, Chas. 
E. Seymour (abudu labai autorite- 
tingi istorikai) ir Otakar Odlozili- 
kui, Witoldui Sworakowskiui ir prof. 
Alfredui Senn. Iš lietuvių talką teikę 
profesoriai Mykolas Biržiška ir Juo- 
zas Kaminskas, dr. Julius J. Bielskis, 
(gen.) konsulas Jonas Budrys, Ani- 
cetas Simutis, dr. Vincas Maciū- 
nas ir dr. Kostas Ostrauskas. Nau- 
dotasi bibliotekų ir archyvų šaltiniais 


Amerikoje, Londone, Paryžiuje ir 
Varšuveje. Dėkojama ir “Lietuvių 
Dienų" žurnalui. Bibliografijos net 


19 psl., bet tik nežymi dalis panau- 
dota išnašose. 

Pirmieji veikalo žodžiai: “Kai lai- 
krodžiai Vilniuje išmušė vidunaktį 
1918 m. lapkr. 2 d., Lietuvos Taryba 
baigė trečiąjį ir paskutinį Lietuvos 
Laikinosios Konstitucijos skaitymą.“ 
Taryba, “laikinoji Lietuvos valdžią, 
Savo pretenzijas į suverenumą pa- 
grindė nepriklausomybės paskelbimu, 
kurį ji išleido 1917 m. gruodžio 1ld., 
ir Vokietijos vyraiusybės suteiktu tos 
deklaracijos pripažinimu 1918 m. ko- 
vo 23 d." Taip esą, pagal Jurgio 


šaulio archyve turimas '“mimeogra- 
fuotas stenogramas", lietuvių konfe- 
rencijoje Lozanoje 1918 m. rugsėjo 
9 d. pareiškė Smetona (be vardo 
ir be titulo). Tarybos mandatas bet- 
gi nebuvęs bendrai pripažįstamas, iš 
dalies del jos pobūdžio (p. 1). Tary- 
bos nariai sekė “tradicinį lietuvių 
kursą" rytinės Europos politinių ir 
tautinių konfliktų sūkuriuose (p.2). 

Veikalą baigdamas, autorius iš- 
veda, kad Lietuvos atsisteigimas bu- 
vo (1) rusų revoliucijų atžala, (2) 
pirmojo pasaulinio karo šalutinis pro- 
duktas, (3) 20-jo amžiaus demokra- 
tybės ir tautinio apsisprendimo Zeit- 


geist (laiko dvasios) atspindys, ir 
(4) tautinio sąjūdžio kulminacija 
(221). Tautinė Lietuvos valstybė 


1918-1920 m. laikotarpy “iš 22 vyrų 
be aiškaus autoriteto išsivystė į 
tvarkingai sudarytą ir išrinktą vy- 
riausybę" (222). Kitur Tarybos narių 
priskaitoma 20. Vilniuje šeimininka- 
vę komunistai gyventojus nuo savęs 
atstūmė daugiausia dėl savo žemės 
ūkio politikos, ir “kai vokiečių — lie- 
tuvių pajėgos ir lenkų armija ėmėsi 
ofensyvos vėlai 1919 m. žiemą, komu- 
nistai nepajėgė prieš juos atsilaikyti" 
(222). Neįstenge ginklo jėga išlaikyti 
Lietuvos ir “kitų vakarinio pasienio 
sričių", bolševikai stengėsi diploma- 
tinėmis priemonėmis suskaldyti opo- 
ziciją ir pasiūlė taikos dėrybas. Bol- 
ševikų pasisekimas Lenkijoje 1920 m. 
būtų Lietuvai atnešęs Gruzijos likimą, 
tačiau “Vyslos stebūklas ratifikavo 
Maskvos sutartį, nors tuo pačiu me- 
tu radikaliai perrašė teritorinį su- 
tvarkymą" (222). 

Sūsumavęs lenkų  nusistatymų 
skirtumus Lietuvos atžvilgiu, vokie- 
čių ir Santarvės politikos raidą ir 
rusų bolševikų žaidimus, autorius pa- 
žymi, kad bolševikinis režimas Vil- 
niuje “galėjo ir nesubyrėti, jei nebū- 
tų prieš jį pajudėję lenkai ir lietuvių- 
vokiečių daliniai, betgi yra beveik 
tikra, kad jis negalėjo laikytis be 
pagalbos iš Maskvos.'' Taigi, esą, 
"intervencija iš lauko" reiškėsi abie- 
jose pusėse, tiktai intervencija iš 
Maskvos atėjo pirma. Maža šalis ne- 
galėjo atsikelti be pagalbos iš svetur, 
ypač kai trys stambūs kaimynai tu- 
rėjo savo užmačių dėl Lietuvos ntei- 


ties. “Rusijos sugriuvimas, Vokieti- 
jos pralaimėjimas ir Lenkijos su- 
veržymas iš Santarvės pusės buvo es- 
miniai veiksniai Lietuvos gimimui. 
Betgi nereikia nepastebėti, nei per- 
dėti pačių lietuvių įnašo". Lietu- 
viai esą linkę numažinti svetimos pa- 
galbos svorį, kadangi nei viena di- 
džioji valstybė “nerėmė tiesiogiai lie- 
tuvių reikalavimų kaip tokių" (229). 
Lietuviai nemėginę smurtu domi- 
nuoti gudams ir žydams, ir nuolaido- 
mis laimėjo jų savanorišką pritari- 
mą. “Lenkai buvo vienintelė 
tautybė, su kuria lietuviai negalėjo 
pasiekti tiesioginio susitarimo.' Ga- 
lutinėje išvadoje, “lemiamu veiksniu 
buvo...1918-20 m. rytinėje Europoje 
vykusi titaniška galybių kova". Lie- 
tuviai nebūtų pajėgę atsilaikyti be 
pašalinės pagalbos, tačiau valstybės 
įsteigimas priskirtinas užsieno in- 
tervencijai, tik padarius rezėrvaciją, 
kad “jeigu Lietuva būtų kritusi 1919 
m., tasai kritimas irgi didžiąja dali- 
mi būtų įvykęs dėl “užsienio inter- 
vencijos"... Kaip Voldemaras patyrė 
1918 m., Lietuvos likimas nebuvo tik 
papras'a vidaus problema.' (231-2). 
Tai paskutiniai veikalo žodžiai. 
Eibliografijoje galima pasigesti 
kai kurių reikšmingų veikalų sve- 
timomis kalbomis. Autoriui būtų pra- 
vertusi Dr. Stanley W. Page diser- 
tacija (Harvarde) apie Lietuvos, Lat- 
vijos ir Estijos susidarymą tame pa- 
čiame 1917-1920 m. laikotarpyje. 
Autoriaus savarankiškas sam- 
protavimas išvystytas paskutiniame 
skirsnyje, ir todėl teko plačiau ties 
juo apsistoti. Mokslinė metodika iš- 
laikyta visame veikale ir atpasako- 
jimas atrodo apsčiai dokumentuo- 
tas. Įsigilinus ir patikrinus nurody- 
tus šaltinius, pastebima ir nepagrįs- 
tų dalykų. Įtikinamumas nukenčia 
daugiausia dėl propagandinių leidi- 
nių dėstymo lygiomis su rimtais šal- 
tiniais, dėl svetimos spaudos nuro- 
dymo šaltiniais tais atvejais, kai yra 
išleisti oficialūs dokumentų rinki- 
niai ir archyvinė medžiaga; dėl My- 
kolo Sleževičiaus per dažno vertini- 
mo augščiau kitų. Vietomis prasi- 
veržia jaunatviški per griežti teigi- 
mai, o bendrai imant-—-bent aš pa- 
sigendu iš autoriaus pusės meilės ir 
pagarbos nagrinėjamam reikalui. Pvz. 
autorius pažymi lietuvių rodomą 
“stiprų tautinės vienybės jausmą, sie- 
kiant savo politinius kivirčus lai- 
kyti grynai šeimyniniu reikalu. Netgi 
dabar, po veik 40 metų, labai mažai 
apie vidujines politines varžybas už 
valdžią yra atskleista svetimomis kal- 
bomis... Gabrys buvo gal vienintelis 
lietuvis nacionalistas, kuris buvo tarp- 
tautinėj plotmėj žinomas prieš 1919m. 
ir yra reikšminga, kad jisai buvo vie- 
nintelis, skelbęs savo nusiskundimus 
vakarietiška kalba' (230). Na, dabar 


jau nebeliks pagrindo tokia stoka 
nusiskųsti. 

Nemažinant—ir neperdedant- vei- 
kalo vertės, tenka atkreipti dėmesį 
į pastebėtus abejotinus teigimus ir 
netikslumus. Veikalo apie Lietuvą pa- 
sirodymas svetima kalba yra pakan- 
kamai rimtas ir retas reiškinys, kad 
nekreipus “mikroskopinio dėmesio" 
į jo turinį: autoriaus pasėtą sėklą 
ne jam teks ravėti ir studijoms jo 
veikalą naudojančius įspėti... 

Aptardamas lietuviškojo naciona- 
lizmo raidą prieš 1917 m., A. Senn 


teigia, kad Muravjovo ir jo suk- 
cesorių režimas “netiesiogiai pagel- 
bėjo tautiniam sąjūdžiui per savo 


politiką, kuri drąsino lietuvius atsi- 
skirti nuo visa ko, kas lenkiška" (p.5 
“Rusų vyriausybės" vykdomas kata- 
likų religijos persekiojimas “sujungė 
kunigus su liberalais ir netgi su an- 
tiklerikališkais radikalais opozicijai 
prieš caristinį režimą" (8-9). Man- 
ding, pačių rusų valdymosi forma 
nedarė skirtumo kovoje už žmogaus 
ir tautos teises. 

“Po 1905 m.... vietiniai rusų pa- 
reigūnai žymiai daugiau simpatizavo 
lietuvių aspiracijoms, rasdami jas kas- 
kart naudingesnėmis prieš lenkus, ir 
jie padarė ypatingų pastangų parū- 
pinti lietuviams darbų Vilniaus ir 
Kauno gubernijose... Nepaisant to 
atolydžio, lietuviai gyvai dalyvavo 
1905 m. revoliucijoje Rusijoje. Jie už- 
sieėmė plačiai paplitusiomis riaušėmis, 
tiek politiniais ir ekonominais sume- 
timais, kaip ir vien dėl patriukšmavi- 
mo (and just for the sake of rioting) 
kurstant vadinamiesiems giltininkams 
(death gangs)" (9). Tokiam aiški- 
nimui pagrįsti nurodoma Roemerio 
“Litwa". 

Partijų užuomazgą aprašant, so- 
cialdemokratai vadinami internacio- 
nalistais su stipria nacionalistinių 
sentimentų priemaiša, o liaudininkai 
tebuvę 'T7usų narodnikų lietuviškoji 
versija" (12). 'Bendrai imant, po 
1905 m. lig pirmojo pasaulinio karo 
prasiveržimo, lietuviai laikėsi bendra- 
darbiavimo su Rusijos vyriausybe" 
(13). Po to seka Antanas Smetona 
(jau su vardu), pasisakymas prieš 
smurto veiksmus ir už kultūrine 


veiklą, ir Pogodino 1909 m. pa- 
reikšta nuomonė, kad rusai ga- 
lštų “po savo sparnu priglausti" 
tautinį lietuvių sąjūdį, tik atmes- 
dami rusifikaciją, “kuri tikrumoje 
padėjo skatinti separatistinius sen- 


timentus". Dr. A. Senn prideda: 
“šiame vertinime esama daug tie- 
sos". (13). 

Eidamas prie Maž. Lietuvos klau- 
simo, autorius pažymi, kad nors lie- 
tuviai teigia, jog lietuviai Rytprū- 
siuose gyvenę dar prieš Ordino įsi- 
galėjimą ten, “tačiau esama įrodymų, 
jog lietuvių sodybos ten išaugo tik- 


tai po 1422 m., dėl riteriu vestos 
kolonizacijos politikos, kviečiant nau- 
jakurius iš Lietuvos" (14). šaltiniais 
autorius nurodo nacių Gertrudą Mor- 
tensen ir Lenkijoje gyvenusį Lietu- 
vos emigrantą Wielhorskį. 


Nesiskaitydamas su ano meto is- 
toriniais duomenimis ir be tikro pa- 
grindo Vilniaus kanceliarijos “jezyk 
ruski"  gretindamas su baltgudžių 
kalba, autorius pažymi, kad Didžioji 
Lietuvos Kunigaikštystė, nors jos va- 
dai buvo lietuviškai kalbėję lietuviai, 
turėjo slavišką gyventojų didžiumą 
ir netgi savo oficialia kalba naudojo 
slavišką kalbą, giminingą baltgudiš- 
kai" (17). Priminęs vėlybesnį lenkų 
kalbos ir kultūros paplitimą, dr. A. 
Senn "istorinį" lietuvių argumentą 
regi esant silpną. Jisai cituoja Ko- 
larzo “Myth and Realities" nuomo- 
nę: “Tuo būdu, esama ne vienos ar 
dviejų, bet keturių Lietuvos istorijos 
interpretacijų— lenkiškos, lietuviškos, 
baltgudiškos ir didžiarusiškos, ku- 
rių visos keturios gali būti panau- 
dojamos pretenzijoms pareikšti šian- 
dien" (17). Tokį teigimą reikėtų ga- 
na žymiai aptvarstyti rezervais dėl 
DLK istorijos laikotarpių ir dėl kitų 
trijų tautybių vaidmens ar pretenzi- 
jų į tam tikras DLK teritorijų vie- 
tas. Pvz., ar gali kitos tautybės pre- 
tenduoti į pagoniškos Lietuvos istori- 
ją? ar gali didžiarusiai pretenduoti 
turėję vaidmenį Lietuvos vidaus rei- 
kaluose prieš 18-jo amžiaus įvykius ? 
21 tt 

Karui prasidėjus, Rusijos ka- 
riuomenės vadas pažadėjo Lenkijai 
autonomiją. Dr. A. Senn rašo, kad 
“lietuviai šį mostą stebėjo su įtari- 
mu, bijodami 1772 m. sienų atstaty- 
mo" (20). šaltinis nenurodomas kaip 
ir tokios “baimės" apimtis. Regis, 
1772 m. sienos buvo ir rytuose su Ru- 
sija, ir savitarpy tarp Lenkijos ir 
DLK. 

Vokiečių okupacinės politikos mo- 
tyvai “neabejotinai buvo labiau an- 
tilenkiški, nei prolietuviški" (21). 
šaltiniai: Colliander knyga ir “New 
York Times" 1916.8.13. Patikrinus K. 
V. Baltramaičio “Lithuanian Affairs" 
New York Times skiltyse indeksą— 
ta data užtinkame: “Karas nusiau- 
bė Lietuvą 6 kartus; tyrinėtojai iš 
J.V. pasakoja apie jų užtiktą skur- 
dą krašte; vokiečiai atstato Kauną; 
gubernatoriaus Izenburgo planas a- 
neksuoti provinciją į Lenkiją suke- 
lia smarkų protestą. (Kun. dr. M. 
Bartuchkos ir dr. J. J. Bielskio 
pranešimas)". Kažkas čia nesiderina. 
Tačiau dr. A. Senn tęsia: 

“Bendrai, vokiečiai favorizavo lie- 
tuvius, nors vokiečių rateliuose buvo 
kiek abejojimų (misgivings) dėl šios 
politikos realizmo po to, kai 1916 m. 
gyventojų surašymas parodė žymiai 
stambesnį lenkiškąjį elementą, nei 

ligi tol buvo tikima esant Lietuvoje" 
(21). Išnašoj autorius prideda gen. 
Hoffmanno pastabą. kad lietuviai 
tiek pajėgia valdytis, “kiek mano 
dukryte Ilzė save mokslinti". Auto- 
rius nemini tilžiečio komendanto Pohl 
atsišaukimo, užėmus Vilnių. At- 
sišaukime Vilnius buvo vadinamas 
“Lenkijos vainiko perlu". Autorius ne- 
mini ir to, kad Lietuvos provincijoje 
vokiškai okupacijai atstovavo lenkiš- 
kai kalbą poznaniečiai— nors pasta- 
rąjį faktą dr. A. Senn kiek vėliau, 
43 psl, pamini kaip “lietuvių teigi- 
mą". 

Rašydamas apie Tarybos sudary- 
mą, autorius josios pirmininką Ant. 
Smetoną apibūdina kaip gerai žino- 
mą publicistą, nusimanantį problemo- 
se ir uždavinių planavime, bet vi- 
suomet dvejojantį “būti savimi". Tęs- 
damas pasakojimą apie šį 1917 m. ru- 
dens įvykį, dr. A. Senn prideda: 

“Jau buvo pasakojama, kad jį 
dominavo jo žmona, inteligentiška ir 
ambicinga moteris" (26). Išnašoj— 
šaltiniu nurodomas 1919 m. vasaros 
“Rigaer Zeitung". 

Tarybos pastangos ir Vasario 16 
akto gimimas nesusilaukė tikslaus nu- 
švietimo. Kartojamos bolševikų pa- 
sakos apie pastangas 1918 m. pava- 
sarį sukurti lietuviškus raudonuo- 
sius dalinius ir apie tariamąsias bol- 
ševikų 'konferencijas" vokiečių oku- 
puotoje Lietuvoje 1918 m. liepos— 
spalio laikotarpy (34-35), ir minimas 
Uracho kildinimas iš karaliaus Min- 
daugo (37). 

Aptardamas 1918 m. rugsėjo kon- 
ferenciją Lozanoje, autorius vėl nu- 
rodo Smetoną teigus, kad Tarybos 
pretenzijos į suverenumą bazuoja- 
mos 1917 m. gruodžio 11 aktu ir 
Vokietijos suteiktu pripažinimu (38). 
Savo vardu dr. A. Senn išvedžioja, 
kad “Tarybos atsisakymas pripažinti 
sau lygų organą Vakaruose arba sa- 
ve įjungti į didesnę tarybą su centru 
Vakaruose rimtai laikytinas (might 
well be considered) stambesne poli- 
tikos klaida, atsižvelgiant į reputa- 
ciją, kurios-pagrįstai ar ne- ji įsigijo 
tarp tų Santarvės autoritetų, kurie 
pastebėjo jos egzistenciją" (39). Ka- 
rinės okupacijos valdomam krašte 
toksai su priešu susisaistymo mostas 
vargiai būtų įmanomas. 

Jau nusikėlęs į 1919 m. sausio 
konferenciją Kaune, dr. A. Senn 
grįžta prie Uracho išrinkimo atšau- 
kimo ir pastangų sukurti kabinetą. 
Čia pat, užuot aprašęs lietuvių pa- 
stangas krašte, autorius griebiasi 
plačiau dėstyti tikras ir fiktyvias bol- 
ševikų pastangas rusų okupuotoje 
krašto dalyje, netgi pasaką apie Lie- 
tuvos ir Baltgudijos kompartijos “pir- 
mąją konferenciją" „Vilniuje 1918 m. 
spalių. 1-3 dd., kurioje dalyvavę “34 
delegatai, atstovavę 60 celių ir 800 

narių" (42). Šaltinis: Kapsuko 1929 
m. veikalas, o išnašoj pastebima, kad 
“šiuo metu" (taigi 1918 m. spalio m.) 
atskira organizacija Baltgudijai nebu- 
vo planuojama. Pastarajam teigimui 
pagrįsti šaltinis yra 1919 m. vasario 
44. “Pravdos" žinia apie Baltgudi- 
jos Sovietų Kongreso rezoliuciją. No- 
risi pastebėti, jog kapsukiados klau- 
simo ekspertas J. Vlks š.m. rgp. 26 d. 
“Keleivyje'"" cituoja 1922 m. Komu- 
naro" Nr. 2, kad 1918-1919 m. komu- 
nistų ir jų simpatikų Lietuvoje buvo 
nedaugiau kaip 700 asmenų. 


Dr. A. Senn pažymi, kad Ta- 
ryba ateities pastangose sukurti val- 
džią ir “grumtynėse už Lietuvą te- 
galėjo tikėtis vieno rėmėjo —Vokie- 
tijos/' Ludendorffo pastangos Lie- 
tuvą turėti “kliente valstybe“ rė- 
mėsi stipria armija. Kariuomenei su- 
byrėjus Vakaruose, Vokietijos vyriau- 
sybei teko persvarstyti savo poziciją 
Lietuvoje. “Ar bebuvo verta toliau 
remti Tarybą?" Nepaisant įvairių 
abejonių, apsispręsta remti. 1919 m. 
vasario 14 Vokietijos įgaliotinis Zim- 
merle įspėjo Berlyną: “Nėra reikalo 
plačiau kalbėti apie pavojų. Vokieti- 
jos ateičiai, jei susidarytų Lietuvos 
unija su Lenkija. Juo labiau reikia 
remti antilenkiškas nacionalistines lie- 
tuvių pastangas ir padėti kiek gali- 
ma, nors ir neakivaizdžiai, lietuviams 
sukurti savo valstybę" (45). Tačiau 
1919 m. vasarą Zimmerle, savo atsis- 
kaitoma jam memorandume apie vei- 
klą Lietuvoje nuo 1918 m. lapkr. iki 
1919 m. birž. vokiečių nutarimą 1917. 
remti nepriklausomą Lietuvą vadino 
“politiškai nelaimingu žingsniu" (46). 
Zimmerlės raportų atskleidimas nusi- 
pelno dr. A. Sennui dėkingumo. Tik 
tokios medžiagos dėjimas II skirsnyje, 
kuris turėjo būti įvadas į seniai lauk- 
tas progas lietuviams patiems pasi- 
reikšti ir sukurti valdžią, t.y. 1919 m. 
lapkričio mėn., savotiškai '“nudažo" 
tas pastangas— kurioms iš anksto už- 
bėgama už akių. 

Taigi, jau po to skaitome, kad 
1918.11.14 Tarybos posėdyje *Smeto- 
na pripažino, jog praraja (gulf) sky- 
rė Tarybą nuo žmonių, betgi jisai 
teigė, kad atsiskyrimas įvyko dėl vo- 
kiškos okupacijos ir dabar dalykai 
eisią daug geriau" (48). šaltinis: M. 
Yčo straipsnis “Pirmojo Dešimtmečio" 
leidiny, p. 87. Tačiau Yčas citavo štai 
kokius žodžius; “Būdama visą laiką 
atkirsta nuo visuomenės ir neturėda- 
ma jokių tiesioginių (mano pabrauk- 
ta. KRJ) ryšių su ja, negaudama 
laisvės žodžio spaudoje..." 


„Autorius pažymi nerangumą or- 
ganizuojant valdžią ir kariuomenę 
ir pastebi: “Kai revoliucionieriai pra- 
dėjo ofensyvą, jie nesutiko jokio pa- 
sipriešinimo iš Tarybos ir jos šali- 
ninkų pusės" (51). šaltiniu nurodo- 


mas Nevako veikalas, be tiesioginės 
citatos. Lietuviai su viltimi laukė A- 
merikos paramos, “tačiau amerikie- 
čiams ekspertams, kuriems buvo pa- 
vesta taikos projektą paruošti, Lie- 
tuvos problema buvo arba Lenkijos 
problemos arba Rusijos klausimo dali- 
mi, be jokios savitos vertės“ (57). 
Čia autorius nurodo vieną 1919 m. 
sausio 21 d. šaltinį. Mano disertaci- 
joj, kurią dr. A. Senn tuo klausimu 
vadina “gal naudingiausia", yra pla- 
tesnių duomenų, kurie neleidžia su- 
tikti su tokiu teigimu. 

1918 m. gruodžio mėn. vokiečiai 
traukėsi, o paskui juos, 15-20 km. 
atstu, atsekė “bolševikų raudonoji ar- 
miją" (turėtų būti —“ Raudonosios 
gvardijos daliniai"). Dr. A. Senn pa- 
žymi, kad nebuvo kovojama, ir gal 
būta susitarimo nekovoti. “Iš tikrųjų 
vokiečiai nebūtų pajėgę priešintis 
komunistų žygiui pirmyn" (60). Bet- 
gi kitoje vietoje (p. 77) autorius tei- 
gia, kad Vilnių okupavo vos 500 vy- 
ru dalinys. 

Kapsuko vyriausybės genezė pai- 
niai dėstoma. Esą, Kapsukui ir An- 
gariečiui atvykus Vilniun su instruk- 
cijomis iš Maskvos, Lietuvos ir Balt- 
gudijos kompartijos CK posėdyje 
1918 m. gruodžio 8 d. buvo “suorga- 
nizuota Laikinoji Lietuvos Revoliu- 
cinė Darbininkų Vyriausybė“. "To- 
liau beskaitant paaiški, kad tai bu- 
vęs tik projektas ir kad Rusijos 
kompartijos CK vėliau patikrino pro- 
jektą ir išbraukė žodžius apie susi- 
jungimą su Rusija ir davė vyriau- 
sybei kitokį vardą: Laikinoji Lietu- 
vos Revoliucinė Darbininkų ir Vals- 
tiečių Vyriausybė. Gruodžio 15 Vil- 
niuje buvo sudarytas Sovietas, ku- 
riame dominavo komunistai, nors jie 
turėjo tik 96 iš 200 vietų. Visvien 
tasai Sovietas gruodžio 16 nutarė 
perimti Vilniuje valdžią ir tą pačią 
dieną kompartija paskelbė apie savo 
laikinosios vyriausybšs (antru pato- 
bulintu titulu) sudarymą, nepriklau- 
somai nuo Vilniaus Sovieto (63-64). 
Po to dr. A. Senn pastebi, kad kap- 
sukinė vyriausybė buvusi tik “šmėk- 
la", bet vėl pareiškia, kad ji sudary- 
ta gruodžio 8 . Jos nariai tučtuojau 
pakriko—vieni liko Vilniuje, kiti iš- 
vyko Vileikon, “pasiimdami su sa- 
vim vyriausybės vardą. ...Jos suda- 
rymo tikslas buvo tik paruošti kelią 
raudonajai armijai" (65). Betgi jau 
sekančiame sakiny dr. A. Senn rašo: 
“Nors Lietuvos komunistinei vyriau- 
sybei pavyko laimėti daugelio pro- 
vincijos sovietų pripažinimą, ji susi- 
laukė pasipriešinimo iš Vilniaus so- 
vieto" (65). Pastarajam teigimui šal- 
tiniu nurodomas 1918.12.22 “Komu- 
nistas", o kitoms machinacijoms— 
Kapsuko 1931 m. veikalas ir gruod- 
žio 20-24 laikotarpio “Komunistas". 
Mano jau minštas “Keleivio" straips- 


nis cituoja Angariečio straipsnį 1922 
m. "Komunaro" Nr.6, kad, rusams 
žengiant į kraštą, “Nuo Dvinsko, 
kaip nuo laikino revkomų centro, 
pradėjo kurtis Lietuvoje visokie rev- 


komai ir “revkomai"...'. Taigi kyla 
klausimas: kada ir kur, prieš 1918. 
12.22, “daugelis sovietų pripažino" 


kapsukinę valdžią ? 

rojo kabineto sudarymas pa- 
grįstas “Mykolo Sleževičiaus" auto- 
rių duomenimis, o išnašoj dr. A. Senn 
pastebi: “Šapokos redaguotoje “Lie- 
tuvos Istorijoje", p.548, kabineto pa- 
keitimo atpasakojimas yra visiškai 
klaidingas" (68). Pasiskaičius nuro- 
dytą vietą, nepavyko užtikti to “vi- 
siško klaidingumo". Autorius tęsia, 
kad lietuviai labai atsargiai stengėsi 
"pašaliečiams tą pasikeitimą vaizduo- 
ti kaip reorganizaciją, 0 ne perver- 
smą", ir pradeda pasakoti apie nau- 
jos vyriausybės darbus. Sleževičiaus 
vyriausybės atsišaukime taip cituoja- 
ma viena vieta: “... for our Mother 
Fatherland (sic—“Motin Tėvynė“), 
for the Lithuanian State!" (69). Ta- 
čiau tėvynės - patria-ojezyzna atitik- 
meniui autorius patsai pasirinko 
“Fatrerland", o ne kitokį žodį, prieš 
dėdamas "sic". 

Dr. A. Senn rašo, kad gruodžio 
30 d. “Sleževičiaus vyriausybė pa- 
darė paskutinį bandymą gauti Vil- 
niaus lenkų paramą“ ir Vileišio va- 
dovaujama delegacija (autorius ne- 
mini kitų narių-— Sleževičiaus ir M. 
Biržiškos) pradėjo derybas su 5 len- 
kais (70). Wielhorskis savo veikale 
teigia, kad lenkų delegacija atstova- 
vo kelių gubernijų atstovų sukurtai 
“laikinajai tarybai." 

Toliau dr. A. Senn rašo, kad 
1919 m. sausio 2 d. lietuvių vyriau- 
sybė davė lenkams ultimatumą ir tą 
pačią dieną išsikėlė iš Vilniaus, o 
len*ai perėmė iš vokiečių miesto kon- 
trolę ir “po daugiau kaip 12 valandų 
kautynių pakrikdė Vilniaus sovietą“" 
(71). Apie tokias kautynęs 1931 m. 
rašė Kapsukas, kurio Vilniuje tą die- 
ną nebuvo. Lietuvių paliktas “'simbo- 
linis dalinys susilaikė nuo bet kokio 
dalyvavimo kovose.už miestą ir sau- 
sio 5 naktį ramiai išvyko Kaunan". 
Toliau dr. A. Senn rašo: “Vilniaus 
kritimas visiems interesuotiems pada- 
rė didelio įspūdžio. Vokiečių kariai 
ir lietuviai daugiau sielojosi dėl mies- 
to perleidimo lenkams, nei dėl bol- 
ševikinės okupacijos" (71). Iš sekan- 
čio sakinio atrodo, kad tokią išvadą 
autoriui pakišo... Soldatenrato kivir- 
čai ir Vydūno 1932 m. veikalas. Eet 
prie ko čia lietuviai? Esu gyvas liū- 
dininkas, kad Vilniun su rusais atėjo 
ir soldatenratiečiai, o patsai dr A. 
Senn 79 psl. išnašoj nurodo, kad 
“lenkai buvo ypatingai stiprūs gyny- 
bos komisariate" pas Kapsuką. 

Veikalo 75 psl. po Lietuvos že- 


mėlapiu rašoma, kad Memelio Te- 
ritorija buvo "Vokietijai sugrąžinta 
1938m.", o “pietrytinė siena su Len- 
kija" buvo “lietuvių pripažinta tik 
1939 m." Datos netikros, teigimai 
neteisingi. 

Toliau pasakojama, kad vokie- 
čiai nutiesė demarkliniją priešais 
Kauną ir pranešė komunistams, su 
kuriais atviro konflikto ligi šiol buvo 
išvengta, kad “tos linijos peržengi- 
mas būtų laikomas priešišku veiks- 
mu" (77). Šaltinis: Vokietijos įgalio- 
tinio pranešimas. Pridėjęs, kad “Rau- 
donoji armija buvo sustabdyta", au- 
torius išnašoj pažymi, kad Vilnių 
užėme “vos 500 vyrų dalinys". Nuo 
savęs tegaliu pridėti, kad vokiečių 
vadovybė turėjo tiesioginį telefono 
ryšį su rusais ir, kaip užfiksuota JAV 
užsienio politikos dokumentų leidiny, 
vokiečiai siūlė amerikiečiui korespon- 
dentui kalbėti telefonu su rusų vado- 
vybe. Kita vertus, lenkų savanorių 
buvo daugiau nei 500 ir jie nepajėgė 
atsilaikyti prieš žymiai stambesnes 
rusų pajėgas, nepaisant “Komunis- 
to" teigimo apie 500 vyrų okupacinį 
dalinį. 

Toliau dr. A. Senn išvedžioja, 
kad “vokiečių dalinių buvimas buvo 
absoliučiai reikalingas lietuviams. Be 
jų, Kaunas gal negalėjo būti atlaiky- 
tas". (78). Tam teigimui pagrįsti—iš- 
našoj pastebima; “Vokiečių pajėgos 
taipgi nulėmė išgelbėjant Latviją, 
o Estijai padėjo suomiai savanoriai. 
Žr. Von Hehn, “Die Entstehung der 
Staaten  Lettland und  Estland,“ 
“Ferschungen zur osteuropischen Ge- 
schichte" IV (1956), 160 “Sunku į 
žvelgti ryšį su Kauno gynyba. Taip 
pasisakęs, dr. A. Senn palieka Kauną 
ramybėje ir imasi dėstyti Vilniaus 
režimo bėdas. 

Angariečio agrarinė politika '“kė- 
lė didelį nepasitenkinimą provincijoj, 
kuri pradžioje sveikino Raud. Armiją 
kaip atoslūgį po vokiečių" (80). šal- 
tinis nenurodomas, bet prieš tai ir 
po to cituojamas “Komunistas", 1919 
m. sausio-vasario mėn. Kaimiečių 
pritarimo atėjūnams nesimato An- 
gariečio rašiny (1919 m. “Komuna- 
ras" Nr. 7). kurį cituoja š.m. rgp. 26 
“Keleivis"': “1919 m. pradžioje Lietu- 
vos kaime darbininkuose sovietų val- 
džios vardas labai žemai stovėjo. 

1919 m. balandžio m. lauko dar- 
bininkai suvažiavime žiūrėjo į sovie- 
tų valdžią, kaip į savo priešų vald- 
žią, kaipo į bagočių valdžią“. 

Dr. A. Senn pažymi, kad “Kitoje 
sienos pusėje, nacionalistinė vyriau- 
sybė Kaune buvo daug sėkmingesnė 
laimint žmonių paramą, ypatingai dėl 
žemės reformos skatinimo" (82). Esą, 
nei “lenkų partijos", nei vokiečiai ne- 
žavėjo lietuvių. “Ilgai lauktoji Vals- 
tybės Konferencija" susirinko Kaune 
1919 m. sausio 16-23 dd., ir joje Jonas 


Vileišis kėlė klausimą dėl jos kom- 
petencijos, “kadangi netvarkos są- 
lygos neleido įgyvendinti vienodos 
procedūros deputatams išrinkti" (83). 
Tas rašoma, jau nušvietus vasario ir 
kovo įvykius Vilniuje, o deputatų rin- 
kimai iš viso pirmą kartą minimi. 


Taigi, kažko pasigendama, greta 
smulkmenų apie bolševikų darbų 
eigą. 


Įvykiams Vilniuje nušviesti —-au- 
toriui pakako komunistų spaudos, 
ypač vilniškės. Tačiau “kitoje sie- 
nos pusėje" (atseit: kitoje fronte pu- 
sėje) įvykiams nušviesti — vietiniai 
šaltiniai nenaudojami, su retomis iš- 
imtimis. Ir taip: kad vasario 13 buvo 
mobilizuojami 1897-8 m. gimę vyrai 
-Šaltiniu nurodoma Brooklyno '“Vie- 
nybė Lietuvninkų" (89); apie kitų 3 
metų šaukimą rugsėjo 27— šaltiniu 
nurodomas Lenkijos štabo liedinys 
(166); kad Lietuvos vyriausybė '“at- 
šaukė politinę cenzūrą, nors paliko 
karinę cenzūrą'-—šaltiniu yra ““Wal- 
dibas Wehstnesis", o karo stovio at- 
šaukimui “Vienybė Lietuvnininkų'' 
(201); Galvanausko deryboms Lon- 
done ir pareiškimams užs. politikos 
klausimais— šaltiniais žymima lenkų, 
rusų, prancūzų, šveicarų ir tt. spau- 
da (206-207); Vileišio nota Lansin- 
gui cituojama iš Hertmanovicziaus 
rinkinio, o Lansingo atsakymams— 
šaltiniais nurodomi '*'Waldibas Wehs- 
tnesis" ir Am. Liet. Tarybos rinki- 
nys; apie Lietuvos Raudonojo Kry- 
žiaus misijos (“Juozo Aleknos" vie- 
ton dr. Jurgio Aleknos) išvykimą 
Maskvon- šaltiniai “Kurjer Polski“ 
ir Brooklyno “Vienybė" (211); V0L- 
demaro nota Maskvai imama iš 
“Pravdos" (212), apie Lietuvos dzle- 
gacijos išvykimą taikos deryboms. 
Maskvon—šaltinis Ciuricho laikraš- 
tis (labai dažnai minimas) (213); 
Kauno “Laisvės" pasisakymas cituoja- 
mas pagal Voršuvos “Narod" pra- 
nešimą (211). Vienoje vietoje rašo- 
ma: “1920 m. sausio mėn. lenkų 
laikraščiai teigė, kad Yčas pakeitė 
Galvanauską" (208) — išnašoj šalti- 
niu nurodomas “Waldibas Wehstne- 
sis". Taikos sutarties su Rusija nūos- 
tatai cituojami iš “Izviestijų" (208) 
nors sutartis buvo paskelbta oficia- 
liuose rusų Lietuvos ir Tautų Sajun- 
gos leidiniuose. Panašiai ir su Pa- 
ryžiaus taikos konferencijos reika- 
lais: Dmowskio parodymams šaltiniu 
nurodo Žoltowskio veikalą. (94) Cur- 
žono linijos nutiesimas tik Wielhor- 
skio autoritetu pagrindžiamas (194), 
ir panašiai. 

Autorius rašo: “Buvo - sakoma, 
kad kariuomenės sukūrimas (1919) 
sausio mėn. buvo paskutinis žings- 
nis valstybei suorganizuoti... "Tačiau 
popierinės organizacijos“ nereikia pai- 
nioti su tikra organizacija... *Vo- 
kiečiai tebenėšė karo veiksmų naš: 


359 


tos sunkumą (brunt of the warfare), 
ir partizanų sąjūdis bolševikų linijų 
užnugaryje, veikiąs nepriklausomai 
nuo Kauno vyriausybės, buvo svar- 
besnis nei reguliari armija. "Todėl 
tiktai nuo vėlyvo balandžio ir gegu- 
žės, kai partizanų pajėgos buvo in- 
korporuotos į reguliarią armiją, te- 
galima Lietuvos valstybę laikyti rea- 
lybe" (84). Išnašoj autorius nurodo 
Navako ir Rusecko straipsnius ir 
prideda: “Nesama duomenų apie par- 
tizanų pajėgų dydį nei vasario, nei 
gėgužės m. 1919 m." šio pasisakymo 
prasmė paaiškės kiek veliau, kai ap- 
žvelgsime karo veiksmų eigos aprašy- 
mą. 

Tarp įvairių Kauno vyriausybės 
bėdų autorius mini, kad “pulkininkas 
Glovackis" 1919 m. vasario mėn. su 
šaudęs kelis civilius “Suvalkuose, nu- 
malšinus ten sukilimą" (98). Verta 
pastebėti, kad vasario mėn. karinin- 
kų laipsnių dar nebuvo kariuomenė- 
je, o antra vertus—ką Glovackis vei- 
kė “in Suwalki", kur ne lietuviai 
šeimininkavo?  Mistifikuoja ir prie 
rašas prie Ant. Smetonos išrinkimo 
pirmuoju prezidentu: autorius patiks- 
lina, kad titulas buvo “Valstybės pre- 
zidentas", ne “Respublikos preziden- 
tas" ir pamini vokiško laikraščio Ži- 
nią jog Tarybos nariai socialistai pro- 
testuodami išėjo iš salės. Čia dr. A. 
Senn prideda; “betgi tenka žinią 
skeptiškai vertinti, nes tuo laiku 
Taryboje jau nebebuvo likę socia- 
listų"" (100). šiaipjau kitur autorius 
ir liaudininkus vadina socialistais, tai- 
gi kyla abejojimas apie ką čia kal- 
bama. 

Kaip tik šiuo metu įvykiai pa- 
gyvėjo. Lenkų kariuomenė stūmėsi 
“Į rytus, pakeisdama vokiečius ir 
stumdama bolševikus atgal" (102), 
nors tiksliau būtų kryptį nurodžius 
į šiaurę, Lydos ir Vilniaus pusėn. 
“Kovo 30 Vokietijos vyriausybė pa- 
kišo koją lietuvių planams, įsakyda- 
ma vokiečių daliniams nutraukti o- 
fensyvinius veiksmus prieš bolše- 
vikus ir vengti bet kokio konflikto 
su lenkais" (103). Pilsudskis, “nuolat 
žygiuodamas į rytus," Velykų savait- 
galy užėmė Vilnių. Lenkai džiūgavo, 
nes ir 1661 m. Vilnius buvo per Ve- 
lykas paimtas ir “1794 m. balandžio 
22 d. buvo Kosciuškos paimtas" (105) 
Tiksliai kalbant, į rytus keliaudamas, 
Pilsudskis nebūtų Vilniaus pasiekęs, 
o Kosciuška anuomet buvo Krokuvo- 
je. 

Nuo čia prasideda rimtesnis gin- 
čas su lenkais. Dr. A. Senn rašo: 
“Lietuvių požiūriu, bolševikų valdžią 
atrodė geriau turėti (preferable) nei 
lenkų valdžią ten, kadangi bolševi- 
kai bent negalėtų tiek daug paramos 
laimėti Vakaruose" (109). šaltiniai 
nenurodomi. “Antra vertus, Lenki- 
jos vyriausybė norėjo savo santykiuo- 

se su lietuviais būti laisva nuo kliu- 
dymų iš Paryžiaus pusės ir todėl 
stengėsi bet kuria kaina palaikyti 
dėryba'" su lietuviais (110), sakoma 
įvade į šaulio misiją Varšuvon, nors 
iš derybų eigos nesimato jokio noro 
kainą mokėti. “Betgi lietuviai šuo 
metu pagyvino savo pastangas ga- 
lutinai susitarti su baltgudžiais" (116). 
Čia išnašoj šaltiniais nurodomi “Le 
Temps", Ciuricho laikraštis ir Wiel- 
herskis. Staniszewskio misiją Kaunan, 


laikraštis “Laisvė" vadino “juokda- 
riais" —autoriaus išversta “jokers" 
(vieton jesters) (118). 


Lietuviai budriai stebėjo Vakarų 
politikos posūkius. Anot dr. A. Senn, 
“vienos politikos Lietuvos klausimu 
neturėjimas, ar tai individualiai ar 
kolektyviai, turi būti laikomas viena 
priežasčių tiesiognių pokalbių tarp 
lietuvių ir lenkų nepasisekimui", su- 
randant kokį nors sprendimą (119). 
Taip įžengiama į Taikos Konferenci- 
jos darbus Paryžiuje. 

Lenkijos reikalų komisijoje ame- 
rikietis Morison nepritarė Lietuvos 
žemių okupacijai ir ragino leisti vo- 
kiečiams pasilikti, ligi patys lietuviai 
pajėgs savo reikalus tvarkyti. “Gegu- 
žės 265 Morisonas vėl tą klausimą 
iškėlė, teigdamas, kad nuo kovo 30 
d. lietuviai patys vieni laikė frontą 
ir tuo būdu esą pajėgūs patys perimti 
visą Lietuvos teritoriją“ ir ragino 
skirti komisiją lenkų-letuvių  kon- 
fliktui sutvarkyti (124). Išnašoj dr. 
A. Senn nurodo, kad Morisonas kly- 
do:“' Vokiečiams buvo uždrausta stum- 
tis pirmyn prieš bolševikus po ko- 
vo 30 d., bet jie pasiliko fronte ligi 
birželio pradžios.' šaltinis atitaisymui 
nenurodomas, betgi netrukus auto- 
rius vel pasisako:“ Avansavimas prieš 
bolševikus tęsėsi visą balandžio mėn. 
Vokiečių kariuomenei buvo iš Berly- 
no įsakyta nepulti rusų, betgi savo 
priešakinius postus vadindami “pat- 
ruliais" ir po to laimėtą teritoriją 
perleisdami lietuvių kariuomenei, jie 
apėjo tą uždraudimą ir taip padėjo 


lietuviams paimti Ukmergę gegu- 
žės pradžioje" (126). Tokį teigimą 
dr. A. Senn priskiria J. Jakšto 


straipsniui 1935 m. “Karo Archyve", 
VI, 214-5 ir amerikiečiui pulk. Daw- 
ley. Tačiau-— “birželio 3 d. lietuviai 
perėmė viso bolševikų fronto kontro- 
lę" (128). Čia autorius nurodo Schro- 
derio ir Heygendorffo veikalą apie 
saksų freiwilligerius Lietuvoje. Uk- 
mergės pačmėjams ir kitiems to me- 
to kovų dalyviams toksai aiškini- 
mas bus tikra naujiena. Čia pat au- 
torius dar rašo, kad tuo pačiu laiku 
lenkai pradėjo plėsti savo okupacinę 
zoną “į šiaurę nuo Varėnos-Vilniaus 
geležinkelio" (129). Man asmeniškai 
kaip tik tada teko pakliūti lenkams 
nelaisvėn, kai jie veržėsi į vakarus 
nuo tos linijos. 


Toliau dr. A. Senn rašo, kad 
1919 m. vidury “nebuvo kalbos apie 
uniją su Vokietija... Toksai kursas 
būtų buvęs neįmanomas dėl gyven- 
tojų nusistatymo prieš vokiečius, ir 
Santarvės pripažinimo gavimo su- 
metimais.'' (138). Padaręs tokį teigi- 
mą, autorius kiek toliau (148 psl.) 
Eltą vadina “an affiliate of the 
German Wolff agency", o išnašoj 
94 pažymi, kad “Wolffo agentūra 
Kaune buvo uždaryta rugsėjo mėn." 
1919 m. Tam šaltiniu nurodo Ciu- 


richo laikraštį. Taip ir neaišku - 
kas buvo kieno agentūra. 
“Lenkų pasisekimai žymiai su- 


mažino bolševikų grėsmę lietuviams, 
ir rugpjūčio bei rugsėjo mėnesiais, 
lietuviams lėtai artėjant prie Dvinos 
upės, tenykštės kautynės buvo A- 
merikos chargės (d'affairs) Stokhol- 
me apibūdintos kaip nedaugiau kaip 
pakrūmėm daužymasis (bushwhack- 
ing) su žemiausios rūšies kariuome- 
ne'; (151). Amerikiečių profe- 
sionalų karininkų teigiami atsiliepi- 
mai (o tokių buvo) neminimi. Tad 
ar priderėjo tokiu niekinančiu pa- 
reiškimu apibūdinti Lietuvos sava- 
norių krauju ir kentėjimais nušlaks- 
tytą pergalės kelią, ligi rusai buvo 
nublokšti anapus Dauguvos ? 


Po to aprašomi prasidėję bol- 
ševikų, baltiečių ir Santarvės mane- 
vrai, kurie pradžioje privedė prie 
bendro fronto derybomis su bolševi- 
kais (autorius nevykusiai 154 p. api- 
būdino žodžiais “to negotiate in a 
common front with the Bolsheviks") 
— ir to fronto subyrėjimo bei paskirų 
taikos derybų. 

Priėjus prie bermontiados, au- 
torius rašo, kad, nepaisydami gen. 
Niesselio raginimo nepulti besitrau- 
kiančių vokiečių, lietuviai lapkr. 21 
puolė ir kitą dieną paėmė Radvi- 
liškį. Išnašoj autorius pasipiršo su 
papildoma informacija. Esą, '“Laimė- 
jimas atrodo įvykęs daugiausia dėl 
latvių  pasisekimų toliau šiaurėje. 
(Kanadietis generolas) Crozier pasi- 
piktino pasenusia taktika ir bloga 
drausme lietuvių kariuomenėje. Ji- 
sai betgi pasakė neradęs “blogų ka- 
reivių, tik blogus pulkininkus" (188). 
Sumenkindamas lietuvių brangiai nu- 
pirktą pergalę prieš keleriopai stip- 
resnį ir šauniai ginkluotą priešą, au- 
torius nepriminė nei estų šarvuočių 


ir britų laivyno vaidmens “toliau 
šiaurėje" prie Rygos. 
ų 
Toliau dr. A. Senn rašo, kad 
kai latviai ir lenkai paėmė Daug- 


pilį, “Lietuviai labai (extremely) py- 
ko dėl lenkų ir latvių bendradarbia- 
vimo, ypač kad jie patys buvo savo 
akis nukreipę į Daugpilį nuo 1919 m. 
vasaros" (195). Čia pat išnašoj au- 
torius priduria: “Gen. Crozier savo 
memuaruose pareiškė, kad lenkai ir 


latviai nepasitikėjo lietuviais, įtar- 
dami juos slaptai prekiaujant su bol- 
ševikais, 'reiškinys' kuris deja, ne- 
buvo atviras abejonei!'... Priekaištą 
iškėlęs, autorius dėl jo nepasisako. 


“Amerikos lietuvių brigados" ne- 
pasisekimo  klausimu—autorius re- 
miasi Swarthouto ir Bielskio versija. 
Jis rašo, kad plk. Gedgaudas Pary- 
žiuje “paskyrė amerikietį plk. Swar- 
thoutą vykti Amerikon padėti Am. 
liet. brigadą suorganizuoti" (166). Iš 
tikrųjų Swarthout JAV kariuomenėje 
buvo majoru, Lietuvos kariuomenėn 
pasisiūlydamas, priimtas pulkininko, 
vėliau brigados generolo laipsniu. Lie- 
tuvos Laisvės Sargų kpt. Dr. Julius 
Bielskį autorius tituluoja Am. liet. 
brigados “generaliniu inspektorium" 
(196). Pagal dr. A. Senn dėsto- 
mą dr. Bielskio versiją, Voldemaras 
—užs. reik. ministeris Voldemaras- 
norėjęs gauti karių iš svetur, bet no- 
rėjo /uos išbarstyti tarp “egzistuojan- 
čių karinių dalinių", o Bielskis norė- 
jęs atskiro amerikiečių dalinio. “Nors 
Lietuvos kariniai vadovai, tokie kaip 
Žukauskas ir Liatukas, pritarė briga- 
dos idėjai, Voldemaro opozicija reiš- 
kė neperžengiamą barjerą. Su Lie- 
tuvos vyriausybės parama, sumany- 
mas atkelti brigadą galėjęs būti į- 
vykdytinas; be jos, projektas suby- 
rėjo" (197). ši versija nemini iškilu- 
sio karininkų kvalifikacijų klausimo. 
Kai kurie savanoriai nesutiko atsi- 
žadėti Lietuvos Laisvės Sargų or- 
ganizacijos suteiktų (civiliams) laips- 
psnių, o kai kurie pasiliko Lietuvoje 
tarnauti, pvz. vienas LLS organiza- 
torių “leit" Jonas K. Milius viršilos 
laipsniu. 

Autorius rašo, kad “Finansinės 
krizės sukeltas administracijos para- 
lyžius sukūrė naują prarają (abyss) 
tarp žmonių ir vyriausybės" 1919 m. 
gale (198) — taigi, kai partizanų 
masė padėjo vyriausybei ir kariuome- 
nei susidoroti su bermontininkais... 
Autorius tęsia, kad “gabūs lietuviai 
nesutiko eiti menkai apmokamon 
valdžios tarnybon, ir dėl to daugelis 
buvusių Rusijos valdininkų laikė pos- 
tus naujoje valdžioje, dar labiau at- 
stumdami gyventojų masę nuo Vy- 
riausybės" (198). Toksai ryškus per- 
dėjimas pagrįstas Brooklyno "Vieny- 
bės Lietuvninkų" 1929 m. sausio men. 
paskelbtais laiškais iš Lietuvos. 


1920 m. pradžioje Purickis iš 
Eerlyno rašė šauliui Bad Nauheime, 
kad kariuomenėje buvę nepasiten- 
kinimo dėl nesuteikimo kariams bal- 
savimo teisės būsimuose steigiamojo 
seimo rinkimuose. Reikalai ėjo blo- 
gyn vasario mėn,, “kai bolševikų 
agitacija laimėjo tarp nepatenkintų 
gyventojų sluogsnių... Gandai, kad 
gal bus įvesti balsavimo suvaržymai... 
dar daugiau nepasitenkinimo sukėlė" 


(199-200). šaltiniu nurodytas “Kurjer 
Polski". Na, bet ir Vac. Sidzikaus- 
kas vas. 23 rašęs šauliui Vokietijoje, 
kad “Eendrai imant, revoliucinė 
dvasia auga Lietuvoje, ir žmonės 
ten atvirai kalba ir laukia revoliuci- 
jos" (200). 


Taip nuteikęs skaitytoją, autorius 
nauju paragrafu pradeda žinią apie 
karinį sukilimą vasario 22. Esą, “ke- 
li valdžios pastatai buvo artilerijos 
ugnimi apšaudyti, o kai kurie lie- 
tuviai karininkai suimti, betgi suki- 
limas buvo greitai numalšintas, dau- 
giausia Santarvės karininkams pa- 
dedant Kaune ir kitose Lietuvos da- 
lyse" (200). šaltiniai tokiai informa- 
cijai—-Brooklyno “Vienybė, lenkų 
"Monitor", Londono “Times ir tary- 
binis Šarmaitis. Vistik, nepaisant to- 
kių smarkių įvykių, “Vienintelė au- 
ka karininkų tarpe buvo amerikietis 
kpt. Samuel Harris, projektuojamos 
Am. liet. brigados narys, kuris buvo 
nukautas" (200). Kiti šaltiniai kalba 
apie leit Harrisą. 

Sukilimą greitai numalšinus, ka- 
rių gyvenimo sąlygos buvo pagerin- 
tos, suteikta teisė balsuoti ir nusta- 
tyti kanalai nusiskundimams priimti. 
Netrukus po to, kanadietis gen. Cro- 
zier "atsistatydino iš savo posto gen. 
štabe (on the General Staff) ir buvo 
pakeistas (replaced by) žŽžukausku, 
kuris dabar tapo štabo viršininku" 
(201). Išnašoj 15 rašoma: “Liatu- 
kas buvo formali gen. štabo galva, 
betgi atrodo, kad Crozier buvo tik- 
roji galybė.“ Jokio šaltinio tokiam 
teigimui nenurodoma. Kažkodėl lie- 
tuvių karininkų laipsniai apleidžiami, 

roziero ir Harriso bent po kartą 
minimi. Autorius tęsia, kad Lietu- 
vos kariuomenėje didėjo nepasiten- 
kinimas privilegijuota užsieniečių ka- 
rininkų padėtimi ir Crozier rezigna- 
vęs “del principo" (neįvardinto). Vė- 
liau jisai Anglijoje rėmė Lietuvos 
reikalą, ypač prieš lenkus. Laiške į 
Londono “"Times"'" Crozier rašė, kad 
britų ir prancūzų misijos Lietuvoje 
“seniai stengėsi grąžinti Žukauską 
malonėn, ir kad galop tas joms pa- 
vyko" (201). Išnašoj nurodoma į gen. 
Niesselio 1919 m. lapkr. 21 d. rapor- 
tą Prancūzijos K.A.M.-jai, bet ne 
sakoma, kas ten parašyta -— žymiai 
anksčiau nei aptariamas laikotarpis, 


Rašydamas apie Lietuvos laisvės 
paskolos vajų Amerikoje, autorius 
pastebi: “..ir nors pasitaikė apsivo- 
gimų (some embezzlement), vėliau 
buvo sakoma, kad “be amerikiečių 
pagalbos"... (207). šaltiniu nurodytas 
kan. F. Kemėšio straipsnis, Amerikos 
Lietuvių Kova", “Pirmasis Dešimt- 
metis", I, 61-62. Patikrinus: Kemėšis 
nerašo apie “apsivogimus" ryšium 
su tuo vajumi, o tik aptaria ameri- 
kiečių liet. bendrovių likimą: “Pra- 


žudė juos iniciatorių nesugel ėjimas 
ir neprityrimas, o kartais ir bloga 
valia." Neatitinką ir kitas Kemčšiui 
priskirtas autoriaus teigimas apie 
varžtus žemei pirktis Lietuvoje. 
Toliau dr. A. Senn rašo, jog 
"išvijus" Vokietijos įgaliotinį Zimmer- 
lę, lenkai ir bolševikai teigė, kad 
vokiečiai tebebuvo “piktieji genijai" 
Lietuvos vyriausybės užnugary. Au- 
torius tuos, teigimus šiais žodžiais 
paneigia: '"Tikrovėje, atrodo, kad da- 
bar, anglai visiškai pakeitė vokie- 
čius Lietuvoje, nors, dėl vidaus ne- 


tvarkos sąlygų, atrodo buvus žy- 
mios vokiečių veiklos" (210). To- 
kiam autoriaus teigimui pagrįsti 


išnašoj nurodoma į JAV komisionie- 
riaus John Gade 1920 m. kovo 16 d. 
pranešimą  Washingtonan. Kiek vė- 
liau cituojamas ir “Komuniste" 1920 
m. geg. 26 d. paskelbtas Lietuvos 
komunistų partijos pareiškimas, kad 
komunistai negali taikintis su Lie- 
tuvos anuometine vyriausybe, ka- 
dangi jos buržuaziniai vadai tebuvo 
britų "įrankiai" (214). 


Autorius teigia, kad komunistai 
boikotavo steigiamojo seimo rinki- 
mus, 0 išnašoj nurodo vėlesnį Kap- 
suko pasisakymą, kad tai buvusi 
klaida (215). Jei taip, tai kodėl stei- 
giamajam seime buvo du “meparti- 
niai", kurių faktinė partijinė pri- 
klausomybė buvo vieša paslaptis? 

Apie 1920 m. liepos mėn. įvy- 
kius autorius rašo: “Lenkų parti- 
zanai ir reguliari kariuomenė pasi- 
priešino lietuvių žygiui į Vilnių, ir 
to pasekmėje rusai pirmieji miestą 
okupavo, paimdami jį iš lenkų lie- 
pos 14. Lietuvių daliniai Vilniun at- 
vyko po kelių dienų vėliau“ (218). 
šaltiniai išnašoj nurodomi, betgi fak- 
tai netikri: ir rusai, ir lietuviai Vil- 
niun įžengė tą pačią liepos 15 d., 
tik rusai atvyko anksčiau. Be to, len- 
kų partizanai anuomet dar neveikė 
Vievio ruože. Kiek vėliau, skirsnį 
baigdamas, autorius teisingai pastebi: 
“Yra tiesa, kad lenkų laimėjimai prieš 
rusus 1920 m. rugpjūčio mėn., kaš- 
tavo lietuviams Vilnių, betgi veikiau- 
siai išgelbėjo jiems Lietuvą“ (220). 


Iš daugelio čia cituotų ištraukų 
aiškėja, kad kai kurie šaliiniai ne- 
teikia reikalingo tikrovės orumo ir 
kad ne visos autoriaus pasirinktos 
citatos buvo kruopščiai patikrintos, 
prieš suvedant jas veikalan ir ati- 
duodant spaudon. Tenka gailėtis, kad 
autorius nerado reikalo savo veikalą 
pateikti kritiškam specialistų pasi- 
skaitymui, nors ir įvade suminėtiems 
tauriems lietuviams, prieš skelbiant 
daugelį tendencingų teigimų, pusiau- 
tiesų ir nerimtų teigimų. Veikalas 
nuo to nukenčia ir prašosi pataiso- 
mas. 

Dr. K. R. Jurgėla 

KN ILOLS AK 
TARP SCHIZMOS 


šiais metais komunistinė Kinijos 
respublika užbaigė pirmąjį savo gy- 
vavimo dešimtmetį. Dešimt metų — 
palyginti trumpas laikas, bet Kinijos 
katalikams jie buvo kupini didžių, 
skaudžių ir kaskart vis baisėjančių 
pergyvenimų. Padėtis pastaruoju me- 
tu tiek pasunkėjo, kad kelių mėne- 
sių bėgyje popiežiai net tris kartus 
turėjo viešai pakelti balsą prieš ne- 
žmoniškas neteisybes, kurias turi iš- 
kęsti ji, dar jauna, Kristaus vynuogy- 
no dalis. 


Prieš komunistams užvaldant Ki- 
niją, katalikybė joje jau buvo pra- 
dėjus gražiai klestėti. Katalikų skai- 
čius, tiesa, nebuvo didelis, nesudarė 
nė vieno procento visų Kinijos gyven- 
tojų (oficiali Tikėjimo Platinimo Kon- 
gregacijos statistika 1947 m. duoda 
3.251.347 katalikus, vėliau jų skaičius 
bus peržengęs 3,5 milijonų), bet jų 
veikla turėjo nemažos reikšmės viso 
krašto gyvenime. Pekine, Tientsine 
ir Šanchajuje buvo po kat. univer- 
sitetą, visoje Kinijoje katalikai išlai- 
kė 156 gimnazijas, 445 vidurines mo- 
kyklas, 1559 pradžios mokyklas ir 
140 profesinių mokyklų. Katalikų mi- 
sijos aprūpino 216 ligoninių, 847 am- 
bulatorijas, 5 raupsuotųjų namus, 272 
našlaičių prieglaudas, turėjo savo 29 
spaustuves. Katalikai gyveno išsi- 
skaidę visose plačios Kinijos teritori- 
jos dalyse. Patogesniam tikinčių ap- 
rūpinimui ir Bažnyčios reikalų tvar- 
kymui Pijus XII 1946 m. įsteigė at- 
skirą Kinijos hierarchiją, padalinda- 
mas visą teritoriją į 20 arkivyskupi- 
jų ir 85 vyskupijas; vieną kiną 
vyskupą pakvietė į kardinolų kolegi- 
ją, visą eilę kitų. kinų paskyrė va- 
dovauti anoms vyskupijoms. Kaip vi- 
sur kitur misijose, taip ir Kinijoje 
buvo stengiamasi išauklėti pakanka- 
mą skaičių vietinių kunigų ir jiems 
pavesti tolimesnį savo krašto apaš- 
tolavimą.. Jau Pijus XI 1926 X 22 
Romoje savo rankomis pakonsekra- 
vo 6 kinus vyskupus, 0 prieš ko- 
munistų įsigalėjimą Kinijoje buvo 
jau 27 vietiniai vyskupai, 2.557 vieti- 
niai kunigai ir 5.112 kinų vienuo- 
lių seserų. Tap buvo pasodinta daug 
žadanti dieviškojo vynmedžio atžala, 
bet -netrukus užėjo 'didžiulė audra... 

ATALIKAI 
IR KANKINYSTĖS 


Kinijos raudonieji paėmę valdžią, 
jau patyrusių Rusijos draugų pamo- 
kyti, nepuolė tuojau pat griauti baž- 
nyčių ar persekioti kunigų. Žinoma, 
netrūko ir žiaurumų, ypač kol dar 
tebevyko karo veiksmai (1946-47 m. 
buvo nužudyta virš 100 kunigų, 
183 bažnyčios paverstos įstaigomis, 
123 teatrais bei kinais, 101 uždary- 
ta, 12 sudegintų), bet paskui beveik 
per visus 1950 metus buvo duota re- 
liatyvi laisvė. Internuncijus arkiv. A. 
Riberi galėjo išsilaikyti iki 1951 m., 
iki to pat laiko, kad ir visaip var- 
žomas, veikė Kinijos Katalikų Centri- 
nis Biuras šanchajuje, kuris, būda- 
mas Kinijos episkopato ir internun- 
cijaus žinioje, koordinavo katalikų 
veiklą. Iki 1951 m. veikė taip pat 
dalis katalikiškų mokyklų, dar buvo 
galima platinti katalikišką spaudą. 
Katalikų vadai, numatydami sunkius 
ateities bandymus, stengėsi stip- 
rinti tikinčiuosiuose tikėjimo dvasią 
ir joje veikiai paplito “Marijos Legi- 
jonas", kuris vėliau suvaidino didelę 
rolę katalikų pasipriešinimo prieš 
komunistų smurtą. 


Trijų autonomijų sąjūdis. Kad ko- 
munistų nusistatymai Kinijoje buvo 
tokie patys kaip ir Rusijoje ir kad 
pradinis susilaikymas nuo religijos 
persekiojimo buvo tik aplinkybių dik- 
tuojama taktika, paaiškėjo jau 1950 
m. rudenį. Viduje sustiprėjęs režimas 
pradėjo per spaudą, radiją, kiną, teat- 
rą ir visas kitas propagandos prie- 
mones pulti katalikų Bažnyčią, 
kaip didžiausią socialistinės Kinijos 
priešą. Laikraščiuose pasipylė straip- 
sniai prieš atskirus kunigus ir vys- 
kupus, prieš religines institucijas, 
prieš katalikų mokyklas ir ypač prieš 
“Marijos Legijoną". Neva liaudžiai 
reikalaujant buvo atimamos mokyk- 
los, draudžiamos pamaldos, uždarinė- 
jamos bažnyčios. Visa akcija buvo 
vaizduojama kaip “tėvynės  gy- 
nimas nuo Vakarų kolonialistų pasi- 
kėsinimų". 1951 m. šausio mėn.: bu- 
vo paskelbtas “Trijų autonomijų są- 
jūdis", kuriam pradžią davęs Kwang- 
yuen kaimo klebonas. kun. Wang: ir 
40 jo parapijiečių, išleidę tuo reika- 
lu manifestą. Kun. Wang vėliau tvir- 
tino, kad jis to manifesto mneparašęs, 


ir už tai buvo sušaudytas. Trijų au- 
tonomijų vardu buvo reikalaujama iš 
laisvinti Kinijos katalikus iš finan- 
sinės priklausomybės nuo užsienio, 
duoti jiems laisvę savistoviai valdy- 
tis, nepriklausant nuo užsieniečių Vy- 
skupų ir kunigų, ir išlaisvinti evan- 
gelijos skelbimą iš kapitalistinių in- 
teresų, atsižvelgiant į naujos Kinijos 
reikalavimus. Nesunku buvo įžvelgti, 
kač po sąjūdžio skraiste slėpėsi ko- 
munistų siekimas pavergti religiją sa- 
vo tikslams, kitaip sakant, įsteigti 
tautinę bažnyčią. Komunistams ne 
tiek rūpėjo Kinijos katalikų finansi- 
nė ir administratyvinė autonomija — 
nes jau nuo pat pirmos komunistų 
užvaldymo dienos nutrūko bet kokia 
finansinė parama iš užsienio, ir pati 
Bažnyčia siekė administracinio savi- 
stovumo, kinams dvasininkams pa- 
vesdama atsakingas vietas — kiek 
jų atskyrimas nuo visuotinės Bažny- 
čios kamieno, kad tokiu būdu leng- 
viau galėtų juos visai sunaikinti. Bet, 
kad ir kaip spaudžiami, beveik visi 
katalikai liko. ištkimi Kristui ir Jo 
Vietininkui Romoje, tik vienas kitas 


ir dvasiškių ir tikinčiųjų, pabūgęs 
grasinimų, pasidavė. Kinui jėzuitui 
T. Bedai Tsaing, “Auroros" uni- 


versiteto humanitarinių mokslų fa- 
kulteto dekanui ir Zikawei gimnazi- 
jos direktoriui, buvo pasiūlyta vado- 
vauti Kinijos Bažnyčios “Išsilaisvini- 
mui", bet jis atsisakė; už tai buvo 
suimtas ir po 3 mėnesių mirė kalė- 
jime. Prasidėjo užsieniečių kunigų ir 
vienuolių persekiojimas ir trėmimas 
iš Kinijos. Internuncijus arkiv. A. 
Riberi buvo suimtas 1951 m. birže- 
lio mėn. 28 d. ir tų pačių metų rug- 
sėjo mėn. 4 d. ištremtas. Iš 5.916 
užsieniečių kunigų ir vienuolių, 1949 
m. dirbusių Kinijoje, 1957 m. beliko 
18, ir tie patys beveik visi kalėjimuo- 
se. Visa katalikų vadovybė ir atsa- 
komybė užgulė ant kinų vyskupų 
ir kunigų pečių. Ir jie tai atliko su- 
maniai ir ryžtingai. Užsieniečiai ku- 
nigai, kurie dar turėjo progos būt 
jų veiklos liudininkais, pripažįsta jų 
drąsią laikyseną ir savitarpio susi- 
klausymą. Ypač iškeliama šancha- 
jaus vysk. Ignaco Kung figūra, ku- 
ris po internuncijaus ištrėmimo ir 
Katalikų Centrinio Biuro uždary- 
mo tapo tarsi dvasinė Kinijos kata- 
likų galva. Jo nuostabią veiklą pla- 
čiai aprašo Jean Lefeuvre, Les en- 
fants dans la ville, Paris 1957. Už- 
sieniečių misionierių ištrėmimas 
skaudžiai sukrėtė išorinę Kinijos ka- 
talikų organzaciją (daug vyskupijų 
liko be vyskupų ir parapijų be ku- 
nigų), bet katalikų vidinis nusistaty- 
mas žymiai sustiprėjo, ypač kai po- 
piežius Pijus XII išleido encikliką 
"Ad Sinarum Gentem" (1954.X 7), 
kuri išsklaidė kai kurių komunistams 
palankių katalikų abejojimus. 


Patriotinė Sąjunga. Komunistai, 
matydami katalikų tvirtą laikyseną 
ir Trijų autonomijų sąjūdžio nesek- 
mę, 1955 m. nusistatė katalikų at- 
sparumą palaužti iš vidaus. Prasidė- 
jo teroro aktai. 1955 m. rugsėjo mėn. 
8 d. suimtas šanchajaus vyskupas su 
21 kunigu ir 300 pasauliečių; 18 die- 
nų praėjus buvo įmesti į kalėjimą 
dar 17 kunigų, 38 klierikai, 5 vienuo- 
lės ir apie 600 pasauliečių. Panašus 
teroras ir suėmimai vyko ir kitose 
Kinijos vyskupijose. Suimtiems,ku- 
rių didžiausią dalį sudarė įtakingi ir 
aktyvūs katalikai, buvo pritaikytas 
liūdnai pagarsėjęs Kinijos komunis- 
tų "išradimas", vadinamasis “sme- 
genų plovimas“ — fizinė ir ypač 
dvasinė tortūra, kurios tikslas su- 
griauti bet kokį asmenybės pasireiš- 
kimą. 1956 m. pradžioje suėmimai 
lyg aprimo. Aukščiausiosios Kinijos 
Liaudies Tarybos IV sesijos posėdžių 
metu (1956 m. sausio mėn.) Kinijos 
ministrų tarybos generalinis sekreė- 
torius Si Ciong-su pasišaukė tary- 
bos dalyvių tarpe esančius 9 “katali- 
kus" ir pasiūlė jiems įsteigti Patrio- 
tinę Sąjungą, pažadėdamas jų darbui 
realią ir aktyvią valdžios paramą.At- 
sirado keli su komunistais “ka- 
talikai", kurie buvo įkinkyti į nau- 
josios saj-gos organizavimą. Per iš- 
tisus 4 mėnesius vyko didelė propa- 
ganda ir nuolatinis spaudimas į Baž- 
nyčios autoritetus (vyskupus ir vys- 
kupijų valdytojus), kad važiuotų į Pe- 
kiną, kur 1956 m. liepos mėnesį turė- 
jo įvykti Patriotų Sąjungos steigėjų 
suvažiavimas. Susirinko tik 36 as- 
mens iš 23 vysk-jų (visoje Kinijoje 
yra 139 bažnytinės administracijos 
vienetai), tarp kurių, sakoma, buvę 
ir 4 vyskupai. Toks menkas daly- 
vavimas komunistams nebuvo pakan- 
kamas ir todėl tuomet tebuvo suda- 
rytas būsimosios sajungos organiza- 
cinis komitetas. Jis turėjo įsteigti 
kiek galima daugiau lokalinių pat- 
riotinių sąjungų, kurių visuotiniu pa- 
geidavimu vėliau būtų sudaromi cen- 
triniai sajungos organai. Suradę ku- 
rioje vietovėje kelis komunistuojan- 
čius "katalikus" ir kokį apostatą ar 
“smegenų. plovimo" jau palaužtą 
kunigą, tuojau steigė patriotų Są- 
jungos skyrių, siuntė pritarimo tele- 
gramas organizaciniam komitetui į 
Pekiną ir reiškė padėką “mylimiau- 
siam ir gerbiamiausiam prezidentui 
Mao-Tse-Tungui". visur buvo pabrė- 
žiamas patriotizmas, skelbiama kova 
Kinijos. liaudies priešams, prie kurių, 
be abejo, buvo priskiriami visi į šią 
sąjungą nesirašą katalikai. Išplėtus 
tokių periferinių patriotinių sąjungų 
tinklą, buvo galima steigti ir patį 
„centrą. Tam tikslui 1957 m. birželio 
mėn. 19 d. buvo sušaukti į Pekiną 
240 delegatų; jų tarpe, kaip skelbia 
komunistai, buvę 11 vyskupų ir 72 


kunigai. Pirmoji, 27 dienas trukusi 
suvažiavimo darbų fazė liko apgaub- 
ta paslaptingos tylos, tiek laiko, ma- 
tyt, reikėjo palaužti paskutinei re- 
zistencijai tųjų, kuirems dar neužteko 
anksčiau pavartotos prievartos bei 
bauginimų. Antroji suvažiavimo fazė 
buvo vieša ir iškilminga, kuriai bai- 
gantis paskelbta sekanti “nepriklau- 
somumo deklaracija:' 

"Suvažiavimas yra įsitikinęs, kad 
tėvynės gerovė ir Bažnyčios ateitis 
reikalauja iš pagrindų pakeisti Kini- 
jos Bažnyčios kolonialistinę ir pusiau 
kolonialistinę formą, kurią įvedė im- 
perializmas senojoje Kinijoje. Ji turi 
būti autonominė ir nepriklausoma ir 
valdoma kinų dvasininkų bei ti- 
kinčiųjų. Kiek tai neprieštarauja tė- 
vynės interesams, jos nepriklausomy- 
bei ir garbei, reikia palaikyti su Šv. 
Sostu santykius grynai religinėje 
plotmėje ir klausyti popiežiaus tikė- 
jimo mokslo bei bažnytinių apeigų 
reikaluose. Bet reikia galutinai nu- 
traukti visus ekonominius ir politi- 
nius ryšius su Šv. Sostu ir pasiprie- 
šinti Vatikano sąmokslams, kuris, pa- 
naudodamas religiją, maišosi į mūsų 
krašto vidaus politiką, pažeidžia jo 
savistovumą ir kenkia mūsų teisė- 
tam, antiimperialistiniui ir patrioti- 
niui sąjūdžiui.“ 

Kas šią deklaracją iš tkrųjų 
parašė ir kas ją savo ranka pasira- 
šė, nežinia, kaip nežinia, kiek prie jos 
prisidėjo suvažiavime dalyvavę vys- 
kupai ir kunigai. Bet pažindami ko- 
munistų darbo metodus, galime bū- 
ti tikri, kad visa buvo paruošta ir 
suorkestruota pačios komunistų parti- 
jos. Tai patvirtina ir vienas Pekino 
suvažiavime dalyvavęs kunigas, ku- 
ris galėjo perduoti į Vakarus trum- 
pa žinutę: “Netikčkite nė vienu žo- 
džiuų, ką skelbia spauda apie suvažia- 
vimą'' o vienas vyskupas, taip pat 
suvažiavimo dalyvis, kitaip negalėda- 
mas rašyti, laiške pabrėžė: 'Vieny- 
bėje su Kristumi ir su Jo Vietinin- 
ku!" 

Pats deklaracijos tekstas, šalia 
neteisingo ir įžūlaus Vatikano apkal- 
tinimo, atrodo, stengiasi išsaugoti es- 
minę katalikų su šv. Sostu ir su po- 
piežium santykių dalį: “reikia palai- 
kyti su šv. Sostu santykius grynai 
religinėje plotmėje ir klausyti popie- 
žiaus tikėjimo mokslo bei bažnytinių 
apeigų reikaluose". Bet taip tik at- 
rodo, ncs faktai kalba ką kita. Gry- 
nai religinė drausmės priemonė, kaip 
ekskomunika už vyskupijos valdyto- 
jo pareigų ėjimą prieš popiežiaus no- 
rą, jiems yra “politinis persekiojimas, 
nieko bendra neturįs su religija", 
“politinė konspiracija", "klaidingas 
ir nepriimtinas įsakymas" ir todėl mi- 
nčtasis vyskupijos valdytojas vertas 
visokios paramos, nes“ jis drąsiai ryž- 
tasi eiti savo pareigas ir nekreipia 


dėmesio į Vatikano patvariymus". 
Kai Maldos Apaštalavimas kviečia 
pasaulio katalikus melstis už Kiniją, 
šaukiama: “Vatikano sąmokslas", 
kai vyskupas ar kunigas grynai re- 
liginiais sumetimais kam nors netei- 
kia sakramentų, kviečiamas pasiaiš- 
kintijti 2 18 viso to matyti, kad 
popiežiui palankūs žodžiai buvo tik 
tam įrašyti į deklaraciją, kad leng- 
viau galėtų suklaidinti mažiau ap- 
dairius katalikus. Tikrumoje komu- 
nistai steigdami Patriotinę Sąjungą 
siekė visiško Kinijos katalikų nuo Ro- 
mos atskyrimo ir po to jų galutinio 
sunaikinimo. Tai aiškiai pasako slap- 
tas dokumentas — aplinkraštis 1957 
m. vasario mėn. 12 d. išsiūntinėtas 
Kinijos komunistų partijos „nariams. 
Jame tarp kitko tvirtinama: “Kata- 
likų Bažnyčia, kuri tarnauja impe- 
rializmui, turės būti sunaikinta iki 
pat šaknų. Kas liečia protestantizmą, 
kuris leidžiasi suklaidinamas ir links- 
ta prie taikaus sugyvenimo politikos, 
užteks neleisti jam toliau plėstis, ir 
jis pats numirs savo natūralia mir- 
timi" (pilną šio aplinkraščio tekstą 
žr. “Agenzia Fides" prancūzų k. 1958 
P.p. 28 -29). Ir pats Kinijos Religijos 
reikalų departamento direktorius 
straipsnyje, kuris pasirodė kinų žur- 
nale “Filosofijos studijos", neslepia: 
“Komunistinėje. Kinijoje krikščio- 
nims tik laikinai leidžiama laikytis 
savo įstikinimų ir praktikuoti savo 
tikėjimą... Dievą negalima taip leng- 
vai sunaikinti ir nėra galimybės pri- 
versti žmones iš karto išsižadėti sa- 
vo tikėjimo... Turime teisės laukti iš 
tikinčiųjų pozityvaus bendradarbiavi- 
mo tautiniame ir socialistiniame liau- 
dics auklėjime"'. 

Liaudies “išrinkti? vyskupai. Vi- 
sokiausiais būdais stengdamiesi at- 
plėšti Kinijos katalikus nuo Romos 
ir juos pajungti savo partijos tiks- 
lams, Kinijos komunistai ėmėsi dar 
vienos priemonės, kurios platus: pa- 
vartojimas privalo ypačiai sudrums- 
ti Bažnyčios vidaus: gyvenimą..: Jų in- 
spiruotoji Patriotų sąjunga pradėjo 
skirti savo nuožiūra:naujus vyskupus. 
Jau 1955 m. buvo: paskirtas šancha- 
jaus vyskupijos valdytojas; vėliau 
buvo "išrinkti" vyskupai Cengtu, 
Kantano ir kai kurioms kitoms vys- 
kupijoms, kurių teisėti  ganytojai 
buvo ištremti arba įmesti į kalėji- 
mus. Norėdami šiuos neteisėtus žy- 
gius pilnai atbaigti, pradėjo ruošti 
naujų “vyskupų" konsekracijas. Taip, 
komunistų radijo pranešimu, 1958 
metais balandžio mėnesį 13 dieną 
Hankowo katedroje buvo pakonsek- 
ruoti vyskupais du kunigai pranciš- 
konai. Juos konsekravęs vyskupas Li 
Tao-nam jau anksčiau buvo verčia- 
mas atlikti konsekracijos apeigas, 
bet jis tuomet griežtai atsisakė, nes 
“nenorįs pražudyti savo sielą". Kas 


363 


VIZITAS PAS JAUNĄ DAILININKĄ 


Kanadon, ir 1952-57 tęsė studi- 


Biografija: 


Vytautas Remeika gimė 1930. 
IX. 2 Radviliškyje. Vidurinius 
mokslus ėjo Radviliškyje. 1947 
įstojo Taikomosios Dailės insti- 


tutan Freiburg i. Br. Vokieti- 
joje. Lankė iki 1950 (paišybą 
pas Kasiulį, Jonyną, Krivicką; 


keramiką pas Marčiulionienę ir 
Bakį). 1950 atvyko Montrealin, 


jas (tapybą ir paišybą) Ecole 

des Beaux-Arts. Dalyvavo lietu- 

vių ir Montrealio miesto ap- 
žvalginėse parodose. 

Tigos, gilios žiemos pėdsakų jau 
nebesimatė švento Lauryno upės pa- 
krantėse. Pro pradedančius lapoti 
medžius žėrėjo gegužio saulėje pla- 
tūs ir sraunūs vandenys. Ant akme- 


gali žinoti, kokius “smegenų plovi- 
mus" jis turėjo iškęst, kol pagaliau 
sutiko? Abu pranciškonai nebuvo po- 
piežiaus paskirti, kaip to reikalauja 
Bažnyčios teisė, bet Patriotinės Są- 
jungos iniciatyva “išrinkti". Sekan- 
čiais mėnesiais panašių “išrinkimų" 
ir konsekracijų buvo daugiau, taip 
kad šiuo metu neteisėtų vyskupų Ki- 
nijoje skaičius siektų apie 20. 


Nors šios žinios yra iš komunis- 
tinių šaltinių ir būtų neprotinga vi- 
sam kam be atodairos tikėti, tačiau 
„pats faktas, kad Kinijoje konsekruo- 
jami vyskupai be šv. Tėvo sutiki- 
mo, ir kitų šaltinių patvirtintas. 


Ar Kinijoje jau schizma? Susidaro 
skaudi ir apgailėtina situacija. Arba 
konsekruojantieji ir konsekruojamie- 
ji yra spaudžiami tokios prievartos, 
kad prieš savo norą turi atlikti ar 
prisiimti šias apeigas — tada jiems 
trūksta intencijos ir konsekracija sa- 
vyje neturi jokios galios; arba, kad 
ir nebūdami visai laisvi, sąmoningai 
atlieka tai, kas reikalaujama, nors ir 
neturi tam popiežiaus sutikimo — 
tada svarbiame punkte pažeidžiama 
„katalikų Bažnyčios tvarka, kėsina- 
masi prieš jos vienybę, ir dėl to jie 
tuo pačiu (ipso facto) užsitraukia 
ekskomuniką, ypatingiausiu būdu re- 
zervuotą Apaštalų Sostui, ir taip tam- 
pa išskirti iš katalikų Bažnyčios ben- 
druomenės. Kad ši bausmė turi ga- 
lios ir Kinijos atveju, aiškiai pabrė- 
že Pijus XII savo paskutinėje encik- 
likoje “Ad Apostolorum Principis" 
(1958. VI. 29). Normaliais laikais to- 
kie veiksmai būtų tikros schizmos 
reiškinys. Ar jau reikėtų manyti, kad 
ir Kinijos katalikai tapo schizmati- 
kais? Kinai, kurie gyvena laisva- 
me pasaulyje ir pažįsta savo krašto 
žmones, neigia, kad tai būtų tikros 

schizmos pradžia. Li Pa-shan, nese- 
niai spaudoje aprašęs Kinijos kata- 
likų  kenčiamus persekiojimus (“Stim- 
men der Zeit" Bd. 163 (1958-59), p. 
DD 29 Eu Mira e E Eensiero 
1959, p.p. 303 - 315) tvirtina, kad 
tiek vyskupai, kurie atliko konsekra- 
cijos apeigas, tiek leidę save konsek- 
ruoti kunigai yra nežmoniško spau- 
dimo, ilgalaikės politinės indoktrina- 
cijos (“smegenų plovimo") aukos. 
Todėl, jo manymų, negalima sakyti, 
kad jie būtų norėje ir siekę schizmos. 
Tačiau nėra abejonės, kad tokiose 
sąlygose schizmos pavojus daug di- 
desnis negu ligi šiol. 

Viskas priklausys nuo kunigų ir 
tikinčiųjų laikysenos. Jų padėtis la- 
bai sunki. Raudonoji valdžia Bažny- 
čios autoritetu telaiko Patriotinę Są- 
jungą. Katalikai, kurie nori likti iš- 
tikimi, turi eiti į katakombas ar už- 
sidaryti kiekvienas savo sąžinės gilu- 
moje, nes bažnyčioje juos pasitinka 
Dievo nepašauktas kunigas. Dėl išti- 
kimybės Kristaus Bažnyčiai jų laukia 
kalėjimai, koncentracijos stovyklos, 
politinio perauklėjimo mokyklos. Ki- 
nijos katalikas šiandie stovi prieš di- 
lemą: arba pasiduot schimai, arba 
eiti kankinio keliu. Kad daugelis pa- 
sirenka antrąjį kelią, rodo tos trum- 
pos žinutės, kurios išvengdamos kon- 
trolės gali pralįsti pro bambuko už- 
dangą. “Aš ir kiti kunigai, be jokios 
išimties — rašo iš Kantono — esa- 
me priversti, kai kurie grasomi gink- 
lu, dalyvauti “smegenų plovimo" kur- 
suose. Komunistai nori, kad išsižadė- 
tume Kristaus Vietininko, ir mus vi- 
sokiais būdais spaudžia. Bet dalykai 
nevyksta taip, kaip jie norėtų, nes 


„kiekvienas priešinasi visomis jėgo- 


mis". Kitame laiške rašo jau daug 
kartų tardytas, apkaltintas ir turbūt, 
neilgai laisve besidžiaugsiąs vysku- 


nų žaidė vaikai ir paukščiai, ir vien- 
plaukiai meškeriotojai žiūrėjo į plū- 
des. 

Toks kelias veda į Montrealio 
priemiestį Lachine, kur seni namai, 
apstoję kanalą ir uostą, aprūku- 
siais langais žiūri į praplaukiančius 
garlaivius, ant kranto išvilktas įvai- 
riaspalves jachtas, dažomas naujam 
sezonui, į senus indėnus, primerk- 
tom  bejausmėm akim  stebinčius 
naują pasaulį. Lachine kadaise buvo 
kailininkų sustojimo vieta, pionierių 
užbėga, viena pirmųjų vietų, kur 
europiečių naujakuriai pradėjo savo 
sunkią kelionę į šiaurės nepaliestą 
gamtą. 

Viename tų senųjų namų gy- 
vena jaunas lietuvis dailininkas, iš 
kurio ateljė mudu abu stebėjome 
milžiniškus medžius, tikriausiai, šla- 
mėjusius virš Jacgues Cartier ir jo 
bendrakeleivių galvų. 


pas: “Laukiu kitų, dar skaudesnių, 
dar įžūlesnių tardymų... Turiu tvir- 
tą norą likti ištikimas šv. Petro įpė- 
diniui, net jei reikėtų dėl to ir mir- 
ti, bet nedrįstu perdaug pasitikėti pa- 
čiu savimi. Melskitės, kad galėčiau 
iki galo ištverti katalikų tikėjime ir 
ištikimybėje Kristaus Vietininkui'. 
Ir vienas vokietis protestantas, ket- 
verius metus kalintas Kinijos kalėji- 
muose drauge su kinais katali- 
kais, stebisi jų tikėjimo gilumu ir prie 
jo prisirišimu: “Jie tuojau pat galė- 
tų pagerinti savo beviltišką padėtį, 
pareikšdami norą priklausyti patrio- 
tinei Bažnyčiai, bet lieka nepajudina- 
mi, nežiūrint visų bauginimų ir kan- 
kinimų"'. 

Katalikų Bažnyčios Kinijoje kan- 
čias, persekiojimus ir kėslus ją at- 
plėšti nuo Romos viešai iškėlė nau- 
jasis popiežius Jonas XXIII 1958 m. 
gruodžio mėn. 15 d. viešoje konsis- 
torijoje ir 1959 m. gegužės mėn. 17 
d., Sekminių šventėje, šv. Petro ba- 
zilikoje. Šių neteisybių akivaizdoje 
popiežius kalbėjo: Mūsų viltis tebū- 
na Tame, “kuris įsteigdamas Bažny- 
čią nenorėjo iš jos išskirti bandymus 
ir persekiojimus. Tekyla į Jį nesiliau- 
janti malda, prašanti  persekioja- 
miems broliams ištvermės ir tvirty- 
bės ir nelaimingiems persekiotojams 
šviesos, atleidimo ir atsivertimo, nes 
jie nežino, ką daro" (Osserv. Rom. 
Nr. 114 — 1959, V. 18 - 19). Gali- 
me būti tikri, Kad neįkainojami fi- 
zinių ir moralinių kančių turtai, au- 
kojami Dievui tyloje visoje plačioje 
Kinijoje, kalėjimuose, koncentracijos 
stovyklose ir perauklėjimo mokyklo- 
se, atėjus laikui, turės Kinijos atei- 
čiai lemiamą svorį, viršijantį visas 
tamsių dienų neištikimybės ir sil»ny- 
bes. 


R. P. 


Dailininkų kūriniai sutinka žiū- 
rovą parodose. Paveikslai nėra kny- 
gos, kurių didesni kiekiai gali pa- 
siekti žmones. Paveikslai yra viene- 
tai, dažnai privačių asmenų namuo- 
se, todėl dailininko kelias į viešu- 
mą yra komplikuotesnis ir reikalau- 
jąs ilgesnio laiko. Mes patys savų 
jaunųjų tapytojų, skulptorių ir gra- 
žikų vardų beveik nežinome, nebent 
netikėtai užtinkame svetimųjų spau- 
doje ir parodų recenzijose. Todėl 
mano kelionė pas Vytautą Remei- 
ką, kanadietiško pavasario rytą, tu- 
rėjo vieną tikslą — pristatyti jį sa- 
viesiems, pasakyti, kad tarp dau- 
gelio daugiau ar mažiau pažįstamų 
naujų tapytojų yra dar vienas jau- 
nas žmogus, ateinąs į mūsų dailės 
gyvenimą. 


Jo meniškasai kelias panašus į 
daugelio jo vienmečių — išaugintas 
savų dailininkų, jis turėjo rinktis 
asmenišką kelią tarp svetimo kraš- 
to ir tradicijos kūrėjų, jieškoti siu- 
žetų nebe jo žemės gamtovaizdžiuo- 
se ir veiduose, būti savotišku pio- 
nierium visiškai naujam pasaulyje. 
Naujam idėjiniam pasaulyje, nau- 
jam formalinių jieškojimų pasauly- 
je. 

Montrealyje, dviejų kultūrų 
mieste, prancūziškasai elementas te- 
bepalaiko, nors ir sporadišką, ryšį 
su nuolat gyvastingųu Paryžiumi ir 
Prancūzija, 0  angliškasai tebėra 
stipriai įtakojamas Didžiosios Brita- 
nijos konservatyvaus žvilgio. Tarp 
šių dviejų didžiųjų kultūrų ir me- 
niškųjų tradicijų yra dar keliasde- 
šimt kitų etninių grupių papildančios 
ir pasipildančios tendencijos, sutei- 
kiančios — jeigu ir netikra to Žo- 
džio prasme gyvą — bent įdomų 
kultūrinį foną. šitam fone ir lauki- 
nės šiaurės dar nevisai civilizuotoj 
paunksmėj bręsta šimtai įvairių 
tautų menininkų. 


Vytautas Remeika yra vienas 
jų. Kantriai ir rimtai jieškąs sa- 
vo pasisakymo ir braižo. Žiūrėda- 
mas į visą eilę jo tapybinių kompo- 
zicijų, bandau atrasti ryšį tarp gai- 
vališko šitos žemės pavasario, nu- 
degusių indėnų veidų prie geltonos 
smuklės sienų, tolumoj praplaukian- 
čių jūrlaivių ir senųjų klevų šven- 
to Lauryno pakraščiuose. Vytauto 
Remeikos tapyboje man pasirodė 
reikšmingas vienas bruožas — jo 
giedri paletė, spalvinga, subtili sa- 
vo niuansuose ir individuali savo 
traktavime. Romaniškasai  absoliu- 
tinės tapybos, akcentuojančios kolo- 
rito primatą, principas čia aiškus. 
Skoninga, užtikrinta, išjausta ir ap- 
galvota jo paveikslų visuma. Forma 
ir spalva išbalansuotos. Kompozicl- 
ja intuityviai atbaigta. Siužetai pa- 

imti iš mūsų jau matytos pavasa- 
rio panoramos: laivai, žemsemė, vai- 
kai senose gatvelėse, žmonės su uos- 
to fonais, kasdieniškos buities iš- 
karpos, drąsūs nature morte. Mo- 
kiniško netikrumo, kurio dar mato- 
si keliuose prieš ketverius metus 
tapytuose darbuose, nebėra visiškai 
paskutiniuose kūriniuose. Ir dar kar- 
tą: tikras savo pašaukimo pajuti- 
mas, žinančio savo kelią — rimtis. 
Nejauti čia netiktai — jauniems į- 
prasto — blaškymosi tarp įvairių 
stilių ir manierų, bet taip pat ir 
jokio pataikavimo eiliniam skoniui 
ar pasinešimo į madingus eksperi- 
mentus. Pastaruoju metu Montrea- 
lio dailės gyvenime pasireiškusios 
pseudoabstraktizmo ir “automatiz- 
mo" atstovų įtakos nesimato jokiam 
Remeikos paveiksle. Ir tai reikia lai- 
kyti labai geru ženklu, nes kiekvie- 
nas stilius turi subręsti viduj, be 
jokios išorinės mėgdžiojimo pastan- 
gos. Patys vėliausieji Remeikos kū- 
riniai jau kiek atsitolinę nuo kon- 
krečios realybės, bet ankstyvo pa- 
vasario keistos šviesos fone įsikirtę 
namų siluetai ir nuogų medžių ša- 
kos, yra išgyventa ir išjausta tik- 
rovė, ne formalinė kabalistika. Sun- 
kus žemsemės pavidalas tarp blyš- 
kaus dangaus ir tamsaus žalvario 
vandens, nešančio tiršto raudonumo 
buojas ir atspindinčio geležinės ma- 
šinos žiotis, perduoda beveik mistiš- 
ką laukinių vandenų ir civilizuoto 
pasaulio rendez-vous. Liekni dviejų 
vargingų berniukų pavidalai vidu- 


Vytautas Remeika 


dienio saulės nušviestoj gatvelėj, bz 
puikaus spalvinio sprendimo, per- 
duoda ir dailininko nemeluotą rū- 
pestį Žmogiškąja dalia. 

Mano kelionė į Lachine patvirti- 
no vieną paprastą, dažnai nepaste- 
bimą, tiesą: mūsų benamė lemtis 
nevien žudo, bet ir augina naujus 
kūrėjus. Ir kitą, nemažiau svarbią, 
tiesą: jauni menininkai, bręstą sve- 
timoj Žemėj, atranda savo kelią, tuo 
pačiu neatlaidžiu dėsningumu, kuris 
atskiria tikrąjį talentą nuo tariamo- 
jo. Ir dar daugiau: jaunųjų lietu- 
vių dailininkų tematiniam pasirin- 
kime ir jo įforminime (kaip kant- 


riai, ramiai ir rimtai jie tai atlie- 
ka) matosi mūsų žemės žmogaus 
(pradedant čČiurlioniu ir baigiant 


Galdiku, Vizgirda, Valeška ir pačiais 
jaunaisiais, kaip mūsų minimas, Vy- 
tautas Remeika) struktūra ir santy- 
kis su vaizduojamaisiais objektais — 
tikra žemdirbio vaikų atsineštoji do- 
vana, gimusi iš meilės ir gilaus pri- 
sirišimo — troškimas atspėti už į- 
vairiausių žmonių ir šalių veidų jų 
sielą. 

Henrikas Nagys 


ATSIŲSTA PAMINETI LEIDINYS 
Art Gallery of “čiurlionis". Duo- 
damas Čiurlionio Meno Galerijos čČi- 
kagoje vaizdas. 36 p. didelio forma- 
to. Leidinys gausiai iliustruotas pa- 
veikslų ir su Galerija susijusių iš- 
kilmių nuotraukomis. Išleido Lithua- 
nian American Art Club. 

VENTMAJS 


ATSKIRŲ KOLONIJŲ VAIDMUO BENDRAJAME BARE 


(Vietoj korespondencijos iš Bostono) 


Kova už lietuvybę vyksta įvairiuo- 
se lygiuose. Pirmoji šios kovos arena 
yra šeima. Joj yra lemiama, ar jau- 
noji karta išauga tėvų kovos tęse- 
ja ar nuo jos nusisuka. Jei vaikai 
išauga ne tokie, kokių tėvai nori, 
tenka tik save pačius kaltinti. Vai- 
kai nėra kalti, bet tevai yra kalti 
už savo vaikus. Neteisu savo kaltę 
dangstyti "aplinkybėmis". šeima yra 
pagrindinė aplinka, kurioj vaikas 
bręsta. Jei šeimoj yra lietuviška dva- 
sia, tos dvasios išauga ir vaikai. Tik 
labai jau negabus vaikas nepajėgia 
dviejų kalbų išmokti. Jei kieno vai- 
kai nėra psichiškai atsilikę ir ap- 
skritai yra normalių gabumų, tėra 
tevų kaltė, kad vaikai jų kalbos ne- 
beišmoksta ir jos nebevartoja. Taip 
atsitinka tik tose šeimose, kur patys 
tevai yra apkiautę ar ištižę. Kur 
tėvai turi kantrybės rūpintis, kad 
namuose ir savo tarpe vaikai kalbė- 
tų jų kalba, ten nėra reikalo nuo 
savęs kaltę versti "aplinkybėms". Ap- 
linkybės visiems tos pačios, Jei vie- 
nų vaikai įjugdomi į lietuvybę, o kitų 
ne, tai tik dėl to, kad vienose šei- 
mose buvo rūpinamasi vaikų lietu- 
viškuoju auklėjimu, o kitose nebuvo. 

Šeimai tenka pagrindinis vaidmuo. 
Bet nė šeima nera visagalė. Tėvai 
gali atsakyti už vaiką tik tol, kol 
jis yra vaikas. Vaikystėj įdiegtas 
lietuviškas nusiteikimas gali išsi- 
skleisti sąmoningų nusistatymu tik 
į svetimą aplinką, o savą bendruo- 
menę. Niekas izoliuotai negali lietu- 
vybės išlaikyti, reikia jai išskleisti 
atitinkamos bendruomenės. Tokią 
bendruomenę sudaro visos lietuviško- 
sios organizacijos. Visos jos yra pras- 
mingos tiek, kiek jos gyvai vykdo 
savo uždavinius. Turime pakankamai 
organizacijų. Kitas yra klausimas, 
ar visos jų iš tiesų yra gyvos. Jų 
tarpe yra ir tokių, kurios iš tiesų 
tik vegetuoja. Tokios organizacijos 
virsta žaizda lietuviškajame organiz- 
me: atitinkami uždaviniai, pasiimti 
tos ar kitos organizacijos, lieka ne- 
vykdomi. Todėl yra visiems lygiai 
svarbu, kad visos mūsų organizacijos 
būtų gyvos. 

šalia šeimos ir organizacijų, tenka 
kelti ir atskirų kolonijų vaidmenį lie- 
tuviškajame bare. Labai svarbu, ko- 
kia dvasia įsigali kurioj kolonijoj. 
Nuo to priklauso ir tai, kaip anie 
veiksniai savo uždavinius sėkmingai 


vykdo. Jei kurioj kolonijoj įsimeta 
"nuovargio" (abejingumo, apkiauti- 
mo ir ištižimo) epidemija, nei at- 


skiros šeimos, nei atskiros organi- 
zacijos negali pajėgti savo lietuviš- 
kųjų uždavinių atlikti. Jų pastangos 
lieka partizaniškos ir tuo pačiu ma- 
žai sėkmingos. Priešingai jei kurioj 
kolonijoj vyrauja sveika lietuviška 
nuotaika, tose pačiose “aplinkybėse"' 
daug pasiekiama. Žinome, pavyzdžiui, 
kiek Kanados Hamiltono apylinkė 
daug reiškia lietuvybės bare. Jei vi- 
sose kolonijose būtų lygiai uoliai at- 
siliepiama lietuviškajai spaudai ir ki- 
tiems rūpesčiams, daug dalykų iš 
sumanymų būtų paverčiami konkre- 
čiais darbais. 

Šį kartą noriu mesti akį į savo ko- 
loniją —Bostoną. Tai viena iš pačių 
mažųjų kolonijų, imant naujuosius a- 
teivius. šių pastarųjų Bostone tėra 
apie 150 šeimų. Kaip ši kolonija vyk- 
do savo lietuviškuosius uždavinius ? 

Pirmiausia — lietuviškasis auklėji- 
mas. Bostono šeštadieninė lituanisti- 
nė mokykla veikia 10 metų, viduti- 
niškai turėdama 150 mokinių. Daug 
kur tebeveikia šeštadieninės mo- 
kyklos, tik labai mažai kur jos bėra 
tokios, kokios buvo sukurtos. Bostono 
šeštadieninė mokykla ligšiol tebėra 
12 metų kurso mokykla, atseit drau- 
ge ne tik pradžios, bet ir augštes- 
nioji lituanistinė mokykla. Visame 
Atlanto pakraštyje tokia mokykla 
yra išlaikyta tik Bostone. N edaug 
tokių mokyklų yra ir kitur, tik Či- 
kagoj ir Clevelande. Čikagos augštes- 
nioji lituanistinė mokykla yra ge- 
Tiausiai žinoma iš spaudos. Ji stipriai 
tigūravo ir pernai metų Kultūros 
Fondo 1000 dolerių premijai gauti 
kandidatų tarpe. Bet ar negausios 
Botono kolonijos šeštadieninė litua- 
nistinė mokykla mažai verta dčme- 
sio ? Nei Detroitas, nei Los Angeles 
nei New Yorkas, nei Philadelphia ne- 
beturi (ar nė neturėjo) pilnos 12 me- 


tų  šeštadieninės mokyklos, nors tos 
kolonijos yra nepalyginamai didesnės 
už Bostoną. Kas įgalino Bostoną lig- 
šiol išlaikyti tokią mokyklą? Iš vie- 
nos pusės tai, kad ši kolonija klebonu 
turi šviesios dvasios ir lietuviškos 
širdies kunigą prel. Pr. Virmauskį. 
Iš antros pusės tai, kad patys tėvai 
parodė suprantą mokyklos svarbą. 
Gal ir Bostone būtų buvę nusmukia. 
ligi 8 metų kurso ar dar žemiau, 
jei nebūtų buvę beveik visą laiką 
turėta rūpestingo tėvų komiteto. Te- 
vų susirinkimai ir čia, kaip visur, 
negausūs, 20-30 žmonių. Bet tie žmo- 
nės, kurie į tėvų komitetą įeina, 
pareigas sąžiningai atlieka. O šiose 
pareigose darbo yra daugiau kiek- 
vienam komiteto nariui negu keliose 
organizacijose pirmininkauti. St. 
Vaitkevičius, P.Žičkus, inž. V.Kubi- 
Kas, inž. Z. Gavelis, J. Venckus yra 
Ha vyrai, kurie su savo talkininkais 
svielkė tėvus išlaikyti šeštadieninei 
1: metų kurso mokyklai. Jie pajėgė 
rasti sprendimą ir finansiniam mo- 
kyklos išlaikymui: nuo šeimos, lei- 
džiančios vaikus į mokyklą, moka- 
ma metams 28 doleriai. Iš to mo- 
kesčio pajėgiama mokytojams mokė- 
ti už dieną 8 dol. (anksčiau ilgą lai- 
ką buvo mokama 5 dol). Kiek 
trūksta Iešų nuo tėvų mokesčio, su- 
renkama (600 dol.) per mokyklos 
vakarienę, gausiai lankomą visos vi- 
suomenės. Mažoj kolonijoj nėra leng- 
va su mokytojais. Bet visą laiką tam 
darbui atsirado žmonių jų tarpe ir 
iš pačios mokyklos abiturientų. Mo- 
kyklos vadovavimo naštą nešė VI. 
Kulbokas, K. Mockus, J. Vaičaitis ir 
O. Girniuvienė. Ar tai, ką ištesi Bos- 
tonas, negali ištesėti gausingesnės ko 
lonijos? Los Angeles, Detroite ar 
New Yorke žmonės nėra mažiau pa- 
jėgūs, priešingai, ten uždarbiai yra 
didesni. 


šalia mokyklos minėtinos ir kitos 
pastovios Bostono lietuvių institucijos. 
Aleksandra ir Antanas Gustaičiai pa- 
stoviai išlaiko dramos mėgėjų kolek- 
tyvą, kuris kasmet parengia spektak- 
lį. Be Bostono, su spektakliu išvyks- 
tama gastrolėms ir į kitas kolonijas 
(pernai net į tolimąją Čikagą). Cho- 
rų Bostonas turi du: J. Kačinsko ve- 
damą parapijos chorą ir J. Gaidelio 
vyrų chorą (pastarasis šiais metais 
persiformavo į atskirą meno ansamb- 
lį.). Kasmet surengiami keli kon- 
certai su vietinėmis ir kviestinėmis 
pajėgomis. Kai Pasaulio lietuvių sei- 
me buvo pabūgta, ar pakaks publi- 
kos simfoninei muzikai, tai už kele- 
to mėnesių mažutė Bostono lietuvių 
kolonija klausėsi lietuvių kompozito- 
rių simfoninės muzikos Bostono uni- 
versiteto koncerte (viena šio koncer- 
to dalis, diriguojama J. Kačinsko, 
buvo skirta lietuvių muzikai.) San- 


tariečiai studentai kasmet pasirū- 
pina dailės parodos Bostone suorga- 
nizavimu. Pagrįstai Bostono ir apy- 
linkės lietuviai gali didžiuotis savo 
radijo valanda, pavadinta Laisvės 
Varpu. P. Viščinio vadovaujama ši 
radijo programa iš pusvalandžio iš- 
augo į valandą. Be kultūringai at- 
rinktos muzikinės programos, per šią 
valandą skiriama laiko rašytojų kū- 
rybai, o taip pat paties vedėjo ar jo 
kviestų svečių žodžiui aktualiaisiais 
kultūriniais klausimais. Mažutėj Bos- 
tono kolonijėlėj turima nemažiau kaip 
kitose didelėse kolonijose. La to, 
šioj kolonijoj yra ir Lietuvių En- 
ciklopeėdijos leidykla. 

Atskirai minėtinas kultūros klubas 
(iš pradžių veikęs rašytojų klubo 
vardu). Tai įdomus bandymas susi- 
telkti į organizaciją be “organizaci- 
nių varžtų". Nuo pat įsisteigimo 
(8 ar 9 metus), išskyrus vasa- 
rą, kiekvieno mėnesio ketvirtą šeš- 
tadienį sueinama susirinkimui. Ne- 
daug tėra organizacijų, kurios būtų 
taip uolios. Vietoj organizacinės 
drausmės į susirinkimus žmones su- 
kviečia asmeninis interesas. Oficia- 
laus narių sąrašo nėra, klubas at- 
viras visiems, kurie domisi to ar kito 
jo susirinkimo programa. Niekam nė- 
ra pareigos klube dalyvauti, bet vi- 
sada vidutiniškai susirenka apie 50 
asmenų. Nėra nario mokesčio bet 
mokama po 51.00 atsilankius į su- 
sirinkimą padengti švečių prelegen- 
tų kelionei, kavutės ir kitoms išlai- 
doms. Pavyzdžiui pernai klube 
svečiais buvo muzikas V. Marijošius 
(iš New Britain), poetas A. Nyka- 
Niliūnas (iš Baltimorės), istorikas 
V. Trumpa (iš Vašingtono) ir psi- 
chologas dr. V. Vygantas (iš New 
Yorko). Dalis svečių atvyko savo 
lėšomis. Visais atvejais iš kitur at- 
vykę prelegentai sutraukė daugiau 
žmonių negu vietiniai. Eilėj klubo 
susirinkimų gausiai dalyvavo ir jau- 
nimo, visų pirma tuose susirinkimuo- 
se, kuriuose svečiais buvo jaunesnės 
kartos atstovai (V. Kavolis, dr. V. 
Vygantas). Politinių temų nesiren- 
kama. Klube dalyvauja įvairių pa- 
žiūrų Žmonės. 

Ir kitose kolonijose buvo bandymų 
panašiai sutelkti vietos šviesesnius 
žmones. Tačiau šiandien, berods, to- 
kio pobūdžio klubas veikia tik Bosto- 
ne 17 Detroite (įkurta dar prieš nau- 
jųjų ateivių atvykimą). Los Ange- 
les turi “cenzuotą"" klubą, kurio na- 
riais tampama tik specialiu debiutu 
įrodžius “dailiesiems menams" pr1- 
klausomybę. Čikagos amerikiečių lie- 
tuvių menininkų klubas taip pat yra 
“profesinis, ne visiems atviras. Ne- 
siimu neigiamai vertinti tokio uždaro 
profesinio susitelkimo. Tačiau iš Bos- 
tono patirties atrodo, kad pozityvų 


vaidmenį galėtų vaidinti ir tokie at- 
viri klubai kaip bostoniškis kultūros 
klubas. Pirma, reguliarus lankyma- 
sis į paskaitas kultūriniais klausi- 
mais savaime žadina kultūrinį inte- 
resą. Kviečiantis prelegentus iš ki- 
tur, palaikomi ryšiai su kitų kolo- 
nijų šviesuomene. Esant gyvesniam 
kultūriniam interesui, mažiau skęs- 
tama į balius ar kortas (Bostone 
žalinga aistia, atitraukianti žmonos 
iš visuomenės, greičiau yra meške- 
riojimas). Antra, reguliariai susitin- 
kant bendrų kultūrinių klausimų 
svarstyme, arčiau susigyvenama, dau- 
giau savitarpio pagarbos įsigyjama. 
Eostono kolonijoj iš tiesų niekada 
nėra buvę partinių ar kitų rietenų. 
Norzs jokiu būdu bostoniečiai nėra 
uniformiški, savitarpio santykiai yra 
geri, jų nepajėgia sudrumsti nė “vir- 
šūnėse“ sukylančios audros. Iš dalies 
tai yra ir kultūros klubo teigiama 
įtaka. Trečia, kultūros klubas palaiko 
dėmesį ir kitiems vietos kolonijos rei- 
kalams. Klubo nariai dirba įvairiose 
organizacijose. Klube kilo iniciatyva 
prie šeštadieninės mokyklos suorga- 
nizuoti knygynėlį (tai jau atlikta). 

Baigiu apie Bostoną. Neužmerkiu 
akių, kad ir mano kolonijoj yra daug 
to paties lietuvybei abejingumo bei 
kada iš antros pusės yra ir daug 
pozityvas kultūrinio darbo, abejin- 
gieji yra visą laiką jo žadinami. Jei 
visur būtų bent tiek parodoma lie- 
tuviško jautrumo, kiek Bostone, ben- 
drasis lietuvybės baras daug gyvesnis 
būtų. Ir būtent: visos kolonijos turi 
save matuoti su kitomis ne abstrak- 
čiai, 0 pagal savo gausumą. čika- 
gai, Los Angeles, Detroitui ar New 


Yorkui nepakanka tiek teturčti, kiek 
Bostonas turi. Iš “provincijos? žiū- 
rint atrodo, kad didžiųjų centrų švie- 
sa yra per silpna. Pavyzdžiui, New 
Yorke rašytojų draugijos premijos 
teikimo iškilmėsna buvę susirinkę li- 
gi 50 žmonių su visais rengėjais! Jei 
tokios iškilmės būtų buvusios patikė- 
tos kuriai mažesnei vietovei, tikrai 
būtų buvę galima sutelkti bent ligi 
150 žmonių. Arba vėl: Los Angeles 
augštesnioji mokykla likvidavosi iš- 
leidusi tik 4 abiturientus. Tuo tarpu 
Bostone tik šiais metais abiturientų 
(12 metų kurso) išleista 11. Beje, 
ne vienas iš abiejų dienraščių nerado 
reikalo paminėti Bostono mokyklos 
nei dešimtmečio, nei 10 pilnų abi- 
turientų laidos. Kam domėtis atšiau- 
tia “provincija?! Bet kai didieji 
centrai mažai beduoda pavyzdžio, 
verta yra pasidomėti ir provincija. 
Kas galima vienur, tas galima visur. 
Ar, pavyzdžiui, rinktinių pajėgų Va- 
šingtono kolonija neturi rausti lig- 
šiol neturėdama nei savos šeštadie- 
nio mokyklos, nei LB apylinkės? 
Vargiai kurioj kitoj kolonijoj yra 
tiek gausiai susitelkę elito, kiek Va- 
šingtone. Bet šiai kolonijai būdingas 
ne veiklumas, o “nuosaikumas"'. Ne- 
atsitiktinai rūpestis dėl mūsų kul- 
tūrinio lygio kilo Bostone. Yra ir kitų 
kolonijų, kur panašiai būtų galima 
sakyti: pasitempkite, pasižvalgę po 
kaimynus! Daugiau ambicijos suda- 
ryti kolonijai garbingą vardą! Dau- 
giau įsipareigojimo imtis atsakomy- 
bės už savo artimąją bendruomene! 
Kur neatsidedama pozityviai veik- 
lai, ten laiką suėda dekaden:inės 
pramogos. 
J.A. 


BENDRUOMENĖ PASISAKO 


JAV Lietuvių Bendruomėnės apy- 
linkių bci apygardų atstovų ir centri- 
nių organų visuotinis suvažiavimas, 
įvykęs 1959 m. rugsėjo 5-6 dienomis 
Detroite, išklausęs pranešimų ir da- 
lyvių pasisakymų įvairiais bendruo- 
meninės veiklos klausimais, priėmė 
eilę rezoliucijų. 

1. Lietuvių Bendruomenė, būdama 
prigimtinė institucija, demokratiniais 
pagrindais tejungia visus lietuvius ir 
jų organizacijas bendriesiems tauti- 
niams tikslams siekti. 


2. Tegul visos Lietuvių Bendruome- 
nės institucijos ko aktyviausiai siekia 
lietuvybės ugdymo tikslų. Ypatingą 
dėmesį teskiria toms Lietuvos lais- 
vinimo, kultūrinės ir socialinės vei- 
klos sritims, kuriomis šiuo metu nie- 
kas nesirūpina arba nepatenkinamai 
rūpinasi. Tebus ateinama į talką 
visoms lietuvių institucijoms, kurios 


vaisingai dirba reikšmingus darbus 
lietuvių tautos gyvybei ir klestėjimui. 

3. Gyvybingai būtinas Lietuvos lais- 
vinimo veiksnių planų ir darbų deri- 
nimas. LB Centro Valdyba, susitarusi 
su PLB Valdyba, tesiima visų įmai 
nomų žygių bei pastangų tų veiksnių 
veiklos darnai įgyvendinti. 

4. JAV Lietuvių Eendruomenės Ta- 
ryba teatkreips dėmesį į suvažiavimo 
dalyvių pareikštus pageidavimus JAV 
LB Tarybos rinkimų tvarkos keitimo 
klausimu ir tepadarys savo nutarimų. 


5. LB Centro Valdyba, apygardos 
ir apylinkės, tegul jieąškos ryšių su 
čia gimusių - augusių lietuvių organi- 
zacijomis lietuvybės ugdymui ir tau- 
tinei veiklai svarstyti bei vykdyti. 

6. Didžiausios reikšmės turi kiek- 
vieno lietuvio mokamas nuolatinis 
tautinio solidarumo įnašas kaip Lie- 

tuvių Bendruomenės plėtimo, tauti- 
nės vienybės ugdymo ir lėšų telkimo 
veiksnys. Todėl visi Bendruomenės 
veikėjai, 0 ypačiai apylinkių val- 
dybos į šią reikšmingą darbo sritį 
tegul atkreipia ypatingą dėmesį ir 
tesutelkia visą organizacinį patyri- 
mą tautinio solidarumo įnašams iš- 
rinkti. 

7. Lėšų trūkumas lėtina ir stabdo 
LB Centro Valdybos centrinių orga- 
nų, apygardų ir aplinkių darbo pla- 
nų vykdymą, Centro Valdyba, nau- 
dodamosi suvažiavimo pranešėjų ir 
dalyvių duotais patarimais, tejieško 
šaltinių ir kelių papildomoms paja- 
moms telkti. 

8. LB Centro Valdyba iki 1959 m. 
lapkričio 1 d. tesudaro JAV LE 
Ekonominę Tarybą ir tepaveda jai, 
išstudijavus padėtį, iki 1959 m. pa- 
baigos paruošti įgyvendinamus pla- 
nus Bendruomenės papildomoms pa- 
jamoms organizuoti. 

9. LB apylinkės, rinkdamos tauti- 
nio solidarumo įnašus, tekviečia visus 
lietuvius mokėti daugiau negu nu- 
statytą tautinio solidarumo įnašo 
dviejų dol. minimumą. Sumokėju- 
siųjų pavardės ir įnašo dydis tebus 
skelbiami lietuvių spaudoje. 

10. LB Centro Valdyba spalio mė- 
nesį, tepaskelbia Lietuvių Bendruo- 
menės lėšų telkimo mėnesiu. 

11 Lituanistinėms mokykloms lie- 
tuvybės ugdymo srity pripažintina 
išskirtinė reikšmė. Pritartina Lie- 
tuvių Bendruomenės sėkmingai pra- 
dėtiems ir vykdomiems švietimo dar- 
bams. Visi Bendruomenės organai te- 
padeda lituanistinėms mokykloms iš- 
silaikyti, augti ir stiprėti. 

12. JAV LB Kūlturos fondas teda- 
ro žygių suvažiavime iškeltai ir pri- 
tartai kultūros kooperatyvo idėjai re- 
alizuoti. 

13. Suvažiavimas pritaria Spaudos 
Dienos idėjai, pripažįsta jos išskirtinę 
reikšmę tautinei sąmonei išlaikyti, 
kūrybinėms nuotaikoms kelti ir kovos 
už laisvę Žygiams paremti. Bendruo- 
menės organai tegul deda pastangų 
ją įgyvendinti, naudodami visas įma- 
nomas propagandos priemones ir pla- 
tinimo galimybes. 

14. Išeivijos buičiai ir laisvės kovai 
reikšmingos įtakos turėtų deramas 
mūsų kultūros ir jos kūrėjų pristaty- 
mas laisvojo pasaulio šviesuomenei. 
Bendruomenė jieškos priemonių ir 
galimybių supažindinti svetimuosius 
su iškiliaisiais mūsų mokslo ir meno 
laimėjimais. 

15. Bendruomenė kreips ypatingą 
dėmesį į neorganizuotą jaunimą, ska- 
tindama jį jungtis į veikiančias jau- 
nimo organizacijas, sudarydama jam 
sąlygas ugdyti lietuviškumą. Organi- 
zuos jaunimo tautinio meno ansamb- 
lius. 

Skleis Bendruomėnes idėją ir min- 
tį jaunimo tarpe, eidama 'į jaunimą 
per jaunimą". 

Rems, ugdys ir glaudžiai bendra- 
darbiaus su veikiančiomis jaunimo ir 
sporto organizacijomis, kreipdama dė- 
mesį į jų veiklą, suvažiavimus ir 
stovyklas. 

Rems jaunimui skiriamą lietuvišką 
spaudą ir Lietuvių Studentų Sąjun- 
gos leidžiamą žurnalą “Lituanus"'. 

Prašys tėvus ir visus lietuvius su- 
pažindinti jaunimą su Lietuvių Ben- 
druomenės idėja ir remti jaunimo 
veiklą. 

16. Pripažindami pranešime 
sisakymuose siūlytų tradicijų 
mę Bendruomėnės gyvenime, 
ruomenės organai tesiima 
tyvos joms įgyvendinti. 

ATSIŲSTA PAMINETI 


ANTANAS MACEINA, DIDŽIOJI 
PADĖJĖJA. šv. Mergelės Marijos bū- 
ties ir veiklos apmąstymas. Išleido 
prel. Pr. M. Juras. Putnam, Conn. 
1958 m., 234 psl. Kaina $3.00. 


PRANAS NAUJOKAITIS, UPE- 
LIAI NEGRĮŽTA Į KALNUS. Išleido 
Lietuviškos Knygos Klubas, Chicago, 
1959. 510 psl. Kaina 55.00. 

SIMAS MIGLINAS, LIETUVA SO- 
VIETINĖS AGRESIJOS DOKUMEN- 
TUOSE. Išleido Tremtis, Memmingen, 
86 psl. 

Tautos Praeitis. Istorijos ir greti- 
mųjų sričių neperiodinis žurnalas. To- 
mas I. Knyga I. Redaktorius č. Grin- 
cevičius. Chicago, 1959 m., 164 psl. 
Kaina $3.00. 

POPIEžIAUS LEONO XIII enci- 
klika HUMANUM GENUS (apie ma- 
sonus). Išvertė KAS. išleido K.A. 
S. spaudė “Draugo" spaustuvė Cika- 
goje 1959 m. 

ISTORINĖS LIETUVOS ALBU- 
MAS. Redaktorius: A. Vilainis-šid- 
lauskas. Išleido Nemunas. Chicago, 
1959. 268 p. 

A. RINKŪNAS: KREGŽDUTĖ II 
dalis, trečioji laida. Skaitymai, ap- 
linkos ir tėviškės pažinimas. Išlei- 
do Spaudos b-vė “Žiburiai". Toron- 
to, 1959. 195 p. 

Estanislao  Gastautas: ANTOLO- 
GIA BIOGRAFICA DEL ARTE LI- 
TUANA. Editorial Bedout. Medelin, 
Columbia. 1959. 246 p. 

NEUES TESTAMENT Išvertė Ot- 
to Karrer Išleido Ars sacra-Jo- 
seph Mueller. Muenchens 1959 m., 
820 p. Gražiai įrištas. 

Tėvynės Sargas. 1959 m. 1(16) nr. 
104 psl. Redaguoja — Dr. V. Litas, 
P. Maldeikis ir Kan. V. Zakarauskas. 

Sportas Dvimėnesinis šiaurės AĄ- 
merikos laikraštis. Nr. 1 - birželio 


mėn. Nr. - 2 rugsėjis. Red. Kęstu- 
tis Čelkeliūnas. 


ĮVYKIAI 


e Rugsėjo 23 d. Čikagoje įvyko 
Kunigų Vienybės seimas, kuriuo pa- 
minėta šios organizacijos 50 metų 
jubiliejus. Lietuvių kunigų telkimu 
į bendrą pastoracinį ir lietuvišką 
darbą jau sielojosi kun. A. Burba 
1895 m. Tačiau Kunigų Vienybės 
organizacija buvo formaliai įsteigta 
kiek vėliau — 1909 m. gegužės mė- 
nesį Niujorke. Iniciatorių eilėse ma- 
tome žymius ano meto veikėjus ku- 
nigus: Staniukyną, Kaupą, Kriau- 
čiūną, Saurusaitį ir kt. šios lietuvių 
dvasiškių organizacijos reikšmė emi- 
gracijoje yra labai žymi. Tai vado- 
vaujančių jėgų sambūris lietuvių ka- 
talikų gyvenime. Besikuriančios Lie- 
tuvos rėmimas, jos palaikymas, at- 
gavus laisvę, spauda, šalpa, mokyk- 
los yra Kunigų Vienybės pagrindiniai 
darbo laukai. šiai organizacijai vado- 
vauti seime perrinktas kun. J. Če- 
pukaitis iš Filadelfijos. Šiuo metu 
Kunigų Vienybė leidžia dvasinio po- 
būdžio žurnalą Lux Christi. 


* Lietuvių pranciškonų provinciolas 
Tėv. Viktoras Gidžiūnas mokslo rei- 
kalais Ordino centrinės vadovybės 
pakviestas į Romą. Jo vieton trime- 
čiui užbaigti paskirtas provinciolu 
Tėv. J. Gailiušis, šias pareigas jau 
ėjęs šešerius metus. Tev. Viktoras 
Gidžiūnas pasižymėjo istorijos moks- 
lo šakoje, paskelbdamas kelias stu- 
dijas lietuvių ir lotynų kalbomis. 
Italijon jis išvyko rugpjūčio 26 d. 


* Lietuviai krepšininkai lankėsi 
Pietų Amerikoje — Kolumbijoje, 
Argentinoje, Uragvajuje, Brazilijoje 
ir Venecueloje. Ten jie sužaidė 17 
rungtynių, pralaimėjo tik 4. Ke- 
lionės tikslas buvo išgarsinti Lietu- 
vos vardą. Sportininkai išskrido iš 
Čikagos liepos pradžioj, grįžo į Niu- 
jorką rugpiūčio 13 d. Komandą tre- 
niravo Vytautas Grybauskas, kelio- 
nėje grupei vadovavo V. Adamkevi- 
čius. Išlaidoms iš visuomenės surink- 
ta 3000 dol, gauta stambi auka iš 
J. Eachuno, užsitraukta paskola. 


e Laisvosios Eltos biuletenis lei- 
džiamas jau šešti metai italų kal- 
ba. Jis išeina metuose šešis kartus. 
Redaguoja kun. V. Mincevičius. Biu- 
letenis siunčiamas Italijos parlamento 
nariams, užsienio atstovybėms Ro- 
moje, italų žymesnioms mokslo įstai- 
goms, žymesniems asmenims ir or- 
ganizacijoms. 

e Vasario 16 gimnazijai per pas- 
kutiniuosius dvejus metus Amerikoje 
surinkta. 48, 027 dol. 

e "Aidų" platintoja Regina Siniū- 
tė šį pavasarį Montrealyje gavo ang- 
lų kalbos bei literatūros bakalaurato 
laipsnį ir aukso medalį. 

Mėnesinis kultūros žurnalas “ Aidai", leidžiamas pranciškonų, pamečiui skiria po vieną $500.00 premiją už 


vertinimo komisijos geriausiu pripažintą grožinės literatūros ir mokslo veikalą. šiuo skelbiama jos taisyklės: 


L eidžia— Tėvai Pranciškonai 

1. 1960 metais penktą kartą premija bus skiriama Lž grožinę literatūrą: poeziją, noveles, apysakas, romaną 
ar dramą. 

2. Už komisijos geriausiu pripažintą veikalą skiriama premija nebus skaldoma tarp atskirų autorių. 

3. Premijos komisija vertins 1958-1959 m. viešumoj pasirodžiusius nepremijuotus grožinės literatūros kūrinius ir 
tais metais parašytus, bet dėl dabartinių sąlygų negalėjusius būti išspausdintais. Premijos komisijai neatsiųsti 
kūriniai nebus vertinami. 

4. Eilėraščių rinkinys, skiriamas premijai, turi sudaryti nemažiau 32 puslapių knygą, jeigu ji būtų išspausdinta. 
Novelių ar apysakų rinkinys turi būti nemažiau kaip 100 puslapių dydžio spausdintos knygos. 

5. Paskutinė data kūriniams įteikti 1960 metų vasario 1 d. Siųsti “Aidų"' redakcijos adresu: Ant. Vaičiulaitis, 
4757 East Ave., S.E. Washington 28, D.C. 

6. Premijuotą kūrinį, jei jis būtų parinktas iš viešumon dar nepasirodžiusių veikalų, autorius sutinka dalinai ar 
ištisai spausdinti per “Aidus". 

7. Vertinimo komisijos sąstatas bus paskelbtas vėliau. 

H ičiulaiti Administracijos adresas — Aidai 

ERAe 4 ag ujaį a Antanas Vaičiulaitis 680 Bushwick Ave., Brooklyn 21, N. Y. 

i j riai — Leonardas Andriekus, | į 

* pas da Širaids Alfonsas Nyka-Niliūnas Dailininko adresas -- Telesforas Valius, 
EM Ju Ž. 84 Pine Crest Rd., Toronto, Ont., Canada 

A | 1 3 ras Valius Aa 
Bie inširn 6 spar ež 5 Redakcijos adresas — Antanas Vaičiulaitis, 


4757 East Ave, S. E., Washington 28, D.C. 


